

**แผนปฏิบัติการป้องกันการทุจริต** **4 ปี**

**(พ.ศ.2561 – 2564)**

**ของ**

**องค์การบริหารส่วนตำบลเมืองเกษตร**

**อำเภอขามสะแกแสง จังหวัดนครราชสีมา**



ประกาศองค์การบริหารส่วนตำบลเมืองเกษตร

เรื่อง ประกาศใช้แผนปฏิบัติการป้องกันการทุจริตขององค์การบริหารส่วนตำบลเมืองเกษตร 4 ปี

(พ.ศ.2561 – 2564)

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

ตามคำสั่งคณะรักษาความสงบแห่งชาติ ที่ 69/2557 เรื่อง มาตรการป้องกันและแก้ไขปัญหาการทุจริตประพฤติมิชอบได้กำหนดให้ทุกส่วนราชการและหน่วยงานของรัฐกำหนดมาตรการ หรือแนวทางการป้องกันและแก้ไขปัญหาการทุจริตประพฤติมิชอบในส่วนราชการและหน่วยงานของรัฐ โดยมุ่งเน้นการสร้างธรรมาภิบาลในการบริหารงาน และส่งเสริมการมีส่วนร่วมจากทุกภาคส่วนในการตรวจสอบเฝ้าระวัง เพื่อสกัดกั้นมิให้เกิดการทุจริตประพฤติมิชอบได้ ประกอบกับนโยบายของพลเอกประยุทธ์ จันทร์โอชา นายกรัฐมนตรี ได้แถลงนโยบายของรัฐบาลต่อสภานิติบัญญัติแห่งชาติ เมื่อวันที่ 12 กันยายน 2557 ก็ได้กำหนดให้มีการบริหารราชการแผ่นดินที่มีธรรมาภิบาล และการป้องกันปราบปรามการทุจริตและประพฤติมิชอบในภาครัฐ เป็นนโยบายสำคัญของรัฐบาล เพื่อให้การขับเคลื่อนนโยบายของ รัฐบาลและคณะรักษาความสงบแห่งชาติ ในการป้องกันและแก้ไขปัญหาการทุจริตประพฤติมิชอบเป็นไปอย่างมีประสิทธิภาพ

คณะรัฐมนตรีได้มีมติเมื่อวันที่ 11 ตุลาคม 2559 เห็นชอบยุทธศาสตร์ชาติว่าด้วยการป้องกันและปราบปรามการทุจริต ระยะที่ 3 (พ.ศ.2560-2564) และให้หน่วยงานภาครัฐแปลงแนวทางและมาตรการตามยุทธศาสตร์ชาติไปสู่การปฏิบัติ โดยกำหนดไว้ในแผนปฏิบัติการ 4 ปี และแผนปฏิบัติราชการประจำปี ซึ่งยุทธศาสตร์ชาติฯ กำหนดยุทธศาสตร์ที่ 2 “ยกระดับเจตจำนงทางการเมืองในการต่อต้านการทุจริต”

ดังนั้น เพื่อขับเคลื่อนยุทธศาสตร์ชาติฯ ให้เกิดเป็นรูปธรรม องค์การบริหารส่วนตำบลเมืองเกษตร จึงแสดงเจตจำนงในการต่อต้านการทุจริต ด้วยการจัดทำแผนปฏิบัติการป้องกันการทุจริตขององค์กรปกครองส่วนท้องถิ่น 4 ปี (พ.ศ.2561 – 2564) เพื่อใช้เป็นกรอบแนวทางในการดำเนินการป้องกันและปราบปรามการทุจริตขององค์การบริหารส่วนตำบลเมืองเกษตรต่อไป องค์การบริหารส่วนตำบลเมืองเกษตร จึงประกาศใช้แผนปฏิบัติการป้องกันการทุจริตขององค์การบริหารส่วนตำบลเมืองเกษตร 4 ปี (พ.ศ.2561 – 2564) รายละเอียดปรากฏตามเอกสารแนบท้ายประกาศฉบับนี้

จึงประกาศให้ทราบโดยทั่วกัน

ประกาศ ณ วันที่ 9 เดือน พฤษภาคม พ.ศ. 2560

เสนอ เกี้ยวกลาง

(นายเสนอ เกี้ยวกลาง)

นายกองค์การบริหารส่วนตำบลเมืองเกษตร

**คำนำ**

จากสถานการณ์การทุจริตที่มีการเปลี่ยนแปลงอย่างรวดเร็วต่อเนื่อง และบทเรียนที่ได้รับจากการแปลงยุทธศาสตร์ชาติว่าด้วยการป้องกันและปราบปรามการทุจริตที่ผ่านมา สู่การปฏิบัติ จึงมีการริเริ่มแนวคิดในการปรับปรุงยุทธศาสตร์ชาติว่าด้วยการป้องกันและปราบปรามการทุจริตให้สอดคล้องกับสภาพปัญหาและสถานการณ์การดำเนินงานด้านการป้องกันและปราบปรามการทุจริตที่เปลี่ยนแปลงไปในปัจจุบัน โดยจะต้องตอบโจทย์ต่อปัญหาหรือสถานการณ์การทุจริตที่ประชาชนและหน่วยงานต่าง ๆ ต้องเผชิญอยู่จริง และเพื่อให้เกิดการบูรณาการความร่วมมือจากทุกภาคส่วนในการต่อต้านการทุจริตทุกรูปแบบอย่างเข้มแข็ง เพื่อให้ประเทศไทยเป็นประเทศที่มีมาตรฐานความโปร่งใสเทียบเท่าสากล ภายใต้วิสัยทัศน์ : ประเทศไทยใสสะอาด ไทยทั้งชาติต้านทุจริต (Zero Tolerance & Clean Thailand) ประเทศไทยในระยะ ๕ ปีข้างหน้า จะมุ่งสู่การเป็นประเทศที่มีมาตรฐานทางคุณธรรมจริยธรรม เป็นสังคมมิติใหม่ที่ประชาชนไม่เพิกเฉยต่อการทุจริตทุกรูปแบบ โดยได้รับความร่วมมือจากฝ่ายการเมือง หน่วยงานของรัฐ ตลอดจนประชาชนในการพิทักษ์รักษาผลประโยชน์ของชาติและประชาชน เพื่อให้ประเทศไทยมีศักดิ์ศรีและเกียรติภูมิในด้านความโปร่งใสทัดเทียมนานาอารยประเทศ

ดังนั้น เพื่อขับเคลื่อนยุทธศาสตร์ชาติฯ ให้เกิดเป็นรูปธรรม องค์การบริหารส่วนตำบลเมืองเกษตร จึงแสดงเจตจำนงในการต่อต้านการทุจริต ด้วยการจัดทำแผนปฏิบัติการป้องกันการทุจริตขององค์กรปกครองส่วนท้องถิ่น 4 ปี (พ.ศ.2561 – 2564) เพื่อใช้เป็นกรอบแนวทางในการดำเนินการป้องกันและปราบปรามการทุจริตขององค์การบริหารส่วนตำบลเมืองเกษตรต่อไป

องค์การบริหารส่วนตำบลเมืองเกษตร

อำเภอขามสะแกแสง จังหวัดนครราชสีมา

**สารบัญ**

เรื่อง หน้า

ส่วนที่ 1 บทนำ

การวิเคราะห์ความเสี่ยงในการเกิดการทุจริตในองค์กรปกครองส่วนท้องถิ่น 2

หลักการและเหตุผล 2

วัตถุประสงค์การจัดทำแผน 2

เป้าหมาย 3

ประโยชน์ของการจัดทำแผน 3

ส่วนที่ 2 แผนปฏิบัติการป้องกันการทุจริต

มิติที่ 1 การสร้างสังคมที่ไม่ทนต่อการทุจริต 8

มิติที่ 2 การบริหารราชการเพื่อป้องกันการทุจริต 13

มิติที่ 3 การส่งเสริมบทบาทและการมีส่วนร่วมของประชาชน 17

มิติที่ 4 การเสริมสร้างและปรับปรุงกลไกในการตรวจสอบ 20

การบริหารราชการขององค์กรปกครองส่วนท้องถิ่น

ส่วนที่ 3 รายละเอียดโครงการ/กิจกรรม/มาตรการ

มิติที่ 1 การสร้างสังคมที่ไม่ทนต่อการทุจริต 22

มิติที่ 2 การบริหารราชการเพื่อป้องกันการทุจริต 44

มิติที่ 3 การส่งเสริมบทบาทและการมีส่วนร่วมของประชาชน 65

มิติที่ 4 การเสริมสร้างและปรับปรุงกลไกในการตรวจสอบ 86

การบริหารราชการขององค์กรปกครองส่วนท้องถิ่น

ภาคผนวก

* คำสั่ง
* ประกาศ

**ส่วนที่ 1**

**ส่วนที่ 1**

**บทนำ**

**1. การวิเคราะห์ความเสี่ยงในการเกิดการทุจริตในองค์กรปกครองส่วนท้องถิ่น**

การวิเคราะห์ความเสี่ยงในการเกิดการทุจริตในองค์กรปกครองส่วนท้องถิ่น มีวัตถุประสงค์เพื่อต้องการบ่งชี้ความเสี่ยงของการทุจริตที่มีอยู่ในองค์กรโดยการประเมินโอกาสของการทุจริตที่อาจเกิดขึ้น ตลอดจนบุคคลหรือหน่วยงานที่อาจเกี่ยวข้องกับการกระทำทุจริต เพื่อพิจารณาว่าการควบคุมและการป้องกันการทุจริตที่มีอยู่ในปัจจุบันมีประสิทธิภาพและประสิทธิผลหรือไม่

**การทุจริตในระดับท้องถิ่น** พบว่าปัจจัยที่มีผลต่อการขยายตัวของการทุจริตในระดับท้องถิ่น ได้แก่ การกระจายอำนาจลงสู่องค์กรปกครองส่วนท้องถิ่น แม้ว่าโดยหลักการแล้วการกระจายอำนาจมีวัตถุประสงค์สำคัญเพื่อให้บริการต่าง ๆ ของรัฐสามารถตอบสนองต่อความต้องการของชุมชนมากขึ้น มีประสิทธิภาพมากขึ้น แต่ในทางปฏิบัติทำให้แนวโน้มของการทุจริตในท้องถิ่นเพิ่มมากยิ่งขึ้นเช่นเดียวกัน

**ลักษณะการทุจริตในส่วนขององค์กรปกครองส่วนท้องถิ่น** จำแนกเป็น 7 ประเภท ดังนี้

1) การทุจริตด้านงบประมาณ การทำบัญชี การจัดซื้อจัดจ้าง และการเงินการคลัง ส่วนใหญ่เกิดจากการละเลยขององค์กรปกครองส่วนท้องถิ่น

2) สภาพหรือปัญหาที่เกิดจากตัวบุคคล

3) สภาพการทุจริตอันเกิดจากช่องว่างของกฎระเบียบและกฎหมาย

4) สภาพหรือลักษณะปัญหาของการทุจริตที่เกิดจากการขาดความรู้ความเข้าใจและขาดคุณธรรมจริยธรรม

5) สภาพหรือลักษณะปัญหาที่เกิดจากการขาดประชาสัมพันธ์ให้ประชาชนทราบ

6) สภาพหรือลักษณะปัญหาของการทุจริตที่เกิดจากการตรวจสอบขาดความหลากหลายในการตรวจสอบจากภาคส่วนต่างๆ

7) สภาพหรือลักษณะปัญหาของการทุจริตที่เกิดจากอำนาจ บารมี และอิทธิพลท้องถิ่น

**สาเหตุและปัจจัยที่นำไปสู่การทุจริตขององค์กรปกครองส่วนท้องถิ่นสามารถสรุปเป็นประเด็นได้ ดังนี้**

**1) โอกาส** แม้ว่าในปัจจุบันมีหน่วยงานและกฎหมายที่เกี่ยวข้องกับการป้องกันและปราบปรามการทุจริตแต่พบว่า ยังคงมีช่องว่างที่ทำให้เกิดโอกาสของการทุจริต ซึ่งโอกาสดังกล่าวเกิดขึ้นจากการบังคับใช้กฎหมายที่ไม่เข้มแข็ง กฎหมาย กฎระเบียบไม่รัดกุม และอำนาจหน้าที่โดยเฉพาะข้าราชการระดับสูงก็เป็นอีกโอกาสหนึ่งที่ทำให้เกิดการทุจริต

**2)** **สิ่งจูงใจ** เป็นที่ยอมรับว่าสภาวะทางเศรษฐกิจที่มุ่งเน้นเรื่องของวัตถุนิยม สังคมทุนนิยม ทำให้คนในปัจจุบันมุ่งเน้นที่การสร้างความร่ำรวย ด้วยเหตุนี้จึงเป็นแรงจูงใจให้เจ้าหน้าที่มีแนวโน้มที่จะทำพฤติกรรมการทุจริตมากยิ่งขึ้น

**3) การขาดกลไกในการตรวจสอบความโปร่งใส** การทุจริตในปัจจุบันมีรูปแบบที่ซับซ้อนขึ้น โดยเฉพาะการทุจริตในเชิงนโยบายที่ทำให้การทุจริตกลายเป็นความชอบธรรมในสายตาของประชาชน ขาดกลไกการตรวจสอบความโปร่งใสที่มีประสิทธิภาพ ดังนั้นจึงเป็นการยากที่จะเข้าไปตรวจสอบการทุจริตของบุคคลเหล่านี้

**4)** **การผูกขาด** ในบางกรณีการดำเนินงานของภาครัฐ ได้แก่ การจัดซื้อ-จัดจ้าง เป็นเรื่องของการผูกขาด ดังนั้น จึงมีความเกี่ยวข้องเป็นห่วงโซ่ผลประโยชน์ทางธุรกิจ ในบางครั้งพบบริษัทมีการให้สินบนแก่

เจ้าหน้าที่เพื่อให้ตนเองได้รับสิทธิในการดำเนินงานโครงการของภาครัฐ รูปแบบของการผูกขาด ได้แก่ การผูกขาดในโครงการก่อสร้างและโครงสร้างพื้นฐานภาครัฐ

**5)** **การได้รับค่าตอบแทนที่ไม่เหมาะสม** รายได้ไม่เพียงพอต่อรายจ่าย ความยากจนถือเป็นปัจจัยหนึ่งที่ทำให้ข้าราชการมีพฤติกรรมการทุจริต เพราะความต้องการที่จะมีสภาพความเป็นอยู่ที่ดีขึ้น ทำให้เจ้าหน้าที่ต้องแสวงหาช่องทางเพื่อเพิ่ม “รายได้พิเศษ” ให้กับตนเองและครอบครัว

**6)** **การขาดจริยธรรม คุณธรรม** ในสมัยโบราณ ความซื่อสัตย์สุจริตเป็นคุณธรรมที่ได้รับการเน้นเป็นพิเศษถือว่าเป็นเครื่องวัดความดีของคน แต่ในปัจจุบัน พบว่า คนมีความละอายต่อบาปและเกรงกลัวบาปน้อยลง และมีความเห็นแก่ตัวมากยิ่งขึ้น มองแต่ประโยชน์ส่วนตนเป็นที่ตั้งมากกว่าที่จะยึดผลประโยชน์ส่วนรวม

**7)** **มีค่านิยมที่ผิด** ปัจจุบันค่านิยมของสังคมได้เปลี่ยนจากยกย่องคนดี คนที่มีความซื่อสัตย์สุจริตเป็นยกย่องคนที่มีเงิน คนที่เป็นเศรษฐี มหาเศรษฐี คนที่มีตำแหน่งหน้าที่การงานสูง ด้วยเหตุนี้ ผู้ที่มีค่านิยมที่ผิดเห็นว่าการทุจริตเป็นวิถีชีวิตเป็นเรื่องปกติธรรมดา เห็นคนซื่อเป็นคนเซ่อ เห็นคนโกงเป็นคนฉลาด ย่อมจะทำการทุจริตฉ้อราษฎร์บังหลวง โดยไม่มีความละอายต่อบุญและบาป และไม่เกรงกลัวต่อกฎหมายของบ้านเมือง

**2. หลักการและเหตุผล**

ปัจจุบันปัญหาการทุจริตคอร์รัปชันในประเทศไทยถือเป็นปัญหาเรื้อรังที่นับวันยิ่งจะทวีความรุนแรงและสลับซับซ้อนมากยิ่งขึ้นและส่งผลกระทบในวงกว้าง โดยเฉพาะอย่างยิ่งต่อความมั่นคงของชาติ เป็นปัญหาลำดับต้น ๆ ที่ขัดขวางการพัฒนาประเทศทั้งในด้านเศรษฐกิจ สังคมและการเมือง เนื่องจากเกิดขึ้นทุกภาคส่วนในสังคมไทย ไม่ว่าจะเป็นภาคการเมือง ภาคราชการ โดยเฉพาะองค์กรปกครองส่วนท้องถิ่นมักถูกมองจากภายนอกสังคมว่าเป็นองค์กรที่เอื้อต่อการทุจริตคอร์รัปชันและมักจะปรากฏข่าวการทุจริตตามสื่อและรายงานของทางราชการอยู่เสมอ ซึ่งได้ส่งผลสะเทือนต่อกระแสการกระจายอำนาจและความศรัทธาต่อระบบการปกครองส่วนท้องถิ่นอย่างยิ่ง ส่งผลให้ภาพลักษณ์ของประเทศไทยเรื่องการทุจริตคอร์รัปชันมีผลในเชิงลบ สอดคล้องกับการจัดอันดับดัชนีชี้วัดภาพลักษณ์คอร์รัปชัน (Corruption Perception Index – CPI) ซึ่งเป็นเครื่องมือที่ใช้ประเมินการทุจริตคอร์รัปชันทั่วโลกที่จัดโดยองค์กรเพื่อความโปร่งใสนานาชาติ (Transparency International – IT) พบว่า ผลคะแนนของประเทศไทยระหว่างปี 2555 – 2558 อยู่ที่ 35 - 38 คะแนน จากคะแนนเต็ม 100 โดยในปี 2558 อยู่อันดับที่ 76 จาก 168 ประเทศทั่วโลก และเป็นอันดับที่ 3 ในประเทศอาเซียนรองจากประเทศสิงคโปร์และประเทศมาเลเซีย และล่าสุดพบว่าผลคะแนนของประเทศไทยปี 2559 ลดลง

3 คะแนน จากปี 2558 ได้ลำดับที่ 101 จาก 168 ประเทศ ซึ่งสามารถสะท้อนให้เห็นว่าประเทศไทย เป็นประเทศที่มีปัญหาการคอร์รัปชันอยู่ในระดับสูง

แม้ว่าในช่วงระยะที่ผ่านมา ประเทศไทยได้แสดงให้เห็นถึงความพยายามในการปราบปรามการป้องกัน

การทุจริต ไม่ว่าจะเป็น การเป็นประเทศภาคีภายใต้อนุสัญญาสหประชาชาติว่าด้วยการต่อต้านการทุจริต (United Nations Convention Against Corruption-UNCAC) พ.ศ. 2546 การจัดตั้งองค์กรตามรัฐธรรมนูญ โดยเฉพาะอย่างยิ่งคณะกรรมการป้องกันปราบปรามการทุจริตแห่งชาติได้จัดทำยุทธศาสตร์ชาติ

ว่าด้วยการป้องกันและปราบปรามการทุจริตมาแล้ว 3 ฉบับ แต่ปัญหาการทุจริตในประเทศไทยไม่ได้มีแนวโน้มที่ลดน้อยถอยลง สาเหตุที่ทำให้การทุจริตเป็นปัญหาที่สำคัญของสังคมไทยประกอบด้วยปัจจัยทางด้านพื้นฐานโครงสร้างสังคม ซึ่งเป็นสังคมที่ตั้งอยู่บนพื้นฐานความสัมพันธ์แนวดิ่ง (Vertical Relation) หรืออีกนัยหนึ่งคือ พื้นฐานของสังคมอุปถัมภ์ที่ทำให้สังคมไทยยึดติดกับการช่วยเหลือเกื้อกูลกัน โดยเฉพาะในหมู่ญาติพี่น้องและพวกพ้อง ยึดติดกับกระแสบริโภคนิยม วัตถุนิยม ติดความสบาย ยกย่องคนที่มีเงินและมีอำนาจ คนไทยบางส่วนมองว่าการทุจริตคอรัปชันเป็นเรื่องปกติที่ยอมรับได้ ซึ่งนับได้ว่าเป็นปัญหาที่ฝังรากลึกในสังคมไทยมาตั้งแต่อดีตหรือกล่าวได้ว่าเป็นส่วนหนึ่งของค่านิยมและวัฒนธรรมไทยไปแล้ว ผนวกกับปัจจัยทางด้านการทำงานที่ไม่ได้บูรณาการความร่วมมือของทุกภาคส่วนไว้ด้วยกัน จึงส่งผลให้การทำงานของกลไกหรือความพยายามที่ได้กล่าวมาข้างต้นไม่สามารถทำได้อย่างเต็มศักยภาพ ขาดความเข้มแข็ง

ปัจจุบันยุทธศาสตร์ชาติว่าด้วยการป้องกันและปราบปรามการทุจริตที่ใช้อยู่เป็นฉบับที่ 3 เริ่มจากปี พ.ศ. 2560 จนถึงปี พ.ศ. 2564 ซึ่งมุ่งสู่การเป็นประเทศที่มีมาตรฐานทางคุณธรรมจริยธรรม เป็นสังคมมิติใหม่ที่ประชาชนไม่เพิกเฉยต่อการทุจริตทุกรูปแบบ โดยได้รับความร่วมมือจากฝ่ายการเมือง หน่วยงานของรัฐ ตลอดจนประชาชน ในการพิทักษ์รักษาผลประโยชน์ของชาติและประชาชนเพื่อให้ประเทศไทยมีศักดิ์ศรีและเกียรติภูมิในด้านความโปร่งใสทัดเทียมนานาอารยประเทศ โดยกำหนดวิสัยทัศน์ “ประเทศไทยใสสะอาด ไทยทั้งชาติต้านทุจริต” มีเป้าหมายหลักเพื่อให้ประเทศไทยได้รับการประเมินดัชนีการรับรู้การทุจริต (Corruption Perceptions Index : CPI) ไม่น้อยกว่าร้อยละ 50 ในปี พ.ศ. 2564 ซึ่งการที่ระดับคะแนนจะสูงขึ้นได้นั้น การบริหารงานภาครัฐต้องมีระดับธรรมาภิบาลที่สูงขึ้น เจ้าหน้าที่ของรัฐและประชาชนต้องมีพฤติกรรมแตกต่างจากที่เป็นอยู่ในปัจจุบัน ไม่ใช้ตำแหน่งหน้าที่ในทางทุจริตประพฤติมิชอบ โดยได้กำหนดยุทธศาสตร์การดำเนินงานหลักออกเป็น 6 ยุทธศาสตร์ ดังนี้

ยุทธศาสตร์ที่ 1 สร้างสังคมที่ไม่ทนต่อการทุจริต

ยุทธศาสตร์ที่ 2 ยกระดับเจตจำนงทางการเมืองในการต่อต้านการทุจริต

ยุทธศาสตร์ที่ 3 สกัดกั้นการทุจริตเชิงนโยบาย

ยุทธศาสตร์ที่ 4 พัฒนาระบบป้องกันการทุจริตเชิงรุก

ยุทธศาสตร์ที่ 5 ปฏิรูปกลไกและกระบวนการปราบปรามการทุจริต

ยุทธศาสตร์ที่ 6 ยกระดับคะแนนดัชนีการรับรู้การทุจริต (Corruption Perception Index : CPI)

ดังนั้น เพื่อให้การดำเนินการขับเคลื่อนด้านการป้องกันและปราบปรามการทุจริตบังเกิดผลเป็นรูปธรรมในทางปฏิบัติ เป็นไปตามเจตนารมณ์ของยุทธศาสตร์ว่าด้วยการป้องกันและปราบปรามการทุจริตระยะที่ 3 (พ.ศ. 2560 - 2564) องค์กรปกครองส่วนท้องถิ่นจึงได้ตระหนักและให้ความสำคัญกับการบริหารจัดการที่มีความโปร่งใส สร้างค่านิยม วัฒนธรรมสุจริตให้เกิดในสังคมอย่างยั่งยืนจึงได้ดำเนินการ

จัดทำแผนปฏิบัติการองค์กรปกครองส่วนท้องถิ่น ด้านการป้องกันการทุจริต (พ.ศ. 2561-2564) เพื่อกำหนดแนวทางการขับเคลื่อนด้านการป้องกันและปราบปรามการทุจริตผ่านโครงการ/กิจกรรม/มาตรการต่าง ๆ ที่เป็นรูปธรรมอย่างชัดเจน อันจะนำไปสู่การปฏิบัติอย่างมีประสิทธิภาพ บรรลุวัตถุประสงค์และเป้าหมายของการป้องกันและปราบปรามการทุจริตอย่างแท้จริง

**3. วัตถุประสงค์ของการจัดทำแผน**

1) เพื่อยกระดับเจตจำนงทางการเมืองในการต่อต้านการทุจริตของผู้บริหารองค์กรปกครองส่วนท้องถิ่น

2) เพื่อยกระดับจิตสำนึกรับผิดชอบในผลประโยชน์ของสาธารณะของข้าราชการฝ่ายการเมืองข้าราชการฝ่ายบริหาร บุคลากรขององค์กรปกครองส่วนท้องถิ่นรวมถึงประชาชนในท้องถิ่น

3) เพื่อให้การบริหารราชการขององค์กรปกครองส่วนท้องถิ่นเป็นไปตามหลักบริหารกิจการบ้านเมืองที่ดี (Good Governance)

4) เพื่อส่งเสริมบทบาทการมีส่วนร่วม (people's participation) และตรวจสอบ (People’s audit) ของภาคประชาชนในการบริหารกิจการขององค์กรปกครองส่วนท้องถิ่น

5) เพื่อพัฒนาระบบ กลไก มาตรการ รวมถึงเครือข่ายในการตรวจสอบการปฏิบัติราชการ ขององค์กรปกครองส่วนท้องถิ่น

**4. เป้าหมาย**

1) ข้าราชการฝ่ายการเมือง ข้าราชการฝ่ายบริหาร บุคลากรขององค์กรปกครองส่วนท้องถิ่น รวมถึงประชาชนในท้องถิ่นมีจิตสำนึกและความตระหนักในการปฏิบัติหน้าที่ราชการให้บังเกิดประโยชน์สุขแก่ประชาชนท้องถิ่น ปราศจากการก่อให้เกิดข้อสงสัยในการประพฤติปฏิบัติตามมาตรการจริยธรรม การขัดกันแห่งผลประโยชน์และแสวงหาประโยชน์โดยมิชอบ

2) เครื่องมือ/มาตรการการปฏิบัติงานที่สามารถป้องกันปัญหาเกี่ยวกับการทุจริตและประพฤติ มิชอบของข้าราชการ

3) โครงการ/กิจกรรม/มาตรการที่สนับสนุนให้สาธารณะและภาคประชาชนเข้ามามีส่วนร่วมและตรวจสอบการปฏิบัติหรือบริหารราชการขององค์กรปกครองส่วนท้องถิ่น

4) กลไก มาตรการ รวมถึงเครือข่ายในการตรวจสอบการปฏิบัติราชการขององค์กรปกครองส่วนท้องถิ่นที่มีเข้มแข็งในการตรวจสอบ ควบคุมและถ่วงดุลการใช้อำนาจอย่างเหมาะสม

5) องค์กรปกครองส่วนท้องถิ่นมีแผนงานที่มีประสิทธิภาพ ลดโอกาสในการกระทำการทุจริตและประพฤติมิชอบ จนเป็นที่ยอมรับจากทุกภาคส่วน

**5. ประโยชน์ของการจัดทำแผน**

1) ข้าราชการฝ่ายการเมือง ข้าราชการฝ่ายบริหาร บุคลากรขององค์กรปกครองส่วนท้องถิ่นรวมถึงประชาชนในท้องถิ่นมีจิตสำนึกรักท้องถิ่นของตนเอง อันจะนำมาซึ่งการสร้างค่านิยม และอุดมการณ์ในการต่อต้านการทุจริต (Anti-Corruption) จากการปลูกฝังหลักคุณธรรม จริยธรรม หลักธรรมาภิบาล รวมถึงหลักเศรษฐกิจพอเพียงที่สามารถนำมาประยุกต์ใช้ในการทำงานและชีวิตประจำวัน

2) องค์กรปกครองส่วนท้องถิ่นสามารถบริหารราชการเป็นไปตามหลักบริหารกิจการบ้านเมืองที่ดี (Good Governance) มีความโปร่งใส เป็นธรรมและตรวจสอบได้

3) ภาคประชาชนมีส่วนร่วมตั้งแต่ร่วมคิด ร่วมทำ ร่วมตัดสินใจรวมถึงร่วมตรวจสอบในฐานะพลเมืองที่มีจิตสำนึกรักท้องถิ่น อันจะนำมาซึ่งการสร้างเครือข่ายภาคประชาชนที่มีความเข้มแข็งในการเฝ้าระวังการทุจริต

4) สามารถพัฒนาระบบ กลไก มาตรการ รวมถึงเครือข่ายในการตรวจสอบการปฏิบัติราชการขององค์กรปกครองส่วนท้องถิ่นทั้งจากภายในและภายนอกองค์กรที่มีความเข้มแข็งในการเฝ้าระวังการทุจริต

5) องค์กรปกครองส่วนท้องถิ่นมีแนวทางการบริหารราชการที่มีประสิทธิภาพ ลดโอกาสในการกระทำการทุจริตและประพฤติมิชอบ จนเป็นที่ยอมรับจากทุกภาคส่วนให้เป็นองค์กรปกครองส่วนท้องถิ่นต้นแบบ ด้านการป้องกันการทุจริต อันจะส่งผลให้ประชาชนในท้องถิ่นเกิดความภาคภูมิใจและให้ความร่วมมือกันเป็นเครือข่ายในการเฝ้าระวังการทุจริตที่เข้มแข็งอย่างยั่งยืน

**ส่วนที่ 2**

**ส่วนที่ 2**

แผนปฏิบัติการป้องกันการทุจริต 4 ปี

(พ.ศ.2561-2564)

องค์การบริหารส่วนตำบลเมืองเกษตร อำเภอขามสะแกแสง จังหวัดนครราชสีมา

|  |  |  |  |  |  |  |  |
| --- | --- | --- | --- | --- | --- | --- | --- |
| มิติ | ภารกิจตามมิติ | โครงการ/กิจกรรม/มาตรการ | ปี  2561 | ปี 2562 | ปี  2563 | ปี  2564 | หมายเหตุ |
| งบ  ประมาณ  (บาท) | งบ  ประมาณ  (บาท) | งบ  ประมาณ  (บาท) | งบ  ประมาณ  (บาท) |
| 1. การสร้างสังคมที่ไม่ทนต่อการทุจริต | 1.1 การสร้างจิตสำนึกและความตระหนักแก่บุคลากรทั้งข้าราชการการเมืองฝ่ายบริหาร ข้าราชการฝ่ายการเมืองฝ่ายสภาท้องถิ่น และฝ่ายประจำขององค์กรปกครองส่วนท้องถิ่น | * + 1. สร้างจิตสำนึกและตระหนักในการปฏิบัติราชการตาม   อำนาจหน้าที่ให้บังเกิดประโยชน์สุขแก่ประชาชนในท้องถิ่น  (1) โครงการเสริมสร้างคุณธรรมจริยธรรมเพื่อเพิ่มประสิทธิภาพการปฏิบัติงานและประโยชน์สุขของประชาชน   * + 1. สร้างจิตสำนึกและตระหนักในการประพฤติตามประมวล   จริยธรรม  (1) มาตรการ “ส่งเสริมการปฏิบัติงานตามประมวลจริยธรรมของ อบต.เมืองเกษตร   * + 1. สร้างจิตสำนึกและความตระหนักจะไม่กระทำการอันเป็น   การขัดกันแห่งผลประโยชน์หรือการมีผลประโยชน์ทับซ้อน   1. กิจกรรมให้ความรู้ เรื่อง ผลประโยชน์ทับซ้อนให้กับ   พนักงานส่วนตำบลและพนักงานจ้างขององค์การบริหารส่วนตำบลเมืองเกษตร   1. มาตรการ “จัดทำคู่มือการป้องกันผลประโยชน์ทับซ้อน” | 250,000  -  - | 250,000  -  - | 250,000  -  - | 250,000  -  - | ไม่ใช้งบประมาณ  ไม่ใช้งบประมาณ |

|  |  |  |  |  |  |  |  |
| --- | --- | --- | --- | --- | --- | --- | --- |
| มิติ | ภารกิจตามมิติ | โครงการ/กิจกรรม/มาตรการ | ปี  2561 | ปี 2562 | ปี  2563 | ปี  2564 | หมายเหตุ |
| งบ  ประมาณ  (บาท) | งบ  ประมาณ  (บาท) | งบ  ประมาณ  (บาท) | งบ  ประมาณ  (บาท) |
| 1. การสร้างสังคมที่ไม่ทนต่อการทุจริต | 1.2 การสร้างจิตสำนึกและความตระหนักแก่ประชาชนทุกภาคส่วนในท้องถิ่น | 1.2.1 สร้างจิตสำนึกและตระหนักในการต่อต้านการทุจริต  (1) โครงการฝึกอบรมอาชีพระยะสั้น  1.2.2 สร้างจิตสำนึกและความตระหนักในการรักษาประโยชน์สาธารณะ  (1) โครงการปลูกต้นไม้เนื่องในวันสำคัญต่าง ๆ  (2) โครงการจัดเก็บภาษีนอกสถานที่  1.2.3 สร้างจิตสำนึกและความตระหนักในการปฏิบัติตนตามหลักเศรษฐกิจพอเพียง  (1) โครงการส่งเสริมสนับสนุนการเรียนรู้และการดำเนินชีวิตตามหลักปรัชญาเศรษฐกิจพอเพียง | 30,000  10,000  -  30,000 | 30,000  10,000  -  30,000 | 30,000  10,000  -  30,000 | 30,000  10,000  -  30,000 | ไม่ใช้งบประมาณ |

|  |  |  |  |  |  |  |  |
| --- | --- | --- | --- | --- | --- | --- | --- |
| มิติ | ภารกิจตามมิติ | โครงการ/กิจกรรม/มาตรการ | ปี  2561 | ปี 2562 | ปี  2563 | ปี  2564 | หมายเหตุ |
| งบ  ประมาณ  (บาท) | งบ  ประมาณ  (บาท) | งบ  ประมาณ  (บาท) | งบ  ประมาณ  (บาท) |
| 1. การสร้างสังคมที่ไม่ทนต่อการทุจริต | 1.3 การสร้างจิตสำนึกและความตระหนักแก่เด็กและเยาวชน | 1.3.1 สร้างจิตสำนึกและตระหนักในความซื่อสัตย์สุจริต  (1) โครงการค่ายพัฒนาเยาวชนไทยห่างไกลยาเสพติด  1.3.2 สร้างจิตสำนึกและความตระหนักในการต่อต้านการทุจริต  (1) โครงการส่งเสริมพัฒนาความรู้ภูมิปัญญาและศักยภาพของเยาวชน สตรี ผู้สูงอายุ ผู้พิการ ผู้ด้อยโอกาสทางสังคมและครอบครัว  1.3.3 สร้างจิตสำนึกและความตระหนักในจิตสาธารณะ  (1) โครงการพัฒนาศักยภาพ อสม.ตำบลเมืองเกษตร | 70,000  10,000  200,000 | 70,000  10,000  200,000 | 70,000  10,000  200,000 | 70,000  10,000  200,000 |  |
|  | รวม | จำนวน 10 โครงการ/กิจกรรม |  |  |  |  |  |

|  |  |  |  |  |  |  |  |
| --- | --- | --- | --- | --- | --- | --- | --- |
| มิติ | ภารกิจตามมิติ | โครงการ/กิจกรรม/มาตรการ | ปี  2561 | ปี 2562 | ปี  2563 | ปี  2564 | หมายเหตุ |
| งบ  ประมาณ  (บาท) | งบ  ประมาณ  (บาท) | งบ  ประมาณ  (บาท) | งบ  ประมาณ  (บาท) |
| 2. การบริหารราชการเพื่อป้องกันการทุจริต | 2.1 แสดงเจตจำนงทางการเมืองในการต่อต้านการทุจริตของผู้บริหาร | กิจกรรม : ประกาศเจตจำนงต่อต้านการทุจริตของผู้บริหารองค์การบริหารส่วนตำบลเมืองเกษตร | - | - | - | - |  |
|  | 2.2 มาตรการสร้างความโปร่งใสในการปฏิบัติราชการ | 2.2.1 สร้างความโปร่งใสในการบริหารงานบุคคลให้เป็นไปตามหลักคุณธรรมทั้งในเรื่องการบรรจุ แต่งตั้ง โยกย้าย โอน เลื่อนตำแหน่ง/เงินเดือนและการมอบหมายงาน  (1) มาตรการการสร้างความโปร่งใสในการบริหารงานบุคคล (ถือปฏิบัติตามระเบียบ)  2.2.2 การสร้างความโปร่งใสในการบริหารการเงิน งบประมาณ การจัดหาพัสดุ การใช้ประโยชน์ในทรัพย์สินของทางราชการ โดยยึดถือและปฏิบัติให้เป็นไปตามกฎหมาย ระเบียบ กฎเกณฑ์ที่เกี่ยวข้องอย่างเคร่งครัด  (1) กิจกรรม “ควบคุมการเบิกจ่ายเงินตามข้อบัญญัติงบประมาณรายจ่ายประจำปี” | -  - | -  - | -  - | -  - | ไม่ใช้งบประมาณ |

|  |  |  |  |  |  |  |  |
| --- | --- | --- | --- | --- | --- | --- | --- |
| มิติ | ภารกิจตามมิติ | โครงการ/กิจกรรม/มาตรการ | ปี  2561 | ปี 2562 | ปี  2563 | ปี  2564 | หมายเหตุ |
| งบ  ประมาณ  (บาท) | งบ  ประมาณ  (บาท) | งบ  ประมาณ  (บาท) | งบ  ประมาณ  (บาท) |
| 2. การบริหารราชการเพื่อป้องกันการทุจริต | 2.2 มาตรการสร้างความโปร่งใสในการปฏิบัติราชการ | 2.2.3 สร้างความโปร่งใสในการบริการสาธารณะ/บริการประชาชนเพื่อให้เกิดความพึงพอใจแก่ประชาชนโดยทัดเทียมกันและ  ไม่เลือกปฏิบัติ  (1) โครงการประเมินทัศนคติและความคิดเห็นของประชาชนต่อการดำเนินงานตามภารกิจขององค์กรปกครองส่วนท้องถิ่น  (2) จัดทำคู่มือสำหรับประชาชน ตาม พ.ร.บ.การอำนวยความสะดวกในการพิจารณาอนุญาตของทางราชการ พ.ศ.2558  (3) จัดทำผังขั้นตอน ระยะเวลา ในการให้บริการประชาชน | 25,000  -  - | 25,000  -  - | 25,000  -  - | 25,000  -  - |  |
|  | 2.3 มาตรการใช้ดุลยพินิจและใช้อำนาจหน้าที่ตามหลักการบริหารกิจการบ้านเมืองที่ดี | 2.3.1 มีการจัดทำแผนภูมิขั้นตอนและระยะเวลาดำเนินการเกี่ยวกับการบริการประชาชนรายละเอียดที่เกี่ยวข้องในแต่ละขั้นตอน เปิดเผย ณ ที่ทำการและในระบบเครือข่ายสารสนเทศขององค์การบริหารส่วนตำบล  (1) กิจกรรมการลดขั้นตอนการปฏิบัติงาน  (2) โครงการลดขั้นตอนและระยะเวลาการปฏิบัติราชการ  2.3.2 มีการกระจายอำนาจตัดสินใจเกี่ยวกับการสั่ง อนุญาต อนุมัติ ปฏิบัติราชการแทนหรือการดำเนินการอื่นใดของผู้มีอำนาจใน อบต.  (1) มาตรการ การมอบอำนาจอนุมัติ อนุญาต สั่งการ เพื่อลดขั้นตอนการปฏิบัติราชการ | -  -  - | -  -  - | -  -  - | -  -  - | ไม่ใช้งบประมาณ |

|  |  |  |  |  |  |  |  |
| --- | --- | --- | --- | --- | --- | --- | --- |
| มิติ | ภารกิจตามมิติ | โครงการ/กิจกรรม/มาตรการ | ปี  2561 | ปี 2562 | ปี  2563 | ปี  2564 | หมายเหตุ |
| งบ  ประมาณ  (บาท) | งบ  ประมาณ  (บาท) | งบ  ประมาณ  (บาท) | งบ  ประมาณ  (บาท) |
| 2. การบริหารราชการเพื่อป้องกันการทุจริต | 2.4 การเชิดชูเกียรติแก่หน่วยงานบุคคลในการดำเนินกิจการ ความประพฤติปฏิบัติตนให้เป็นที่ประจักษ์ | 2.4.1 ยกย่องเชิดชูเกียรติที่มีความซื่อสัตย์สุจริต มีคุณธรรมจริยธรรม  (1) กิจกรรมมอบเกียรติบัตรแม่ดีเด่น  2.4.2 ยกย่องเชิดชูเกียรติที่ให้ความช่วยเหลือกิจการสาธารณะของท้องถิ่น  -  2.4.3 ยกย่องเชิดชูเกียรติที่ดำรงตนตามหลักเศรษฐกิจพอเพียง  - | - | - | - | - | ไม่ใช้งบประมาณ |
|  | 2.5 มาตรการจัดการในกรณีได้ทราบ หรือรับแจ้ง หรือตรวจสอบพบการทุจริต | 2.5.1 ดำเนินการให้มีข้อตกลงระหว่างบุคลากรในองค์กรได้ปฏิบัติหน้าที่ราชการด้วยความซื่อสัตย์สุจริต มีคุณธรรม จริยธรรมและการบริหารราชการกิจการบ้านเมืองที่ดี  (1) มาตรการ “จัดทำข้อตกลงการปฏิบัติราชการ”  2.5.2 ให้ความร่วมมือกับหน่วยงานราชการ จังหวัด อำเภอที่ได้ดำเนินการตามอำนาจหน้าที่เพื่อการตรวจสอบ ควบคุม ดูแลการปฏิบัติราชการของ อปท.  (1) จัดทำแผนปฏิบัติการป้องกันและปราบปรามการทุจริต  (2) มาตรการ “ให้ความร่วมมือกับหน่วยงานตรวจสอบทั้งภาครัฐและองค์กรอิสระ” | -  -  - | -  -  - | -  -  - | -  -  - | ไม่ใช้งบประมาณ |

|  |  |  |  |  |  |  |  |
| --- | --- | --- | --- | --- | --- | --- | --- |
| มิติ | ภารกิจตามมิติ | โครงการ/กิจกรรม/มาตรการ | ปี  2561 | ปี 2562 | ปี  2563 | ปี  2564 | หมายเหตุ |
| งบ  ประมาณ  (บาท) | งบ  ประมาณ  (บาท) | งบ  ประมาณ  (บาท) | งบ  ประมาณ  (บาท) |
|  | 2.5 มาตรการจัดการในกรณีได้ทราบ หรือรับแจ้ง หรือตรวจสอบพบการทุจริต | 2.5.3 ดำเนินการให้มีเจ้าหน้าที่รับผิดชอบดำเนินการให้เป็นไปตามกฎหมาย กรณีมีเรื่องร้องเรียนกล่าวหาบุคลากรใน อปท.ที่ปฏิบัติราชการตามอำนาจหน้าที่โดยมิชอบ  (1) มาตรการ “แต่งตั้งผู้รับผิดชอบเกี่ยวกับเรื่องร้องเรียน” | - | - | - | - | ไม่ใช้งบประมาณ |
|  | รวม | จำนวน 14 โครงการ/กิจกรรม |  |  |  |  |  |

|  |  |  |  |  |  |  |  |
| --- | --- | --- | --- | --- | --- | --- | --- |
| มิติ | ภารกิจตามมิติ | โครงการ/กิจกรรม/มาตรการ | ปี  2561 | ปี 2562 | ปี  2563 | ปี  2564 | หมายเหตุ |
| งบ  ประมาณ  (บาท) | งบ  ประมาณ  (บาท) | งบ  ประมาณ  (บาท) | งบ  ประมาณ  (บาท) |
| 3. การส่งเสริมบทบาทและการมีส่วนร่วมของภาคประชาชน | 3.1 จัดให้มีการเผยแพร่ข้อมูลข่าวสารในช่องทางที่เป็นการอำนวยความสะดวกแก่ประชาชนได้มีส่วนร่วมตรวจสอบการปฏิบัติราชการตามอำนาจหน้าที่ของ อปท.ได้ทุกขั้นตอน | 3.1.1 จัดให้มีศูนย์ข้อมูลข่าวสารตามกฎหมายว่าด้วยข้อมูลข่าวสารของทางราชการ  (1) มาตรการ “ปรับปรุงศูนย์ข้อมูลข่าวสารของ อบต.เมืองเกษตรให้มีประสิทธิภาพมากยิ่งขึ้น  3.1.2 มีการเผยแพร่ข้อมูลข่าวสารเกี่ยวกับการบริหารงานบุคคล การบริหารงบประมาณ การเงิน การจัดหาพัสดุ การคำนวณราคากลาง รายงานผลการปฏิบัติงาน เป็นไปตามหลักเกณฑ์ วิธีการที่กฎหมาย ระเบียบ กฎข้อบังคับที่กำหนดให้องค์กรปกครองส่วนท้องถิ่นต้องเผยแพร่ให้ประชาชนทราบและตรวจสอบได้  (1) มาตรการ “เผยแพร่ข้อมูลข่าวสารที่สำคัญและหลากหลาย”  (2) กิจกรรม “การเผยแพร่ข้อมูลข่าวสารด้านการเงิน การคลัง พัสดุ และทรัพย์สินของ อบต. และการรับเรื่องร้องเรียนเกี่ยวกับการเงินการคลัง”  3.1.3 มีการปิดประกาศ เผยแพร่ข้อมูลเกี่ยวกับการปฏิบัติราชการที่เป็นประโยชน์กับการมีส่วนร่วมตรวจสอบของประชาชน  (1) มาตรการ “จัดให้มีช่องทางที่ประชาชนเข้าถึงข้อมูลข่าวสารขององค์การบริหารส่วนตำบลเมืองเกษตร” | -  -  -  - | -  -  -  - | -  -  -  - | -  -  -  - | ไม่ใช้งบประมาณ |

|  |  |  |  |  |  |  |  |
| --- | --- | --- | --- | --- | --- | --- | --- |
| มิติ | ภารกิจตามมิติ | โครงการ/กิจกรรม/มาตรการ | ปี  2561 | ปี 2562 | ปี  2563 | ปี  2564 | หมายเหตุ |
| งบ  ประมาณ  (บาท) | งบ  ประมาณ  (บาท) | งบ  ประมาณ  (บาท) | งบ  ประมาณ  (บาท) |
| 3. การส่งเสริมบทบาทและการมีส่วนร่วมของภาคประชาชน | 3.2 การรับฟังความคิดเห็น การรับและตอบสนองเรื่องร้องเรียน/ร้องทุกข์ของประชาชน | 3.2.1 มีกระบวนการรับฟังความคิดเห็นของประชาชนในการดำเนินกิจการตามอำนาจหน้าที่ของ อปท. โดยเฉพาะการดำเนินกิจการที่จะมีผลกระทบต่อความเป็นอยู่ และสุขอนามัยของประชาชนในท้องถิ่น  (1) โครงการประชาคมและประชุมเชิงปฏิบัติการเพื่อการส่งเสริมการจัดทำแผนชุมชนและแผนพัฒนาท้องถิ่น  (2) การดำเนินงานศูนย์รับเรื่องราวร้องทุกข์ อบต.เมืองเกษตร  3.2.2 มีช่องทางให้ประชาชนในท้องถิ่นสามารถร้องเรียน/ร้องทุกข์ได้โดยสะดวก  (1) มาตรการกำหนดขั้นตอน/กระบวนการเรื่องร้องเรียน  3.2.3 มีรายงานหรือแจ้งเป็นลายลักษณ์อักษรให้ประชาชน  ผู้ร้องเรียน/ร้องทุกข์ได้ทราบถึงการได้รับเรื่อง ระยะเวลา และผลการดำเนินการเกี่ยวกับเรื่องร้องเรียน/ร้องทุกข์   1. กิจกรรม รายงานผลการตรวจสอบข้อเท็จจริงให้ผู้ร้องเรียน/   ร้องทุกข์รับทราบ | -  -  -  - | -  -  -  - | -  -  -  - | -  -  -  - | ไม่ใช้งบประมาณ |

|  |  |  |  |  |  |  |  |
| --- | --- | --- | --- | --- | --- | --- | --- |
| มิติ | ภารกิจตามมิติ | โครงการ/กิจกรรม/มาตรการ | ปี  2561 | ปี 2562 | ปี  2563 | ปี  2564 | หมายเหตุ |
| งบ  ประมาณ  (บาท) | งบ  ประมาณ  (บาท) | งบ  ประมาณ  (บาท) | งบ  ประมาณ  (บาท) |
| 3. การส่งเสริมบทบาทและการมีส่วนร่วมของภาคประชาชน | 3.3 การส่งเสริมให้ประชาชนมีส่วนร่วมบริหารกิจการขององค์กรปกครองส่วนท้องถิ่น | 3.3.1 ดำเนินการให้ประชาชนมีส่วนร่วมในการจัดทำแผนพัฒนา การจัดทำงบประมาณ  (1) มาตรการแต่งตั้งคณะกรรมการสนับสนุนการจัดทำแผนพัฒนาองค์การบริหารส่วนตำบลเมืองเกษตร  (2) ประชุมประชาคมหมู่บ้านและประชาคมตำบล ประจำปี  3.3.2 ดำเนินการให้ประชาชนมีส่วนร่วมในการจัดหาพัสดุ  (1) มาตรการแต่งตั้งตัวแทนประชาคมเข้าร่วมเป็นคณะกรรมการตรวจรับงานจ้าง  3.3.3 ดำเนินการให้ประชาชนมีส่วนร่วมตรวจสอบ และประเมินผลการปฏิบัติงาน  (1) กิจกรรมการประเมินผลการปฏิบัติราชการขององค์การบริหารส่วนตำบลเมืองเกษตร (ติดตามและประเมินผลแผนพัฒนาท้องถิ่น)  (2) มาตรการตรวจสอบโดยคณะกรรมการประเมินผลการปฏิบัติตามหลักเกณฑ์และวิธีการบริหารกิจการบ้านเมืองที่ดีขององค์การบริหารส่วนตำบลเมืองเกษตร | -  -  -  -  - | -  -  -  -  - | -  -  -  -  - | -  -  -  -  - | ไม่ใช้งบประมาณ |
|  | รวม | จำนวน 13 กิจกรรม/โครงการ |  |  |  |  |  |

|  |  |  |  |  |  |  |  |
| --- | --- | --- | --- | --- | --- | --- | --- |
| มิติ | ภารกิจตามมิติ | โครงการ/กิจกรรม/มาตรการ | ปี  2561 | ปี 2562 | ปี  2563 | ปี  2564 | หมายเหตุ |
| งบ  ประมาณ  (บาท) | งบ  ประมาณ  (บาท) | งบ  ประมาณ  (บาท) | งบ  ประมาณ  (บาท) |
| 4. การเสริมสร้างและปรับปรุงกลไกในการตรวจสอบการปฏิบัติราชการขององค์กรปกครองส่วนท้องถิ่น | 4.1 มีการจัดวางระบบและรายงานการควบคุมภายในตามที่คณะกรรมการตรวจเงินแผ่นดิน | 4.1.1 มีการจัดทำและรายงานการจัดทำระบบควบคุมภายในให้ผู้กำกับดูแล  (1) มาตรการจัดทำรายงานการควบคุมภายใน  4.1.2 มีการติดตามประเมินระบบควบคุมภายใน โดยดำเนินการให้มีการจัดทำแผนการปรับปรุงหรือบริหารความเสี่ยง และรายงานผลการการติดตามการปฏิบัติตามแผนการปรับปรุงควบคุมภายในให้ผู้กำกับดูแล  (1) กิจกรรมติดตามประเมินผลการควบคุมภายใน | -  - | -  - | -  - | -  - | ไม่ใช้งบประมาณ |
|  | 4.2 การสนับสนุนให้ภาคประชาชนมีส่วนร่วมตรวจสอบการปฏิบัติ หรือการบริหารราชการตามช่องทาง  ที่สามารถดำเนินการได้ | 4.2.1 ส่งเสริมให้ประชาชนมีส่วนร่วมตรวจสอบ กำกับ ดูแลการบริหารงานบุคคลเกี่ยวกับการบรรจุ แต่งตั้ง โอน ย้ายข้าราชการ ลูกจ้างประจำ และพนักงานจ้าง  (1) มาตรการส่งเสริมให้ประชาชนมีส่วนร่วม ตรวจสอบ กำกับ ดูแลการบริหารงานบุคคลเกี่ยวกับการบรรจุแต่งตั้ง การโอน ย้าย | - | - | - | - |  |

|  |  |  |  |  |  |  |  |
| --- | --- | --- | --- | --- | --- | --- | --- |
| มิติ | ภารกิจตามมิติ | โครงการ/กิจกรรม/มาตรการ | ปี  2561 | ปี 2562 | ปี  2563 | ปี  2564 | หมายเหตุ |
| งบ  ประมาณ  (บาท) | งบ  ประมาณ  (บาท) | งบ  ประมาณ  (บาท) | งบ  ประมาณ  (บาท) |
| 4. การเสริมสร้างและปรับปรุงกลไกในการตรวจสอบการปฏิบัติราชการขององค์กรปกครองส่วนท้องถิ่น | 4.2 การสนับสนุนให้ภาคประชาชนมีส่วนร่วมตรวจสอบการปฏิบัติ หรือการบริหารราชการตามช่องทางที่สามารถดำเนินการได้ | 4.2.2 ส่งเสริมให้ประชาชนมีส่วนร่วมตรวจสอบ กำกับ ดูแลการบริหารงานประมาณ การรับ-จ่ายเงิน การหาประโยชน์จากทรัพย์สินของทางราชการ  (1) กิจกรรมการรายงานผลการใช้จ่ายเงินให้ประชาชน  ได้รับทราบ  4.2.3 ส่งเสริมให้ประชาชนมีส่วนร่วมตรวจสอบ กำกับ ดูแลการจัดหาพัสดุ ภายใต้ระเบียบข้อบังคับของกฎหมาย  (1) กิจกรรมการจัดหาคณะกรรมการจัดซื้อจัดจ้างจากตัวแทนชุมชน | -  - | -  - | -  - | -  - | ไม่ใช้งบประมาณ |
|  | 4.3 การส่งเสริมบทบาทการตรวจสอบของสภาท้องถิ่น | 4.3.1 ส่งเสริมและพัฒนาศักยภาพสมาชิกสภาอบต. ให้มีความรู้ ความเข้าใจในการปฏิบัติหน้าที่ให้เป็นไปตามกฎหมายระเบียบที่กำหนดไว้  (1) กิจกรรมการส่งเสริมและพัฒนาศักยภาพสมาชิกสภาท้องถิ่น | 50,000 |  |  |  |  |

|  |  |  |  |  |  |  |  |
| --- | --- | --- | --- | --- | --- | --- | --- |
| มิติ | ภารกิจตามมิติ | โครงการ/กิจกรรม/มาตรการ | ปี  2561 | ปี 2562 | ปี  2563 | ปี  2564 | หมายเหตุ |
| งบ  ประมาณ  (บาท) | งบ  ประมาณ  (บาท) | งบ  ประมาณ  (บาท) | งบ  ประมาณ  (บาท) |
|  |  | 4.3.2 ส่งเสริมให้สมาชิกสภาอบต. มีบทบาทในการตรวจสอบการปฏิบัติงานของฝ่ายบริหารตามกระบวนการ และวิธีการที่กฎหมาย ระเบียบที่กำหนดไว้ โดยไม่ฝักใฝ่ฝ่ายใด  (1) กิจกรรมส่งเสริมสมาชิกสภาท้องถิ่นให้มีบทบาทในการตรวจสอบการปฏิบัติงานของฝ่ายบริหาร | - | - | - | - |  |
| 4. การเสริมสร้างและปรับปรุงกลไกในการตรวจสอบการปฏิบัติราชการขององค์กรปกครองส่วนท้องถิ่น | 4.4 เสริมพลังการมีส่วนร่วมของชุมชนและบูรณาการทุกภาคส่วนเพื่อต่อต้านการทุจริต | 4.4.1 ส่งเสริมให้มีการดำเนินการเฝ้าระวังการทุจริต  (1) มาตรการเฝ้าระวังการคอร์รัปชันโดยภาคประชาชน  4.4.2 บูรณาการทุกภาคส่วนเพื่อต่อต้านการทุจริต  (1) กิจกรรมการติดป้ายประชาสัมพันธ์กรณีพบเห็นการทุจริต | -  - | -  - | -  - | -  - | ไม่ใช้งบประมาณ |
|  | รวม | จำนวน 9 กิจกรรม/โครงการ |  |  |  |  |  |

**ส่วนที่ 3**

**รายละเอียดโครงการ/กิจกรรม/มาตรการ**

**มิติที่ 1 การสร้างสังคมที่ไม่ทนต่อการทุจริต**

**1.1 การสร้างจิตสำนึกและความตระหนักแก่บุคลากรทั้งข้าราชการการเมืองฝ่ายบริหาร ข้าราชการการเมืองฝ่ายสภาท้องถิ่น และฝ่ายประจำขององค์กรปกครองส่วนท้องถิ่น**

**1.1.1 สร้างจิตสำนึกและความตระหนักในการปฏิบัติราชการตามอำนาจหน้าที่ให้บังเกิดประโยชน์สุขแก่ประชาชนในท้องถิ่น**

**๑. ชื่อโครงการ** โครงการเสริมสร้างคุณธรรมจริยธรรม เพื่อเพิ่มประสิทธิภาพการปฏิบัติงาน

และประโยชน์สุขของประชาชน

**๒. หลักการและเหตุผล**

ด้วย คณะผู้บริหารและพนักงานขององค์กรปกครองส่วนท้องถิ่น เป็นผู้ที่มีบทบาทสำคัญและ  
เป็นกลไกหลักของประเทศในการให้บริการสาธารณะ เพื่อตอบสนองความต้องการของประชาชน  
ในท้องถิ่น ทั้งยังมีหน้าที่และความรับผิดชอบสำคัญในอันที่จะบำบัดทุกข์บำรุงสุข และสร้างคุณภาพชีวิต  
ที่ดีให้แก่ประชาชนในท้องถิ่น โดยให้สอดคล้องกับนโยบายของรัฐบาลและท้องถิ่น ดังนั้น การที่ประชาชน  
ในแต่ละท้องถิ่นจะมีความเป็นอยู่ที่ดีมีความสุขหรือไม่ จึงขึ้นอยู่กับการประพฤติปฏิบัติของคณะผู้บริหารและพนักงานขององค์กรปกครองส่วนท้องถิ่นทุกคน หากคณะผู้บริหารและพนักงานขององค์กรปกครองส่วนท้องถิ่นเป็นผู้มีคุณธรรม ปฏิบัติตนอยู่ในกรอบจริยธรรม เป็นผู้มีจิตสำนึกที่จะตอบสนองคุณแผ่นดินด้วยการกระทำทุกสิ่ง เพื่อคุณประโยชน์ของประชาชนและประเทศชาติ

เพื่อให้สอดคล้องกับพระราชกฤษฎีกาว่าด้วยหลักเกณฑ์และวิธีการบริหารจัดการบ้าน  
เมืองที่ดี พ.ศ.๒๕๔๖ ได้กำหนดหลักเกณฑ์ในการสร้างความโปร่งใสในการปฏิบัติหน้าที่ของเจ้าหน้าที่ รณรงค์และส่งเสริมค่านิยมเรื่องความซื่อสัตย์ แก้กฎระเบียบที่เอื้อต่อการทุจริต ใช้วิธีการบริหารงานบุคคลตามระบบคุณธรรมอย่างเคร่งครัด ปฏิบัติตามมาตรการบริหารจัดการบ้านเมืองและสังคมที่ดี ส่งเสริมให้ผู้บังคับบัญชาปฏิบัติตนเป็นแบบอย่าง ประกอบกับอนุสนธิคณะกรรมการมาตรฐานการบริหารงานบุคคลส่วนท้องถิ่น (ก.ถ.) ได้กำหนดมาตรฐานทางคุณธรรมและจริยธรรมข้าราชการ พนักงาน และลูกจ้างขององค์กรปกครองส่วนท้องถิ่น ซึ่งได้ประมวลขึ้นจากข้อเสนอแนะของผู้บริหารท้องถิ่น สมาชิกสภาท้องถิ่น ข้าราชการหรือพนักงานส่วนท้องถิ่น ลูกจ้างในองค์กรปกครองส่วนท้องถิ่น และประชาชนผู้รับบริการจากองค์กรปกครองส่วนท้องถิ่น โดยมีวัตถุประสงค์เพื่อให้ข้าราชการ พนักงาน และลูกจ้างขององค์กรปกครองส่วนท้องถิ่นโดยทั่วไปใช้เป็นหลักการและแนวทางปฏิบัติ เพื่อเป็นเครื่องกำกับความประพฤติของตน ได้แก่

๑. พึงดำรงตนให้ตั้งมั่นในศีลธรรม ปฏิบัติหน้าที่ด้วยความซื่อสัตย์ สุจริต เสียสละ และมีความรับผิดชอบ

๒. พึงปฏิบัติหน้าที่อย่างเปิดเผย โปร่งใส พร้อมให้ตรวจสอบ

๓. พึงให้บริการด้วยความเสมอภาค สะดวก รวดเร็ว มีอัธยาศัยไมตรี โดยยึดประโยชน์ของประชาชนเป็นหลัก

๔. พึงปฏิบัติหน้าที่โดยยึดผลสัมฤทธิ์ของงานอย่างคุ้มค่า

๕. พึงพัฒนาทักษะ ความรู้ ความสามารถ และตนเองให้ทันสมัยอยู่เสมอ

ซึ่งองค์การบริหารส่วนตำบลเมืองเกษตร ได้ยึดถือเป็นแนวทางสำหรับประพฤติตนและ  
เป็นหลักการในการปฏิบัติงาน ดังนั้น เพื่อเป็นการพัฒนาจิตใจและเพื่อพัฒนาบุคลากรในสังกัด สามารถนำหลักคุณธรรม จริยธรรมไปพัฒนาคุณภาพชีวิตในประจำวัน และประยุกต์ใช้ในการทำงานได้อย่างเหมาะสม องค์การบริหารส่วนตำบลเมืองเกษตร จึงได้จัดทำโครงการ ฯ นี้ขึ้นมา

**๓. วัตถุประสงค์**

๓.๑   เพื่อปลูกจิตสำนึกให้พนักงานเจ้าหน้าที่องค์การบริหารส่วนตำบลเมืองเกษตรมี

คุณธรรม จริยธรรม เข้าใจหลักธรรม ของพระพุทธศาสนา และน้อมนำเอาหลักปรัชญาเศรษฐกิจพอเพียงไปเป็นแนวทาง ในการดำเนินชีวิตประจำวัน และในการปฏิบัติราชการ

๓.๒   เพื่อให้พนักงานเจ้าหน้าที่องค์การบริหารส่วนตำบลเมืองเกษตร ได้รับการพัฒนาจิตใจ

และพัฒนาตนเองให้มีจิตสาธารณะเกิดความสำนึกร่วม ในการเสริมสร้างสังคมแห่งคุณธรรมและสมานฉันท์ ประพฤติตน เป็นพลเมืองดี สร้างประโยชน์ให้แก่ครอบครัวประชาชน และประเทศชาติ สร้างจิตสำนึกในการกระทำความดี รู้จัก การให้ การเสียสละและการบำเพ็ญสาธารณะประโยชน์ร่วมกัน

๓.๓ เพื่อให้ผู้เข้ารับการฝึกอบรมรู้ถึงบทบาท อำนาจ หน้าที่ ระเบียบ กฎหมาย เพื่อให้

ปฏิบัติหน้าที่ได้อย่างถูกต้อง ก่อให้เกิดประโยชน์สูงสุดต่อประชาชน

๓.๔ เพื่อให้ผู้เข้ารับการฝึกอบรมได้รับความรู้ ทักษะ และมีวิสัยทัศน์กว้างไกล ตลอดจนมีคุณธรรมและจริยธรรมในการปฏิบัติหน้าที่

๓.๕ เพื่อส่งเสริมให้มีการแลกเปลี่ยนความคิดเห็นและประสบการณ์ที่ได้รับจากการฝึกบรม   
และนำมาประยุกต์ใช้ในการบริหารงานขององค์การบริหารส่วนตำบลและการพัฒนาตำบล

๓.๖ เพื่อให้คณะผู้บริหารและพนักงานขององค์การบริหารส่วนตำบลเมืองเกษตร เกิดการ

เรียนรู้ในการอยู่ร่วมกัน มีความสัมพันธ์อันดีระหว่างกันและกัน รวมทั้งได้เปิดโลกทัศน์ในการศึกษาองค์ความรู้ใหม่ ๆ

๓.๗ เพื่อนำความรู้ที่ได้รับจากการฝึกอบรมไปประยุกต์ใช้ ปรับเปลี่ยนมุมมอง ทัศนคติ ค่านิยมและกระบวนทัศน์ในการปฏิบัติงานให้มีประสิทธิภาพยิ่งขึ้น เพื่อพัฒนาท้องถิ่นให้มีความก้าวหน้า สนองตอบต่อความต้องการของประชาชน โดยยึดหลักการบริหารกิจการบ้านเมืองที่ดีและหลักเศรษฐกิจพอเพียงเป็นแนวทางเพื่อประโยชน์ของประชาชน

**๔. เป้าหมาย**

คณะผู้บริหาร / สมาชิกสภาองค์การบริหารส่วนตำบลเมืองเกษตร /พนักงานส่วนตำบล /ลูกจ้างประจำและพนักงานจ้าง

**5. พื้นที่ดำเนินการ**

องค์การบริหารส่วนตำบลเมืองเกษตร

**6. วิธีดำเนินการ**

6.๑ สำรวจข้อมูล เส้นทาง ติดต่อประสานสถานที่เบื้องต้น กำหนดแนวทางการฝึกอบรม

6.๒ เสนอข้อมูลและรูปแบบการดำเนินการฝึกอบรม

6.๓ จัดทำโครงการเสนอผู้บริหารท้องถิ่นเพื่อขออนุมัติโครงการ

6.๔ ประชุมชี้แจงเจ้าหน้าที่เพื่อวางแผนงานและมอบหมายหน้าที่ความรับผิดชอบ

6.๕ สอบถามกลุ่มเป้าหมายเพื่อให้แจ้งความประสงค์เข้ารับการฝึกอบรม

6.๖ จัดเตรียมความพร้อมต่างๆ ประสานงานติดต่อ หน่วยงาน /สถานที่/ บุคลากรที่เกี่ยวข้อง

6.๗ ดำเนินการจัดฝึกอบรม

6.๘ สรุปและประเมินผลการจัดทำโครงการและรายงานผลให้ผู้บริหารทราบ

**7. ระยะเวลาดำเนินการ**

4 ปี (ปีงบประมาณ 2561-2564)

**8. งบประมาณดำเนินการ**

งบประมาณ 250,000 บาท

**9. ผู้รับผิดชอบ**

สำนักปลัด องค์การบริหารส่วนตำบลเมืองเกษตร

**10. ตัวชี้วัด/ผลลัพธ์**

10.1 ผู้บริหาร สมาชิกสภา อบต. พนักงานส่วนตำบล ลูกจ้างประจำ พนักงานจ้าง มีความรู้

ความเข้าใจเกี่ยวกับกฎหมาย ระเบียบ และคุณธรรมจริยธรรม เข้าใจหลักธรรมของพระพุทธศาสนาและน้อม

นำหลักปรัชญาเศรษฐกิจพอเพียงเป็นแนวทางในการดำเนินชีวิต และการปฏิบัติงาน

10.2 ผู้บริหาร สมาชิกสภา อบต. พนักงานส่วนตำบล ลูกจ้างประจำ พนักงานจ้าง ได้รับการ

พัฒนาจิตใจ พัฒนาตนให้มีจิตสาธารณะเกิดความสำนึกร่วมในการสร้างสังคมแห่งคุณธรรมและสมานฉันท์

สร้างประโยชน์แก่ครอบครัวและประเทศชาติ รู้จักการให้และเสียสละเพื่อประโยชน์ส่วนรวม

10.3 สร้างภาพลักษณ์ที่ดีขององค์กร เสริมสร้างคุณธรรมจริยธรรมและธรรมาภิบาล

**1.1.2 สร้างจิตสำนึกและความตระหนักในการประพฤติตามประมวลจริยธรรม**

**1. ชื่อโครงการ : มาตรการ “ส่งเสริมการปฏิบัติงานตามประมวลจริยธรรมของ อบต.เมืองเกษตร”**

**2. หลักการและเหตุผล**

ตามที่องค์การบริหารส่วนตำบลเมืองเกษตร ได้ประกาศใช้ประมวลจริยธรรมขององค์การบริหารส่วนตำบลเมืองเกษตร พ.ศ. 2561 โดยกำหนดกลไกและระบบในการบังคับใช้อย่างมีประสิทธิภาพ ทั้งนี้ การฝ่าฝืนหรือไม่ปฏิบัติตามมาตรฐานทางจริยธรรมดังกล่าว ให้ถือว่าเป็นการกระทำผิดทางวินัย ซึ่งมีการกำหนดขั้นตอนการลงโทษตามความร้ายแรงแห่งการกระทำ ประกอบกับได้มีประกาศคณะกรรมการพนักงานส่วนตำบลจังหวัดนครราชสีมา เรื่อง หลักเกณฑ์และเงื่อนไขเกี่ยวกับจริยธรรมของพนักงานส่วนตำบล ลูกจ้างประจำ และพนักงานจ้าง ลงวันที่ 24 ตุลาคม 2545 กำหนดให้พนักงานส่วนตำบล ลูกจ้างลูกจ้างประจำ และพนักงานจ้างของ อบต. มีหน้าที่ดำเนินการให้เป็นไปตามกฎหมายเพื่อรักษาประโยชน์ส่วนรวมและประเทศชาติ อำนวยความสะดวกและให้บริการแก่ประชาชนตามหลัก ธรรมาภิบาล โดยจะต้องยึดมั่นในค่านิยมหลักของมาตรฐานจริยธรรม 9 ประการ ได้แก่ ยึดมั่นในคุณธรรมและจริยธรรม, มีจิตสำนึกที่ดี ซื่อสัตย์ สุจริต และรับผิดชอบ,ยึดถือประโยชน์ของประเทศชาติเหนือกว่าประโยชน์ส่วนตน และไม่มีประโยชน์ทับซ้อน,ยืนหยัดทำในสิ่งที่ถูกต้อง เป็นธรรม และถูกกฎหมาย, ให้บริการแก่ประชาชนด้วยความรวดเร็วมีอัธยาศัย และไม่เลือกปฏิบัติ, ให้ข้อมูลข่าวสารแก่ประชาชนอย่างครบถ้วน ถูกต้อง และไม่บิดเบือนข้อเท็จจริง,มุ่งผลสัมฤทธิ์ของงาน รักษามาตรฐาน มีคุณภาพโปร่งใส และตรวจสอบได้, ยึดมั่นในระบอบประชาธิปไตยอันมีพระมหากษัตริย์ทรงเป็นประมุข และยึดมั่นในหลักจรรยาวิชาชีพขององค์กร นอกจากนี้ สำนักงาน ก.พ. ได้กำหนดแนวทางการดำเนินการตามประมวลจริยธรรมข้าราชการ พลเรือนกรณีการเรี่ยไร และกรณีการให้หรือรับของขวัญหรือประโยชน์อื่นใด โดยมีวัตถุประสงค์เพื่อกำหนดให้ข้าราชการต้องละเว้นจากการแสวงหาประโยชน์ที่มิชอบ โดยอาศัยตำแหน่งหน้าที่และไม่กระทำการอันเป็นการขัดกันระหว่างประโยชน์ ส่วนตนและประโยชน์ส่วนรวม ตามนัยหนังสือสำนักงาน ก.พ. ที่ นร 1013.7/ว 11 ลงวันที่ 25 ธันวาคม 2557 ซึ่งองค์การบริหารส่วนตำบล ควรนำแนวทางการดำเนินการดังกล่าวมาปรับใช้เป็นแนวทางในการถือปฏิบัติโดยอนุโลม

ดังนั้น เพื่อให้เกิดความโปร่งใสในการปฏิบัติงานและเป็นที่เชื่อถือไว้วางใจของประชาชน องค์การบริหารส่วนตำบลเมืองเกษตร ได้จัดทำมาตรการ “ส่งเสริมการปฏิบัติงานตามประมวลจริยธรรมขององค์การบริหารส่วนตำบลเมืองเกษตร” ขึ้น เพื่อให้บุคลากรทั้งฝ่ายการเมืองและฝ่ายประจำทุกระดับนำไปใช้ในการปฏิบัติหน้าที่ด้วยความซื่อสัตย์ สุจริต มีคุณธรรม จริยธรรม ไม่กระทำการอันเป็นการขัดกันแห่งผลประโยชน์หรือการมีผลประโยชน์ทับซ้อน

**3. วัตถุประสงค์**

3.1 เพื่อเป็นเครื่องมือกำกับความประพฤติของข้าราชการที่สร้างความโปร่งใส มีมาตรฐานในการปฏิบัติงานที่ชัดเจนและเป็นสากล

3.2 เพื่อยึดถือเป็นหลักการและแนวทางการปฏิบัติงานอย่างสม่ำเสมอ ทั้งในระดับองค์กรและระดับบุคคลและเป็นเครื่องมือการตรวจสอบการทำงานด้านต่างๆ ขององค์การบริหารส่วนตำบลเมืองเกษตร เพื่อให้การดำเนินงานเป็นไปตามหลักคุณธรรม จริยธรรม มีประสิทธิภาพและประสิทธิผล

3.3 เพื่อทำให้เกิดรูปแบบองค์กรอันเป็นที่ยอมรับ เพิ่มความน่าเชื่อถือ เกิดความมั่นใจแก่ผู้รับบริการและประชาชนทั่วไป ตลอดจนผู้มีส่วนได้เสีย

3.4 เพื่อให้เกิดพันธะผูกพันระหว่างองค์กรและข้าราชการในทุกระดับ โดยให้ฝ่ายบริหารใช้อำนาจในขอบเขต สร้างระบบความรับผิดชอบของข้าราชการต่อตนเอง ต่อองค์กร ต่อผู้บังคับบัญชาต่อประชาชนและต่อสังคมตามลำดับ

3.5 เพื่อป้องกันการแสวงหาประโยชน์โดยมิชอบและความขัดแย้งทางผลประโยชน์ที่อาจเกิดขึ้น รวมทั้งเสริมสร้างความโปร่งใสในการปฏิบัติงาน

**4. เป้าหมาย/ผลผลิต**

คณะผู้บริหาร สมาชิกสภา พนักงานส่วนตำบล ลูกจ้างประจำ และพนักงานจ้างทั่วไป

**5. พื้นที่ดำเนินการ**

องค์การบริหารส่วนตำบลเมืองเกษตร

**6. วิธีดำเนินการ**

1. เผยแพร่ประมวลจริยธรรมขององค์การบริหารส่วนตำบลเมืองเกษตร เพื่อใช้เป็นค่านิยมสำหรับองค์กร ข้าราชการทุกคนพึงยึดถือเป็นแนวทางปฏิบัติควบคู่ไปกับระเบียบและกฎข้อบังคับอื่นๆ อย่างทั่วถึงและมีประสิทธิภาพ

2. เผยแพร่ประชาสัมพันธ์เกี่ยวกับประมวลจริยธรรมขององค์การบริหารส่วนตำบลเมืองเกษตร เปิดเผยเป็นการทั่วไปแก่สาธารณชนให้มีส่วนร่วมรับรู้และร่วมติดตามตรวจสอบตามประกาศคณะกรรมการข้อมูลข่าวสารของราชการ เรื่อง กำหนดให้ข้อมูลข่าวสารตามเกณฑ์มาตรฐานความโปร่งใสและตัวชี้วัดความโปร่งใสของหน่วยงานของรัฐเป็นข้อมูลข่าวสารที่ต้องจัดไว้ให้ประชาชนตรวจดูได้ตามมาตรา 9 วรรคหนึ่ง (8)

**7. ระยะเวลาดำเนินการ**

ปีงบประมาณ พ.ศ. 2561 – 2564

**8. งบประมาณดำเนินการ**

ไม่ใช้งบประมาณ

**9. ผู้รับผิดชอบ**

สำนักปลัด องค์การบริหารส่วนตำบลเมืองเกษตร

**10. ตัวชี้วัด/ผลลัพธ์**

คณะผู้บริหาร สมาชิกสภา พนักงานส่วนตำบล ลูกจ้างประจำ พนักงานปฏิบัติงานตามประมวลจริยธรรมขององค์การบริหารส่วนตำบล

**1.1.3 สร้างจิตสำนึกและความตระหนักที่จะไม่กระทำการอันเป็นการขัดกันแห่ง**

**ผลประโยชน์หรือการมีผลประโยชน์ทับซ้อน**

**1. ชื่อโครงการ** : กิจกรรมให้ความรู้ เรื่อง ผลประโยชน์ทับซ้อนให้กับพนักงานส่วนตำบลและพนักงานจ้างขององค์การบริหารส่วนตำบลเมืองเกษตร

**2. หลักการและเหตุผล**

ด้วยสถานการณ์หรือารกระทำของบุคคลมีผลประโยชน์ส่วนตนเข้ามาเกี่ยวข้องจนส่งผลกระทบต่อการตัดสินใจหรือการปฏิบัติหน้าที่ในตำแหน่ง การกระทำดังกล่าวอาจเกิดขึ้นโดยรู้ตัวหรือไม่รู้ตัว ทั้งเจตนาหรือไม่เจตนาหรือหรือบางเรื่องเป็นการปฏิบัติสืบต่อกันมาจนไม่เห็นว่าจะเป็นสิ่งผิดแต่อย่างใด พฤติกรรมเหล่านี้เป็นการกระทำความผิดทางจริยธรรมของเจ้าหน้าที่ของรัฐที่ต้องคำนึงถึงผลประโยชน์สาธารณะ (ประโยชน์ของส่วนรวม) แต่กลับตัดสินใจปฏิบัติหน้าที่โดยคำนึงถึงประโยชน์ของตนเองหรือพวกพ้อง

“ผลประโยชน์ทับซ้อน” หมายถึง สถานการณ์ที่เจ้าหน้าที่ของรัฐมีผลประโยชน์ส่วนตนอยู่ และมีการใช้อิทธิพลตามอำนาจหน้าที่ละความรับผิดชอบเพื่อให้เกิดประโยชน์ส่วนตัว โดยก่อให้เกิดผลเสียต่อผลประโยชน์ส่วนรวม ผลประโยชน์ ทับซ้อนมีหลากหลายรูปแบบ ไม่จำกัดอยู่ในรูปของตัวเงินหรือทรัพย์สินเท่านั้น แต่รวมถึงผลประโยชน์อื่นๆ ที่ไม่ใช่รูปตัวเงินหรือทรัพย์สินก็ได้ อาทิการแต่งตั้งพรรคพวกเข้าไปดำรงตำแหน่งในองค์กรต่างๆ ทั้งในหน่วยราชการ รัฐวิสาหกิจ และบริษัทจำกัด หรือการที่บุคคลผู้มีอำนาจที่ตัดสินใจให้ญาติพี่น้องหรือบริษัทที่ตนมีส่วนได้ส่วนเสียได้รับสัมปทานหรือผลประโยชน์จากทางราชการโดยมิชอบ ทั้งนี้หมายรวมถึงความขัดแย้งกันระหว่างผลประโยชน์ส่วนตนและผลประโยชน์ส่วนรวม ซึ่งในปีงบประมาณ พ.ศ. 2561 - 2564 หน่วยงานภาครัฐทุกหน่วยงานต้องเข้ารับการประเมินคุณธรรมและความโปร่งใสในการดำเนินงานของหน่วยงานภาครัฐ โดยกำหนดให้หน่วยงานควรมีการประชุมหรือสัมมนาภายในองค์กร เพื่อให้ความรู้เรื่องการป้องกันผลประโยชน์ทับซ้อนแก่เจ้าหน้าที่ เพื่อป้องกันผลประโยชน์ทับซ้อน

ดังนั้น องค์การบริหารส่วนตำบลเมืองเกษตร จึงได้จัดกิจกรรมให้ความรู้ ความเข้าใจการป้องกันผลประโยชน์ทับซ้อน แก่บุคลากรในองค์การบริหารส่วนตำบลเมืองเกษตร เพื่อป้องกันการทุจริตในการปฏิบัติราชการ จึงได้จัดกิจกรรมป้องกันผลประโยชน์ทับซ้อน ผ่านการประชุมผู้บริหารกับพนักงานส่วนตำบล เพื่อให้พนักงานทุกคนทำงานโดยยึดถือระเบียบ กฎหมาย คุณธรรม จริยธรรม เพื่อเป็นเครื่องกำกับความประพฤติของตน เพื่อไม่ให้เกิดผลประโยชน์ทับซ้อน

**3. วัตถุประสงค์**

3.1 เพื่อให้ความรู้ ความเข้าใจแก่พนักงานส่วนตำบล พนักงานจ้างเกี่ยวกับการป้องกันผลประโยชน์ทับซ้อน

3.2 เพื่อเสริมสร้างพฤติกรรมและวิธีการทำงานที่สุจริตโปร่งใสของข้าราชการและเจ้าหน้าที่ขององค์การบริหารส่วนตำบลเมืองเกษตร

3.3 เพื่อเสริมสร้างให้ข้าราชการและเจ้าหน้าที่ขององค์การบริหารส่วนตำบลเมืองเกษตร มีจิตสำนึก ค่านิยม และวัฒนธรรมเรื่องความซื่อสัตย์ สุจริต มุ่งมั่นทำงานอย่างมีประสิทธิภาพ มีคุณธรรมอันมั่นคง ส่งผลให้หน่วยงานปลอดจากการทุจริตคอร์รัปชัน มุ่งสู่การเป็นข้าราชการท้องถิ่นไทยใสสะอาด

**4. เป้าหมาย**

พนักงานส่วนตำบลและพนักงานจ้างองค์การบริหารส่วนตำบลเมืองเกษตร

**5. พื้นที่ดำเนินการ**

องค์การบริหารส่วนตำบลเมืองเกษตร

**6. วิธีการดำเนินการ**

จัดประชุมประจำเดือน และให้ความรู้เรื่องผลประโยชน์ทับซ้อน

**7. ระยะเวลาการดำเนินการ**

4 ปี (ปีงบประมาณ พ.ศ. 2561 – 2564)

**8. งบประมาณในการดำเนินโครงการ**

ไม่ใช้งบประมาณ

**9. ผู้รับผิดชอบโครงการ**

สำนักปลัดองค์การบริหารส่วนตำบลเกษตร

**10. ตัวชี้วัด/ผลลัพธ์**

ตัวชี้วัด

พนักงานส่วนตำบลและพนักงานจ้างมีความเข้าใจเรื่องผลประโยชน์ทับซ้อน

ผลลัพธ์

พนักงานส่วนตำบลและพนักงานจ้างมีความรู้เกี่ยวกับผลประโยชน์ทับซ้อน และมีความประพฤติปฏิบัติงานไม่ยุ่งเกี่ยวกับผลประโยชน์ทับซ้อน

**1. ชื่อโครงการ** : มาตรการ “จัดทำคู่มือการป้องกันผลประโยชน์ทับซ้อน”

**2. หลักการและเหตุผล**

รัฐบาลภายใต้การนำของพลเอกประยุทธ์ จันทร์โอชา ได้ให้ความสำคัญกับการผลักดันให้การป้องกันและปราบปรามการทุจริตเป็นวาระแห่งชาติ และรัฐบาลได้แถลงนโยบาย 11 ด้าน อันรวมถึงประเด็นเรื่องการส่งเสริมการบริหารราชการแผ่นดินที่มีธรรมาภิบาลและการป้องกันและปราบปรามการทุจริตและประพฤติมิชอบในภาครัฐ โดยจัดระบบอัตรากำลังและปรับปรุงค่าตอบแทนบุคลากรภาครัฐให้เหมาะสมและเป็นธรรมยึดหลักการบริหารกิจการบ้านเมืองที่ดี เพื่อสร้างความเชื่อมั่นวางใจในระบบราชการเสริมสร้างระบบคุณธรรม รวมทั้งปรับปรุงและจัดให้มีกฎหมายที่ครอบคลุมการป้องกันและปราบปรามการทุจริตและการมีผลประโยชน์ทับซ้อนในภาครัฐทุกระดับ

ปัจจุบันหน่วยงานต่างๆ เช่น สำนักงาน ก.พ. จึงได้เผยแพร่องค์ความรู้ที่เกี่ยวข้องกับการป้องกันและปราบปรามการทุจริต โดยเฉพาะเรื่องผลประโยชน์ทับซ้อน (Conflict of Interest) สำนักงานคณะกรรมการป้องกันและปราบปรามการทุจริตแห่งชาติ ร่วมกับสำนักงานคณะกรรมการป้องกันและปราบปรามการทุจริตในภาครัฐ และองค์กรตามรัฐธรรมนูญ ได้จัดทำยุทธศาสตร์ชาติว่าด้วยการป้องกันและปราบปรามการทุจริตระยะที่ 3 (พ.ศ. 2560-2564) และพัฒนาเครื่องมือการประเมินคุณธรรมและความโปร่งใสการดำเนินงานของหน่วยงานภาครัฐ (Integrity and Transparency Assessment : ITA) ปีงบประมาณ พ.ศ. 2560 ครอบคลุมประเด็นการประเมิน 5 ด้าน อันรวมถึง การต่อต้านการทุจริตในองค์กร ซึ่งสนับสนุนให้หน่วยงานภาครัฐดำเนินการเรื่องเกี่ยวกับผลประโยชน์ทับซ้อน ผ่านกิจกรรมต่างๆ อันรวมถึงการให้ความรู้ตามคู่มือหรือประมวลจริยธรรมเกี่ยวกับการป้องกันผลประโยชน์ทับซ้อนแก่เจ้าหน้าที่ในหน่วยงานด้วย

เพื่อตอบสนองนโยบายรัฐบาลและยุทธศาสตร์ชาติว่าด้วยการป้องกันและปราบปรามการทุจริตข้างต้น และเพื่อนำเครื่องมือการประเมินคุณธรรมและความโปร่งใสในการดำเนินงานของหน่วยงานภาครัฐการปฏิบัติให้เป็นกลไกสำคัญที่จะป้องกันการทุจริต โดยเฉพาะการกระทำที่เอื้อต่อการมีผลประโยชน์ทับซ้อนของเจ้าหน้าที่ในภาครัฐ องค์การบริหารส่วนตำบลเมืองเกษตร จึงได้ตระหนักและเห็นถึงความสำคัญของการจัดหาคู่มือการป้องกันผลประโยชน์ทับซ้อนขึ้น เพื่อเป็นประโยชน์ในการเสริมสร้างความรู้ความเข้าใจแก่บุคลากรให้เกิดความตระหนักถึงปัญหาในเรื่องดังกล่าว รวมทั้ง เป็นข้อมูลให้ประชาชนและผู้สนใจได้ศึกษา เพื่อเป็นพื้นฐานการปฏิบัติตนในการร่วมกันรณรงค์สร้างสังคมไทยให้เป็นสังคมที่ใสสะอาด ลดระดับการทุจริตประพฤติมิชอบในสังคมไทยให้เทียบเท่าระดับมาตรฐานสากลได้ต่อไป

**3. วัตถุประสงค์**

3.1 เพื่อผลิตคู่มือการป้องกันผลประโยชน์ทับซ้อนขององค์การบริหารส่วนตำบลเมืองเกษตร ให้บุคลากรผู้ปฏิบัติงานนำไปเป็นองค์ความรู้ในการทำงานให้เป็นไปด้วยความถูกต้อง

3.2 เพื่อเป็นประโยชน์ในการเสริมสร้างความรู้ ความเข้าใจแก่บุคลากรให้เกิดความตระหนักถึงปัญหาการทุจริตคอร์รัปชัน

**4. เป้าหมาย/ผลผลิต**

บุคลากรมีคู่มือการปฏิบัติงานเพื่อป้องกันผลประโยชน์ทับซ้อนขององค์การบริหารส่วนตำบล

เมืองเกษตร

**5. พื้นที่ดำเนินการ**

องค์การบริหารส่วนตำบลเมืองเกษตร

**6. วิธีดำเนินการ**

1. ศึกษาและรวบรวมข้อมูล

2. จัดทำ (ร่าง) คู่มือการป้องกันผลประโยชน์ทับซ้อน

3. ตรวจสอบความถูกต้อง

4. จัดทำคู่มือการป้องกันผลประโยชน์ทับซ้อน

5. แจกจ่ายให้บุคลากร

**7. ระยะเวลาดำเนินการ**

ปีงบประมาณ พ.ศ. 2561-2564

**8. งบประมาณดำเนินการ**

ไม่ใช้งบประมาณ

**9. ผู้รับผิดชอบโครงการ**

สำนักปลัดองค์การบริหารส่วนตำบลเมืองเกษตร

**10. ตัวชี้วัด/ผลลัพธ์**

มีการจัดทำคู่มือการปฏิบัติงานเพื่อป้องกันผลประโยชน์ทับซ้อน

**1.2 การสร้างจิตสำนึกและความตระหนักแก่ประชาชนทุกภาคส่วนในท้องถิ่น**

**1.2.1 สร้างจิตสำนึกและตระหนักในการต่อต้านการทุจริต**

**1. ชื่อโครงการ** : โครงการฝึกอบรมอาชีพระยะสั้น

**2. หลักการและเหตุผล**

ในภาวการณ์ปัจจุบัน ความเจริญก้าวหน้าด้านเศรษฐกิจ และเทคโนโลยี มีการพัฒนาอย่างรวดเร็ว การดำเนินชีวิต การประกอบอาชีพมีการแข่งขันค่อนข้าสูง มีการใช้จ่ายในชีวิตประจำวันที่เพิ่มขึ้น อีกทั้งสภาพบ้านเมืองในปัจจุบันที่ประสบปัญหาด้านเศรษฐกิจ ราคาสินค้าโดยทั่วไปได้ปรับตัวสูง ประชาชนทั่วไปจึงต้องแบกภาระค่าใช้จ่ายที่เพิ่มขึ้น ดังนั้นการประกอบอาชีพในปัจจุบันจึงไม่ได้มุ่งเน้นเพียงรายได้หลักเพียงอย่างเดียว การสนับสนุนให้ประชาชนโดยทั่วไปมีอาชีพเสริมเพื่อเพิ่มพูนรายได้ โดยเฉพาะประชาชนในตำบลเมืองเกษตร ซึ่งส่วนใหญ่ประกอบอาชีพด้านการเกษตรเป็นอาชีพหลัก และมีการว่างงานหลังจากเก็บเกี่ยวผลผลิต

องค์การบริหารส่วนตำบลเมืองเกษตร ได้ตระหนักถึงความสำคัญในการจัดอบรมอาชีพระยะสั้นขึ้น เพื่อพัฒนาการส่งเสริมความรู้ความสามารถ วิสัยทัศน์และแนวความคิด ทัศนคติ และเพื่อเป็นการเพิ่มรายได้และลดรายจ่ายแก่ตนเอง ครอบครัว ดังนั้น องค์การบริหารส่วนตำบลเมืองเกษตร จึงได้จัดทำโครงการฝึกอบรมอาชีพระยะสั้น ขึ้น

**3. วัตถุประสงค์**

๒.๑ เพื่อส่งเสริมคุณภาพชีวิตแก่ประชาชนให้มีรายได้เพิ่มขึ้น

๒.๒ เพื่อส่งเสริมความรู้ ความเข้าใจ และเพิ่มพูนทักษะในการประกอบอาชีพ

๒.๓ เพื่อเสริมสร้างความสามัคคีของชุมชน

๒.๔ เพื่อแลกเปลี่ยนความรู้ ความคิดเห็นของกลุ่มอาชีพและประชาชนในตำบลเมืองเกษตร

**4. เป้าหมาย**

- จัดอบรมอาชีพแก่กลุ่มอาชีพ,กลุ่มสตรี ผู้มีรายได้น้อย ในเขตองค์การบริหารส่วนตำบลเมืองเกษตร จำนวน ๓๐ คน

**5. วิธีการดำเนินการ**

๔.๑ เสนอโครงการเพื่อขออนุมัติ

๔.๒ ติดต่อประสานงานกับหน่วยงานที่เกี่ยวข้อง

๔.๓ แจ้งผู้เข้ารับการอบรมทราบถึงกำหนดการและหลักสูตรการอบรม

๔.๔ ดำเนินการประสานงานวิทยากรรวมทั้งประสานกับหน่วยงานที่เกี่ยวข้อง

๔.๕ ดำเนินการอบรมตามห้วงระยะเวลาที่กำหนด

๔.๖ ส่งเสริมอาชีพโดยการฝึกอบรมอาชีพระยะสั้น หลักสูตร “การทำอาหารและขนม”

**6. ระยะเวลาดำเนินการ**

4 ปี (ปีงบประมาณ 2561-2564)

**7. หน่วยงานรับผิดชอบ**

งานพัฒนาชุมชน สำนักปลัดองค์การบริหารส่วนตำบลเมืองเกษตร

**8. สถานที่ดำเนินการ**

ที่ทำการองค์การบริหารส่วนตำบลเมืองเกษตร

**9. งบประมาณ**

30,000.- บาท

**10. ผลที่คาดว่าจะได้รับ**

10.๑ สามารถทำให้ประชาชนมีรายได้เพิ่มขึ้น

10.๒ สามารถทำให้ประชาชนมีความรู้ ความเข้าใจและทักษะในการประกอบอาชีพ

10.๓ สามารถทำให้ประชาชนมีความสามัคคีภายในกลุ่ม

10.๔ สามารถทำให้ประชาชนมีการแลกเปลี่ยนความคิดเห็น มีวิสัยทัศน์และทัศนคติภายในกลุ่ม

**1.2.3 สร้างจิตสำนึกและตระหนักในการรักษาประโยชน์สาธารณะ**

**1. ชื่อโครงการ** : ปลูกต้นไม้เนื่องในวันสำคัญต่างๆ ในพื้นที่ตำบลเมืองเกษตร

**2. หลักการและเหตุผล**

เนื่องด้วยปัจจุบัน โลกกำลังเผชิญกับสภาวะการเปลี่ยนแปลงของสภาพภูมิอากาศ (Climate Change) ที่ทำให้อุณหภูมิโลกสูงขึ้น หรือที่เรียกว่า สภาวะโลกร้อน ซึ่งส่งผลให้เกิดปรากฏการณ์ทางธรรมชาติที่มีผลกระทบกับวิถีชีวิตของมนุษย์ อาทิ เกิดความแห้งแล้ง มีไฟไหม้ป่า ฝนตกไม่ตรงฤดูกาล อากาศหนาวและหิมะตกในประเทศที่ไม่เคยมีหิมะตก เป็นต้น ส่วนหนึ่งเป็นผลมาจากการตัดไม้ทำลายป่าของมนุษย์ ดังนั้น ประเทศต่างๆ ทั่วโลก จึงได้ร่วมมือกันป้องกันและแก้ไขภาวะโลกร้อน ซึ่งเป็นปัญหาที่สำคัญส่งผลกระทบต่อคุณภาพชีวิตของประชาชนทั้งในระดับภูมิภาคและระดับประเทศ การเพิ่มพื้นที่ สีเขียวจึงเป็นหนทางหนึ่งในการแก้ไขปัญหาภาวะโลกร้อนโดยตรงเนื่องจากต้นไม้เป็นแหล่งดูดซับก๊าซคาร์บอนไดออกไซด์ แหล่งกรองมลพิษ และผลิตก๊าซออกซิเจน อีกทั้งเป็นการสร้างความสมดุลการใช้พื้นที่ให้เกิดความเหมาะสม ลดอุณหภูมิของพื้นผิวในพื้นที่นั้น ๆ ลงได้อย่างน้อย 2 องศาเซลเซียส เพื่อเป็นการแก้ไขปัญหาภาวะโลกร้อน องค์การบริหารส่วนตำบลเมืองเกษตร จึงได้จัดทำโครงการ “ปลูกต้นไม้เนื่องในวันสำคัญต่างๆ ในพื้นที่ตำบลเมืองเกษตร เพื่อให้ประชาชนได้มีส่วนร่วมในการแก้ไขปัญหาภาวะโลกร้อนสร้างเมืองน่าอยู่สวยงาม (Beautified City) และร่วมถวายเป็นราชสักการะในวโรกาสมหามงคลดังกล่าว ดังนั้น กองสาธารณสุขและสิ่งแวดล้อม องค์การบริหารส่วนตำบลเมืองเกษตร จึงได้จัดทำโครงการนี้ขึ้นมาเพื่อเพิ่มพื้นที่สีเขียวในพื้นที่กสิกรรมของประชาชนและพื้นที่ว่างเปล่าในเขตองค์การบริหารส่วนตำบลเมืองเกษตร เพื่อให้เกิดความร่มรื่นแก่ชุมชน พร้อมทั้งเป็นการเพิ่มคุณภาพชีวิตของประชาชนในชุมชน

**3. วัตถุประสงค์**

3.1 เพื่อให้ประชาชนตระหนักในคุณค่าของสิ่งแวดล้อม และรักษาทรัพยากรธรรมชาติอันเป็นสาธารณะร่วมกัน

3.2 เพื่อส่งเสริมสนับสนุนให้ชุมชนเข้ามามีส่วนร่วมในการแก้ไขปัญหาภาวะโลกร้อน โดยเพิ่มพื้นที่สีเขียวในตำบลเมืองเกษตร

3.3 เพื่อให้ประชาชนนำหลักปรัชญาเศรษฐกิจพอเพียงมาใช้ในชีวิตประจำวัน เกิดความสมดุลเพิ่มมูลค่าทรัพยากรที่มีและลดภาวะโลกร้อน

3.4 ส่งเสริมสนับสนุนให้ชุมชนเป็นเมืองน่าอยู่ สวยงาม (Beautified City) สร้างความร่มรื่นและคลายร้อนแก่ประชาชน

**4. เป้าหมาย/ผลผลิต**

ประชาชนร่วมกันปลูกต้นไม้ จำนวน 500 ต้น

**5. พื้นที่ดำเนินการ**

พื้นที่สาธารณะในเขตตำบลเมืองเกษตร อำเภอขามสะแกแสง จังหวัดนครราชสีมา

**6. วิธีดำเนินงาน**

6.1 ประสานงานกับส่วนราชการ องค์กรภาคเอกชน สถาบันการศึกษา กลุ่มพลังมวลชน และประชาชนในท้องถิ่นเข้าร่วมกิจกรรม

6.2 ประสานงานกับหน่วยงานที่เกี่ยวข้องและองค์กรปกครองส่วนท้องถิ่นในพื้นที่ ให้จัดเตรียมสถานที่เพื่อปลูกต้นไม้

6.3 จัดซื้อกล้าไม้ และประสานศูนย์เพาะชำกล้าไม้เพื่อขอรับการสนับสนุนพันธุ์ไม้ เพื่อใช้ในโครงการ

6.4 ดำเนินการปลูกต้นไม้โดยส่วนราชการ องค์กรภาคเอกชน สถาบันการศึกษา กลุ่มพลังมวลชน และประชาชนในท้องถิ่น

6.5 ดูแลรักษาและติดตามผลโดยกองสาธารณสุขและสิ่งแวดล้อม องค์การบริหารส่วนตำบล

เมืองเกษตร

**7. ระยะเวลาดำเนินการ**

4 ปี (ปีงบประมาณ พ.ศ. 2561 – 2564)

**8. งบประมาณดำเนินการ**

10,000.- บาท

**9. ผู้รับผิดชอบโครงการ**

กองสาธารณสุขและสิ่งแวดล้อม องค์การบริหารส่วนตำบลเมืองเกษตร

**10.ตัวชี้วัด/ผลลัพธ์**

10.1 ทำให้ผู้เข้าร่วมกิจกรรมมีความเข้าใจถึงความสำคัญของทรัพยากรธรรมชาติและสิ่งแวดล้อม

10.2 ทำให้เพิ่มพื้นที่ป่าไม้และสิ่งแวดล้อมที่ดีและช่วยลดภาวะโลกร้อน

10.3 ทำให้ประชาชนมีจิตสำนึก ในการดูแลรักษาทรัพยากรธรรมชาติและสิ่งแวดล้อม

10.4 ทำให้เยาวชนและกลุ่มพลังมวลชนใช้เป็นแนวทางในการสร้างความสามัคคีและสร้างความ

ร่มรื่นในชุมชน

**1. ชื่อโครงการ** “การจัดเก็บภาษีเคลื่อนที่เพื่อรายได้สู่องค์การบริหารส่วนตำบล ประจำปีงบประมาณ”

**2. หลักการและเหตุผล**

องค์การบริหารส่วนตำบลเมืองเกษตร เป็นหน่วยงานบริหารราชการส่วนท้องถิ่นตามพระราชบัญญัติสภาตำบลและองค์การบริหารส่วนตำบล พ.ศ. 2537 (แก้ไขเพิ่มเติมฉบับที่ 5) พ.ศ. 2546 และพระราชบัญญัติกำหนดแผนและขั้นตอนการกระจายอำนาจ ให้แก่องค์กรปกครองส่วนท้องถิ่น พ.ศ. 2542 ซึ่งจะต้องรับภาระถ่ายโอนอำนาจหน้าที่จากส่วนกลางในการพัฒนาตำบลทั้งด้านเศรษฐกิจ สังคมและวัฒนธรรม ภายใต้บังคับแห่งกฎหมาย และการปฏิบัติงานตามอำนาจหน้าที่ขององค์การบริหารส่วนตำบล ต้องเป็นไปเพื่อประโยชน์สุขของประชาชน เกิดผลสัมฤทธิ์ต่อภารกิจของรัฐความมีประสิทธิภาพ ความคุ้มค่าในเชิงภารกิจการลดขั้นตอนการปฏิบัติงาน การลดภารกิจและยุบเลิกหน่วยงานที่ไม่จำเป็น การกระจายอำนาจการตัดสินใจ การอำนวยความสะดวกและการตอบสนองความต้องการของประชาชนโดยใช้วิธีการบริหาร กิจการบ้านเมืองที่ดีและคำนึงถึงการมีส่วนร่วมของประชาชนเป็นหลักและการจัดเก็บภาษีเป็นส่วนหนึ่งตามอำนาจหน้าที่ ขององค์การบริหารส่วนตำบล เพื่อนำรายได้จากการจัดเก็บภาษีกลับไปพัฒนาในด้านเศรษฐกิจ สังคมและวัฒนธรรมภายในตำบล

ดังนั้น องค์การบริหารส่วนตำบลเมืองเกษตร จึงได้เล็งเห็นความสำคัญและความจำเป็นในการจัดเก็บภาษี จึงได้จัดทำโครงการบริหารและการจัดการจัดเก็บภาษีขึ้น เพื่อให้การดำเนินการดังกล่าวเป็นไปตามกรอบทิศทางและแนวทางการบริหารราชการตามหลักเกณฑ์และวิธีการ การบริหารกิจการบ้านเมืองที่ดี พ.ศ. 2546 เพื่อให้บรรลุเป้าหมายและวัตถุประสงค์การบริหารราชการ

**3. วัตถุประสงค์ของโครงการ**

1. เพื่อเป็นการอำนวยความสะดวกแก่ประชาชน ให้ได้รับการบริการที่รวดเร็วและถูกต้องตามหลักเกณฑ์การบริหารกิจการบ้านเมืองที่ดี และลดขั้นตอนในการปฏิบัติงาน

2. เพื่อเพิ่มประสิทธิภาพการจัดเก็บให้เป็นไปตามเป้า ตามข้อบัญญัติงบประมาณที่ได้ตั้งไว้

3. เพื่อเป็นการวางระบบการปฏิบัติงาน เพื่อให้สอดคล้องกับกฎหมาย ระเบียบ ข้อบังคับต่างๆ ของกรมส่งเสริมการปกครองท้องถิ่น และใช้กฎระเบียบอย่างมีดุลยพินิจ

4. เพื่อเป็นการส่งเสริมสนับสนุน การสร้างความเข้าใจ ในเรื่องภาษีและสร้างความสัมพันธ์ระหว่างพนักงานและประชาชน

5. เพื่อเป็นการส่งเสริมและสนับสนุนนโยบายของรัฐบาล ในการบริหารราชการอย่างมีประสิทธิภาพและเกิดความคุ้มค่าในเชิงภาครัฐ

6. เพื่อเป็นการวัดผลการปฏิบัติงาน ให้ตรงตามเป้าหมายที่กำหนดไว้ และความพึงพอใจอยู่ในระดับที่ยอมรับได้ตลอดทั้งสามารถตรวจสอบการปฏิบัติงานได้

7. เพื่อมุ่งเน้นให้เกิดประสิทธิภาพในการบริหารราชการขององค์การบริหารส่วนตำบล

**4. เป้าหมายของโครงการ**

1. เพื่ออำนวยความสะดวกให้แก่ประชาชน ในการเสียภาษีภายในตำบลเมืองเกษตร ทั้ง 7 หมู่บ้าน และประชาชนที่มีพื้นที่ ที่อยู่ในเขตตำบลเมืองเกษตร

2. เพื่อให้การจัดเก็บภาษีมีประสิทธิภาพ และมีการจัดเก็บได้ตามที่ตั้งเป้าไว้

3. ประชาชนในตำบลเมืองเกษตร ทั้ง 7 หมู่บ้าน ได้รับความรู้และความเข้าใจในการบริหารราชการของหน่วยงานราชการ ในเรื่องการจัดเก็บภาษี

**5. วิธีการดำเนินการ**

1. จัดทำหนังสือประชาสัมพันธ์ แจ้งให้ผู้ใหญ่บ้านทั้ง 7 หมู่บ้าน เพื่อเป็นการประชาสัมพันธ์การจัดเก็บภาษีให้ประชาชนทราบ พร้อมทั้งจัดทำแผ่นพับ และป้ายประชาสัมพันธ์ รายละเอียดการจัดเก็บภาษีตามจุดสำคัญต่าง ๆ ภายในตำบลเมืองเกษตร

2. เจ้าหน้าที่ออกสำรวจพื้นที่เพื่อนำข้อมูลมาประเมินภาษี พร้อมทั้งรับความคิดเห็นต่าง ๆ ของประชาชนภายในพื้นที่

3. นำข้อมูลที่ได้จากการสำรวจ จากเจ้าหน้าที่มาประเมินภาษี ตามพระราชบัญญัติภาษีบำรุงท้องที่ พ.ศ. 2508 พระราชบัญญัติภาษีโรงเรือนและที่ดิน พ.ศ. 2475 และพระราชบัญญัติภาษีป้าย พ.ศ. 2510 แจ้งผลการประเมินจากเจ้าพนักงานประเมินภาษี ให้ประชาชนที่เข้าข่ายต้องเสียภาษี พร้อมทั้งแจ้งระยะเวลาในการยื่นแบบ และการชำระภาษีให้ประชาชนทราบ ถ้าประชาชนไม่พอใจ หรือต้องการรายละเอียดเพิ่มเติมในการยื่นแบบชำระภาษีสามารถร้องเรียนมายังศูนย์บริการประชาชนที่องค์การบริหารส่วนตำบลเมืองเกษตร ส่งรายงานผลการประเมินภาษีให้ผู้บริหารทราบ พร้อมทั้งส่งรายงานการประเมินภาษีให้เจ้าหน้าที่จัดเก็บภาษีดำเนินการจัดเก็บภาษี

1. จัดให้มีการจัดเก็บภาษีเคลื่อนที่ โดยเจ้าหน้าที่จัดเก็บจะออกพื้นที่ให้บริการ การจัดเก็บภาษีทั้ง 7 หมู่บ้าน ปรับขยายเวลาราชการให้บริการ การชำระภาษี ที่องค์การบริหารส่วนตำบลเมืองเกษตร ช่วงเวลา 09.00 ถึง 12.00 น. และช่วงเวลา 17.00 ถึง 20.00 น. เพื่อเป็นการอำนวยความสะดวกให้กับประชาชน
2. จัดทำแบบสอบถามประชาชน เกี่ยวกับการอำนวยความสะดวก และการบริการจัดเก็บภาษี ให้ประชาชนภายในองค์การบริหารส่วนตำบลเมืองเกษตร โดยสุ่มสำรวจแต่ละหมู่บ้าน
3. นำผลที่ได้จากการจัดเก็บภาษี มาประเมินผลการปฏิบัติงานซึ่งแบ่งออกเป็น 2 ด้าน

6.1 ประเมินผลการจัดเก็บภาษี จากตัวเลขที่จัดเก็บได้จริง โดยเปรียบเทียบกับงบประมาณรายรับ ที่ตั้งไว้และการจัดเก็บภาษีได้จริง ของปีงบประมาณที่ผ่านมา

6.2 ประเมินผลการให้บริการประชาชนจากแบบสำรวจ จำนวน 100 ราย

1. **ระยะเวลาการดำเนินงาน**

ปีงบประมาณ พ.ศ. 2561-2564

1. **สถานที่ดำเนินการ**

1. บ้านหนองไผ่ หมู่ที่ 1 ณ ศาลากลางบ้านหนองไผ่

2. บ้านคูเมือง หมู่ที่ 2 ณ ศาลาวัดบ้านคูเมือง

3. บ้านตะโก หมู่ที่ 3 ณ ศาลากลางบ้านตะโก

4. บ้านโนนตำหนัก หมู่ที่ 4 ณ ศาลากลางบ้านโนนตำหนัก

5. บ้านโนนเกษตร หมู่ที่ 5 ณ ศาลากลางบ้านโนนเกษตร

6. บ้านเมืองทอง หมู่ที่ 6 ณ ศาลากลางบ้านเมืองทอง

7. บ้านหนองโบสถ์ หมู่ที่ 7 ณ ศาลากลางบ้านหนองโบสถ์

1. **งบประมาณและค่าใช้จ่าย**

ไม่ได้ใช้งบประมาณ

1. **ผลที่คาดว่าจะได้รับ**

1. ทำให้ประชาชนภายในตำบลเมืองเกษตร เกิดความพอใจมากที่สุด ในการบริการและอำนวยความสะดวกในการจัดเก็บภาษี ดังนี้

1.1 การจัดเก็บภาษีบำรุงท้องที่ ระยะเวลาเดิมที่ให้บริการ 8 นาที / ราย เวลาใหม่ที่ให้บริการ 5 นาที / ราย

1.2 การจัดเก็บภาษีโรงเรือนและที่ดิน ระยะเวลาเดิมที่ให้บริการ 10 นาที / ราย เวลาใหม่ที่ให้บริการ 5 นาที/ ราย

1.3 ภาษีป้าย ระยะเวลาเดิมที่ให้บริการ 8 นาที / ราย เวลาใหม่ที่ให้บริการ

5 นาที / ราย

2. ระบบการจัดเก็บภาษีที่มีประสิทธิภาพตรงตามเป้าหมายที่ตั้งไว้

3. ทำให้ประชาชนในตำบลเมืองเกษตรมีความเข้าใจเกี่ยวกับภาษีและการปฏิบัติงานของเจ้าหน้าที่ อันจะเป็นการสร้างความเข้าใจอันดีต่อการบริหารงานขององค์การบริหารส่วนตำบลเมืองเกษตรให้กับประชาชน

4. กระบวนการบริหารเป็นไปตามความต้องการของประชาชนและตรงกำหนดเวลาภายใต้หลัก

ธรรมาภิบาลหรือการบริหารจัดการบ้านเมืองที่ดี

**10. ผู้รับผิดชอบโครงการ**

กองคลัง องค์การบริหารส่วนตำบลเมืองเกษตร อำเภอขามสะแกแสง จังหวัดนครราชสีมา

**1.2.3 สร้างจิตสำนึกและตระหนักในการปฏิบัติตนตามหลักเศรษฐกิจพอเพียง**

**๑. ชื่อโครงการ** โครงการส่งเสริมและสนับสนุนการเรียนรู้และการดำเนินชีวิตตามหลักเศรษฐกิจ

พอเพียง

**๒. หลักการและเหตุผล**

เศรษฐกิจพอเพียง เป็นปรัชญาที่ชี้ถึงแนวทางปฏิบัติตน โดยคำนึงความพอประมาณ

ความมีเหตุผล และการสร้างภูมิคุ้มกันที่ดี เพื่อพร้อมรับต่อความเสี่ยง บนพื้นฐานความรอบรู้ ความรอบคอบ ระมัดระวัง และคุณธรรม การใช้ความรู้อย่างถูกหลักวิชา ควบคู่ไปกับการกระทำที่ไม่เบียดเบียนกัน การแบ่งปัน ช่วยเหลือซึ่งกันและกัน ความร่วมมือปรองดองกันในสังคม จะสร้างสายใยเชื่อมโยงคนในภาคส่วนต่างๆ ของสังคมเข้าด้วยกัน สร้างสรรค์พลังในทางบวก นำไปสู่ความสามัคคี การพัฒนาที่สมดุลและยั่งยืน และการพร้อมรับต่อการเปลี่ยนแปลงต่างๆ ภายใต้กระแสโลกาภิวัตน์ เพื่อเป็นการให้ ผู้บริหาร สมาชิกองค์การบริหารส่วนตำบล ข้าราชการ พนักงานผู้นำชุมชน และประชาชนในตำบลเมืองเกษตร ได้ศึกษาเรียนรู้พระราชกรณียกิจและพระราชปณิธานของพระบาทสมเด็จพระปรมินทรมหาภูมิพลอดุลยเดช ในการแก้ไขปัญหาความเดือดร้อนของประชาชน การน้อมนำโครงการตามพระราชดำริ การนำหลักปรัชญาเศรษฐกิจพอเพียง ของพระบาทสมเด็จพระปรมินทรมหาภูมิพล อดุลเดช มาปรับใช้ในการปฏิบัติงานและการดำเนินชีวิตประจำวัน

องค์การบริหารส่วนตำบลเมืองเกษตร ได้เล็งเห็นความสำคัญในหลักการและปรัชญา

เศรษฐกิจพอเพียง เพื่อให้ผู้บริหาร สมาชิกองค์การบริหารส่วนตำบล ข้าราชการ พนักงาน ผู้นำชุมชน และประชาชนประชาชนภายในเขตพื้นที่ได้ตระหนัก และเกิดการเรียนรู้ในการพึ่งพาตนเอง มีการดำเนินชีวิตให้อยู่อย่างพอประมาณตน เดินทางสายกลาง มีความพอดีและพอเพียงกับตนเอง ครอบครัว และชุมชน โดยไม่ต้องพึ่งพาปัจจัยภายนอกต่าง ๆ ที่เราไม่ได้เป็นเจ้าของ

ดังนั้น เพื่อให้เป็นไปตามนโยบายสำคัญเร่งด่วนของรัฐบาล คณะรักษาความสงบแห่งชาติ

(คสช.) และกระทรวงมหาดไทย ที่ได้กำหนดเป็นยุทธศาสตร์ในการสร้างภูมิคุ้มกันในประเทศให้มีความเข้มแข็ง เพื่อเตรียมความพร้อมของคน สังคม และระบบเศรษฐกิจ ให้สามารถรองรับผลกระทบจากการเปลี่ยนแปลง มุ่งเน้นให้ความสำคัญกับการพัฒนาคน สร้างทุนทางปัญญาอย่างยั่งยืน ซึ่งการสร้างความพร้อมจำเป็นต้องได้รับความมือจากทุกภาคส่วน รวมถึงองค์กรปกครองส่วนท้องถิ่นซึ่งเป็นหน่วยงานสำคัญในพื้นที่ และมีความพร้อมในด้านวัสดุอุปกรณ์ บุคลากร และงบประมาณและเพื่อให้การขับเคลื่อนการพัฒนาตามปรัชญาของเศรษฐกิจพอเพียง และการขับเคลื่อนโครงการเกษตรเพื่ออาหารกลางวันตามแนวพระราชดำริของจังหวัดนครราชสีมา

**๓. วัตถุประสงค์**

๑) เพื่อให้ผู้บริหาร สมาชิกองค์การบริหารส่วนตำบล ข้าราชการ พนักงาน ผู้นำชุมชน และประชาชนในตำบลเมืองเกษตร มีความรู้ความเข้าใจในการนำหลักปรัชญาเศรษฐกิจพอเพียงของพระบาทสมเด็จพระปรมินทรมหาภูมิพลอดุลยเดชมาปรับใช้ในการปฏิบัติงานและชีวิตประจำวัน ตามหลักการของความพอเพียง ความพอดี การใช้ชีวิตอย่างรอบคอบ ไม่ฟุ่มเฟือย ใช้ชีวิตในความไม่ประมาท ใช้ทรัพยากรที่มีอยู่ให้เกิดประโยชน์ มีคุณค่า และเกิดรายได้

2) เพื่อให้ผู้บริหาร สมาชิกองค์การบริหารส่วนตำบล ข้าราชการ พนักงาน ผู้นำชุมชน และประชาชนในตำบลเมืองเกษตร เสริมสร้างความปรองดองสมานฉันท์ของคนไทยทั้งชาติ การสร้างการมีส่วนร่วมดำเนินกิจกรรมอันเป็นประโยชน์

3) เพื่อสร้างความสัมพันธ์อันดีกับทุกภาคส่วนอันเป็นการเสริมสร้างความเข้มแข็งของชุมชนตามแนวทางประชารัฐ

**๔. เป้าหมาย**

ผู้บริหาร สมาชิกองค์การบริหารส่วนตำบล ข้าราชการ พนักงาน ผู้นำชุมชน และ

ประชาชนในตำบลเมืองเกษตร

**5. พื้นที่ดำเนินการ**

องค์การบริหารส่วนตำบลเมืองเกษตร

**6. วิธีดำเนินการ**

๔.๑ การจัดทำโครงการส่งเสริมการเรียนรู้เศรษฐกิจพอเพียง

๔.2 กำหนดวันจัดทำโครงการ

๔.3 ประชาสัมพันธ์ให้ประชาชนรับทราบและเห็นความสำคัญในหลักการและปรัชญา

เศรษฐกิจพอเพียง เพื่อให้ประชาชนภายในเขตพื้นที่ได้ตระหนัก และเกิดการเรียนรู้ในการพึ่งพาตนเอง มีการดำเนินชีวิตให้อยู่อย่างพอประมาณตน เดินทางสายกลาง มีความพอดีและพอเพียงกับตนเองและครอบครัว

๔.4 ส่งเสริมการลดรายจ่ายโดยการปลูกผักสวนครัวรั้วกินได้

๔.5 ออกติดตามให้คำแนะนำผู้เข้าร่วมโครงการฯ ทุกหมู่บ้านอย่างต่อเนื่อง

๔.6 สรุป ประเมินผล รายงานผล

**7. ระยะเวลาดำเนินการ**

4 ปี (ปีงบประมาณ 2561-2564)

**8. งบประมาณดำเนินการ**

งบประมาณ 30,000 บาท

**9. ผู้รับผิดชอบ**

สำนักปลัด องค์การบริหารส่วนตำบลเมืองเกษตร

**10. ตัวชี้วัด/ผลลัพธ์**

1. ผู้เข้าร่วมโครงการ ฯ สามารถสร้างอาชีพเสริมหลังฤดูทำการเกษตรได้

2. สามารถแก้ไขความยากจนของเกษตรกรที่ดำเนินการตามหลักเศรษฐกิจพอเพียง

ระดับหนึ่ง

3. เป็นการเพิ่มรายได้ ลดรายจ่าย ส่งเสริมการสร้างสัมพันธ์ที่ดีกับครอบครัว

4. สามารถสร้างความรัก ความสามัคคีภายในตำบล

5. ผู้บริหารท้องถิ่น บุคลากรมีความรู้ความเข้าใจในหลักและแนวคิดปรัชญาเศรษฐกิจพอเพียง และสามารถนำไปประยุกต์ใช้ในการทำงานและการดำเนินชีวิตได้

6. ผู้บริหารท้องถิ่น บุคลากรสามารถนำองค์ความรู้ต่าง ๆ ไปประยุกต์ใช้ในการทำงานให้กับองค์กรได้อย่างมีประสิทธิภาพ

**1.3 การสร้างจิตสำนึกและความตระหนักแก่เด็กและเยาวชน**

**1.3.1 สร้างจิตสำนึกและตระหนักในความซื่อสัตย์สุจริต**

**๑. ชื่อโครงการ** โครงการค่ายพัฒนาเยาวชนไทยห่างไกลยาเสพติด

**๒. หลักการและเหตุผล**

สถานการณ์ครอบครัวในปัจจุบันที่มีสภาพสังคม เศรษฐกิจ สิ่งแวดล้อมเปลี่ยนแปลงตาม

กระแสโลกาภิวัตน์ และความก้าวหน้าทางเทคโนโลยีสมัยใหม่ ส่งผลกระทบทำให้แบบแผนการดำเนินชีวิตของครอบครัวเปลี่ยนแปลงไป การแพร่ระบาดของยาเสพติดที่สำคัญ พบว่ามาจากปัจจัยครอบครัว เช่น ครอบครัวแตกแยก หย่าร้าง การใช้ความรุนแรงในครอบครัว เด็กขาดความอบอุ่น การอบรมเลี้ยงดูที่ไม่เหมาะสม บุคคลในครอบครัวติดการพนัน หรืออยู่ในครอบครัวที่มีบุคคลในครอบครัวเข้าไปเกี่ยวข้องกับยาเสพติด เป็นต้น ซึ่งแทบจะทุกครอบครัวที่มีผู้ติดยาเสพติดจะมีปัญหาต่างๆ ซึ่งเป็นปัญหาสังคมเกิดขึ้นตามมาเป็นลูกโซ่อีกมากมาย

ดังนั้น การตระหนักและให้ความสำคัญว่าปัญหายาเสพติดเป็นปัญหาที่ต้องให้ความสำคัญ

กับการมีส่วนร่วมของครอบครัว ในการเฝ้าระวังการเสพและการค้ายาเสพติดในชุมชน ตลอดจนเสริมสร้างภูมิคุ้มกันยาเสพติดให้แก่สมาชิกให้แก่สมาชิกในครอบครัวที่มีแนวโน้มต่อปัญหายาเสพติด จะช่วยให้การแก้ไขปัญหายาเสพติดเป็นไปอย่างยั่งยืน และสร้างให้ครอบครัวเป็นสุขชุมชนเข้มแข็งประเทศชาติมั่นคง

**๓. วัตถุประสงค์**

๑) เพื่อให้สมาชิกในครอบครัวได้เรียนรู้ถึงความสำคัญของครอบครัว ความรัก การเอาใจใส่

ที่ดีจะช่วยให้สมาชิกในครอบครัวไม่เข้าไปยุ่งเกี่ยวกับยาเสพติด

๒) เพื่อให้สมาชิกในครอบครัวตระหนักรู้ถึงปัญหายาเสพติด

๓) เพื่อให้สมาชิกในครอบครัวรู้ถึงทักษะการปฏิเสธ

๔) เพื่อให้ครอบครัวในชุมชนได้แลกเปลี่ยนเรียนรู้ประสบการณ์ในการดูแลสมาชิกใน

ครอบครัวและชุมชน

**๔. เป้าหมาย**

เด็กนักเรียนในตำบลเมืองเกษตรและผู้ปกครอง

**5. พื้นที่ดำเนินการ**

องค์การบริหารส่วนตำบลเมืองเกษตร

**6. วิธีดำเนินการ**

๑. ประสานทางโรงเรียนเพื่อจัดหาเด็กนักเรียนเข้าร่วมโครงการ

๒. จัดหาและประสานสถานที่เพื่อจัดกิจกรรมตามโครงการ

๓. จัดอบรมโดยมีโครงสร้างหลักสูตรของการอบรม ประกอบด้วยกิจกรรมต่างๆ ดังนี้

- บรรยายให้ความรู้ถึงสถานการณ์ปัญหายาเสพติดในปัจจุบัน ทักษะในการปฏิเสธ และการสังเกตเมื่อคนในครอบครัวติดยาเสพติด

- แบ่งกลุ่มทำกิจกรรมการแสดง เกี่ยวกับปัญหายาเสพติดในชุมชน

- ร่วมกันวิเคราะห์แนวทางในการช่วยกันแก้ไขปัญหายาเสพติดที่มีในชุมชน เพื่อสร้างเป็นรั้วป้องกันภัยยาเสพติดไม่ให้เข้าสู่ครอบครัว

๓.๑ ด้านคุณธรรม ประกอบด้วย

- ความกตัญญูกตเวที

- ความเสียสละ

- ความพากเพียร

- รู้จักการประหยัดและอดออม

- ความซื่อสัตย์สุจริต

๓.๒ ด้านจริยธรรม ประกอบด้วย

- การรู้จักแบ่งเบาภาระครอบครัว

- ปฏิบัติตนเป็นศาสนิกชนที่ดี

- การมีสัมมาคารวะ

- การใช้ถ้อยคำสุภาพ

- การใช้เวลาว่างให้เกิดประโยชน์สูงสุด

**7. ระยะเวลาดำเนินการ**

4 ปี (ปีงบประมาณ 2561-2564)

**8. งบประมาณดำเนินการ**

งบประมาณ 70,000 บาท

**9. ผู้รับผิดชอบ**

สำนักปลัด องค์การบริหารส่วนตำบลเมืองเกษตร

**10. ตัวชี้วัด/ผลลัพธ์**

๑. ผู้เข้าร่วมกิจกรรมตระหนักถึงความสำคัญของครอบครัวและผลกระทบในเรื่องยาเสพติด

๒. ผู้เข้าร่วมกิจกรรมได้รับความรู้เพิ่มเติมเกี่ยวกับยาเสพติด และทักษะในการปฏิเสธ

๓. สามารถนำความรู้และประสบการณ์ที่ได้รับเพิ่มเติมไปปรับใช้ในครอบครัวเพื่อป้องกัน

ไม่ให้สมาชิกในครอบครัวเข้าไปยุ่งเกี่ยวกับยาเสพติดได้

๔. สามารถสร้างเครือข่ายครอบครัวในการเฝ้าระวังยาเสพติดในชุมชน

**1.3.2 สร้างจิตสำนึกและตระหนักในการต่อต้านการทุจริต**

**1. โครงการ** : โครงการส่งเสริมพัฒนาความรู้ภูมิปัญญาและศักยภาพของเยาวชน สตรี ผู้สูงอายุ

ผู้ด้อยโอกาสทางสังคมและครอบครัว

**1.3.3 สร้างจิตสำนึกและตระหนักในจิตสาธารณะ**

**1. โครงการ** : โครงการพัฒนาศักยภาพ อสม.ตำบลเมืองเกษตร

**2 หลักการและเหตุผล**

แกนนำสร้างเสริมสุขภาพมีบทบาทหน้าที่สำคัญในฐานะ ผู้นำด้านพฤติกรรมสุขภาพอนามัย การสื่อข่าวสารสาธารณสุข การแนะนำเผยแพร่ความรู้ การวางแผนกิจกรรมพัฒนาสาธารณสุข แนะนำความรู้ด้านสาธารณสุขที่ถูกต้องให้กับประชาชนในชุมชน เพื่อให้หมู่บ้านบรรลุสุขภาพดีถ้วนหน้าอย่างยั่งยืน องค์การบริหารส่วนตำบลเมืองเกษตร ได้เล็งเห็นถึงความสำคัญในการให้แกนนำสร้างเสริมสุขภาพทุกคนได้รับความรู้ความเข้าใจในบทบาทหน้าที่ จำเป็นต้องมีการจัดทำแผนในการดำเนินงานสาธารณสุขมูลฐาน มีกิจกรรมแลกเปลี่ยนเรียนรู้ให้แก่แกนนำสร้างเสริมสุขภาพแต่ละหมู่บ้าน เพื่อให้งานบรรลุวัตถุประสงค์ เป้าหมาย และเกิดความสามัคคีในหมู่คณะ ดังนั้นองค์การบริหารส่วนตำบลเมืองเกษตร จึงได้จัดโครงการส่งเสริมกิจกรรมและพัฒนาศักยภาพแกนนำสร้างเสริมสุขภาพ ตำบลเมืองเกษตรนอกสถานที่ขึ้น

**3. วัตถุประสงค์โครงการ**

๑. เพื่อนำความรู้มาใช้เป็นแนวทางในการดำเนินงานและวิธีปฏิบัติของแกนนำสร้างเสริมสุขภาพ

๒. เพื่อจัดทำแผนประจำปี แกนนำสร้างเสริมสุขภาพของหมู่บ้าน

๓. เพื่อเป็นการสร้างความตระหนักในการส่งเสริมกิจกรรมและพัฒนาศักยภาพของแกนนำสร้างเสริมสุขภาพ

๔. เพื่อให้เกิดความสามัคคี ความสมานฉันท์ในหมู่คณะ และเปิดโลกทรรศน์ของแกนนำสร้างเสริมสุขภาพตำบลเมืองเกษตร

**4. เป้าหมาย**

- แกนนำสร้างเสริมสุขภาพ คณะผู้บริหาร จนท.สาธารณสุข พนักงานส่วนตำบล

**5. วิธีดำเนินการ**

๑. จัดทำ/ขออนุมัติโครงการ

๒. ประสานงานหน่วยงานที่เกี่ยวข้อง

๓. จัดอบรม เกี่ยวกับความรู้ที่ต้องใช้ในการปฏิบัติงานของแกนนำสร้างเสริมสุขภาพ

๔. ศึกษาดูงานนอกสถานที่

**6. งบประมาณ**

200,000 บาท

**7. สถานที่**

ณ องค์การบริหารส่วนตำบลเมืองเกษตร อำเภอขามสะแกแสง จังหวัดนครราชสีมา

**8. ผู้รับผิดชอบโครงการ**

ส่วนสาธารณสุขและสิ่งแวดล้อม องค์การบริหารส่วนตำบลเมืองเกษตร

**9. ผลที่คาดว่าจะได้รับ**

๑. มีแผนประจำปีงานสาธารณสุขมูลฐานประจำหมู่บ้าน

๒. แกนนำสร้างเสริมสุขภาพทุกคนได้รับความรู้ความเข้าใจในบทบาทและหน้าที่ของตัวเอง

๓. แกนนำสร้างเสริมสุขภาพใช้เป็นแนวทางการดำเนินงานอย่างถูกต้องและถูกวิธี

๔. แกนนำสร้างเสริมสุขภาพทุกหมู่บ้านได้รับความรู้เพื่อนำมาใช้เป็นแนวทางในการดำเนินกิจกรรม.

๕. แกนนำสร้างเสริมสุขภาพระดับตำบลทุกหมู่บ้านเกิดความสามัคคีสมานฉันท์ในหมู่คณะ

**มิติที่ 2 การบริหารราชการเพื่อป้องกันการทุจริต**

**2.1 แสดงเจตจำนงทางการเมืองในการต่อต้านการทุจริตของผู้บริหาร**

**1. ชื่อกิจกรรม**

กิจกรรม “ประกาศเจตจำนงต่อต้านการทุจริตของผู้บริหารองค์กรปกครองส่วนท้องถิ่น”

**2. หลักการและเหตุผล**

คณะกรรมการ ป.ป.ช. ได้จัดทำยุทธศาสตร์ชาติว่าด้วยการป้องกันและปราบปรามการทุจริตมาแล้ว 3 ฉบับ ปัจจุบันที่ใช้อยู่เป็นฉบับที่ 3 เริ่มจากปี พ.ศ. 2560 จนถึงปี พ.ศ. 2564 ซึ่งมุ่งสู่การเป็นประเทศที่มีมาตรฐานทางคุณธรรมจริยธรรม เป็นสังคมมิติใหม่ที่ประชาชนไม่เพิกเฉยต่อการทุจริตทุกรูปแบบ โดยได้รับความร่วมมือจากฝ่ายการเมือง หน่วยงานของรัฐ ตลอดจนประชาชน ในการพิทักษ์รักษาผลประโยชน์ของชาติและประชาชนเพื่อให้ประเทศไทยมีศักดิ์ศรีและเกียรติภูมิในด้านความโปร่งใสทัดเทียมนานาอารยประเทศ โดยกำหนดวิสัยทัศน์ “ประเทศไทยใสสะอาด ไทยทั้งชาติต้านทุจริต” มีเป้าหมายหลักเพื่อให้ประเทศไทยได้รับการประเมินดัชนีการรับรู้การทุจริต (Corruption Perceptions Index : CPI) ไม่น้อยกว่าร้อยละ 50 ในปี พ.ศ. 2564 ซึ่งการที่ระดับคะแนนจะสูงขึ้นได้นั้น การบริหารงานภาครัฐต้องมีระดับธรรมาภิบาลที่สูงขึ้น เจ้าหน้าที่ของรัฐและประชาชนต้องมีพฤติกรรมแตกต่างจากที่เป็นอยู่ในปัจจุบัน ไม่ใช้ตำแหน่งหน้าที่ในทางทุจริตประพฤติมิชอบ โดยได้กำหนดยุทธศาสตร์การดำเนินงานออกเป็น 6 ยุทธศาสตร์ ดังนี้

ยุทธศาสตร์ที่ 1 สร้างสังคมที่ไม่ทนต่อการทุจริต

ยุทธศาสตร์ที่ 2 ยกระดับเจตจำนงทางการเมืองในการต่อต้านการทุจริต

ยุทธศาสตร์ที่ 3 สกัดกั้นการทุจริตเชิงนโยบาย

ยุทธศาสตร์ที่ 4 พัฒนาระบบป้องกันการทุจริตเชิงรุก

ยุทธศาสตร์ที่ 5 ปฏิรูปกลไกและกระบวนการปราบปรามการทุจริต

ยุทธศาสตร์ที่ 6 ยกระดับคะแนนดัชนีการรับรู้การทุจริต (Corruption Perception Index : CPI)

องค์กรปกครองส่วนท้องถิ่นเป็นหน่วยงานของรัฐภายใต้โครงสร้างการจัดระเบียบบริหารราชการตามหลักการกระจายอำนาจการปกครอง ที่มุ่งเน้นการกระจายอำนาจจากส่วนกลางลงสู่ท้องถิ่นและเป็นกลไกหนึ่งในการส่งเสริมการปกครองในระบอบประชาธิปไตย เป็นหน่วยงานหลักในการจัดทำบริการสาธารณะและกิจกรรมสาธารณะเพื่อประโยชน์ของประชาชนในท้องถิ่น การพัฒนาองค์กรปกครองส่วนท้องถิ่นให้เกิดความยั่งยืนรัฐจะต้องให้ความเป็นอิสระแก่องค์กรปกครองส่วนท้องถิ่นโดยยึดหลักแห่งการปกครองตนเองตามเจตนารมณ์ของประชาชนในท้องถิ่น และส่งเสริมให้องค์กรปกครองส่วนท้องถิ่นเป็นหน่วยงานหลักในการจัดทำบริการสาธารณะ รวมทั้งมีส่วนร่วมในการตัดสินใจแก้ไขปัญหาในระดับพื้นที่ ส่วนการกำกับดูแลองค์กรปกครองส่วนท้องถิ่นจะทำได้เท่าที่จำเป็นตามกรอบกฎหมายกำหนด และต้องเป็นไปเพื่อการคุ้มครองประโยชน์ของประชาชนในท้องถิ่น

ทั้งนี้ ต้องยอมรับว่าปัญหาการทุจริตในองค์กรปกครองส่วนท้องถิ่นเป็นเรื่องที่มีคำครหา ที่ได้สร้างความขมขื่นใจให้แก่คนทำงานในองค์กรปกครองส่วนท้องถิ่นมาเป็นเวลาช้านาน ซึ่งหากพิจารณาจำนวนขององค์กรปกครองส่วนท้องถิ่นประกอบกับมีปัจจัยนานัปการที่คอยยั่วยวนใจ บั่นทอนความมีคุณธรรม จริยธรรม ซื่อสัตย์สุจริต ของคนทำงานราชการส่วนท้องถิ่นส่วนให้เหือดหายไป และหากจะว่ากันไปแล้ว เรื่องในทำนองเดียวกันนี้ก็สามารถเกิดขึ้นกับคนทำงานในหน่วยงานราชการอื่นได้เช่นเดียวกัน เพียงแต่คนทำงานในองค์กรปกครองส่วนท้องถิ่นมีจำนวนมาก และมากกว่าคนทำงานในหน่วยราชการอื่น ๆ จึงมีโอกาสหรือความเป็นไป

ได้สูงที่คนทำงานในท้องถิ่น อาจต้องถูกครหาในเรื่องการใช้อำนาจหน้าที่โดยมิชอบมากกว่า แม้ว่าโอกาสหรือช่องทางที่คนทำงานในท้องถิ่นจะใช้อำนาจให้ออกนอกลู่นอกทาง จะมีได้ไม่มากเท่ากับที่คนทำงานใน

หน่วยงานราชการอื่น และมูลค่าของความเสียหายของรัฐ ที่คนทำงานในองค์กรปกครองส่วนท้องถิ่นได้ก่อให้เกิดขึ้นก็อาจเป็นแค่เศษผงธุลีของความเสียหายที่เกิดจากการทุจริตของคนนอกองค์กรปกครองส่วนท้องถิ่น

ดังนั้น จึงมีความจำเป็นที่ผู้บริหารองค์กรปกครองส่วนท้องถิ่นต้องแสดงเจตจำนงทางการเมืองในการต่อต้านการทุจริตอย่างเห็นชัดเป็นรูปธรรม ด้วยการจัดทำแผนปฏิบัติการป้องกันการทุจริต ส่งเสริมให้องค์กรปกครองส่วนท้องถิ่นบริหารงานด้วยความโปร่งใส มีความเข้มแข็งในการบริหารราชการตามหลักการบริหารกิจการบ้านเมืองที่ดีหรือหลักธรรมาภิบาล บังเกิดประโยชน์สุขแก่ประชาชน และยกระดับมาตรฐานในการป้องกันการทุจริตขององค์กรตนเองต่อไปให้ครอบคลุมพื้นที่ทั่วประเทศต่อไป

**3. วัตถุประสงค์**

เพื่อแสดงเจตจำนงทางการเมืองในการต่อต้านการทุจริตของผู้บริหารองค์กรปกครองส่วนท้องถิ่นด้วยการจัดทำแผนป้องกันการทุจริตในองค์กรที่บริหาร

**4. เป้าหมาย/ผลผลิต**

4.1 ประกาศเจตจำนงการต่อต้านการทุจริตของผู้บริหาร อย่างน้อย 1 ฉบับ

4.2 มีการประกาศเจตจำนงการต่อต้านการทุจริตของผู้บริหารต่อสาธารณะชน อย่างน้อย 1 ครั้ง

4.2 แผนปฏิบัติการป้องกันการทุจริตขององค์กรปกครองส่วนท้องถิ่น 4 ปี

**5. พื้นที่ดำเนินการ**

องค์การบริหารส่วนตำบลเมืองเกษตร

**6. วิธีดำเนินการ**

6.1 ประกาศเจตจำนงทางการเมืองในการต่อต้านการทุจริตของผู้บริหารองค์การบริหารส่วนตำบลเมืองเกษตร

6.2 ประชุมหน่วยงาน/บุคคลที่เกี่ยวข้อง

6.3 จัดตั้งคณะทำงานการจัดทำแผนปฏิบัติการป้องกันการทุจริต

6.4 ประชุมคณะทำงานจัดทำแผนปฏิบัติการป้องกันการทุจริต

6.5 จัดทำแผนปฏิบัติการป้องกันการทุจริต

6.6 ประกาศใช้แผนปฏิบัติการป้องกันการทุจริต

6.7 ดำเนินการตามแผนปฏิบัติการป้องกันการทุจริต

6.8 รายงานผลการดำเนินงาน

**7. ระยะเวลาดำเนินการ**

4 ปี (ปีงบประมาณ พ.ศ. 2561 – 2564)

**8. งบประมาณดำเนินการ**

ไม่ใช้งบประมาณ

**9. ผู้รับผิดชอบ**

สำนักปลัดองค์การบริหารส่วนตำบลเมืองเกษตร

**10. ตัวชี้วัด/ผลลัพธ์**

**10.1 ผลผลิต**

- มีประกาศเจตจำนงการต่อต้านการทุจริตของผู้บริหาร อย่างน้อย 1 ฉบับ

- มีการประกาศเจตจำนงการต่อต้านการทุจริตของผู้บริหารต่อสาธารณะชน อย่างน้อย 1 ครั้ง

- มีแผนปฏิบัติการป้องกันการทุจริตขององค์การบริหารส่วนตำบลเมืองเกษตร 4 ปี จำนวน 1 ฉบับ

**10.2 ผลลัพธ์**

- การบริหารราชการองค์การบริหารส่วนตำบลเมืองเกษตร มีความโปร่งใส สามารถป้องกันการทุจริตของบุคลากรองค์การบริหารส่วนตำบลเมืองเกษตรได้

- ลดข้อร้องเรียนการดำเนินงานขององค์กรปกครองส่วนท้องถิ่น

**2.2 มาตรการสร้างความโปร่งใสในการปฏิบัติราชการ**

**2.2.1 สร้างความโปร่งใสในการบริหารงานบุคคลให้เป็นไปตามหลักคุณธรรม ทั้งในเรื่องการบรรจุแต่งตั้ง โยกย้าย โอน เลื่อนตำแหน่ง/เงินเดือน และมอบหมายงาน**

**1. ชื่อมาตรการ :** มาตรการการสร้างความโปร่งใสในการบริหารงานบุคคล (ถือปฏิบัติตามระเบียบ)

**2. หลักการและเหตุผล**

พนักงานส่วนตำบล ลูกจ้างประจำ และพนักงานจ้างขององค์การบริหารส่วนตำบลเมืองเกษตร เป็นบุคลากรที่มีความสำคัญต่อองค์กร โดยการขับเคลื่อนการพัฒนางานขององค์การบริหารส่วนตำบลให้มีศักยภาพ โดยมุ่งผลสัมฤทธิ์ของงานให้เกิดประโยชน์ต่อองค์กร และประชาชน การพัฒนางานขององค์กรจะบรรลุผลได้ต้องเริ่มมาจากบุคลากรผู้ปฏิบัติงาน ซึ่งเป็นปัจจัยสำคัญในการพัฒนางานให้มีคุณภาพ จะต้องมีมาตรฐานในการทำงานที่เป็นรูปธรรมชัดเจน และมีมาตรการในการทำงานที่โปร่งใส สามารถตรวจสอบการทำงานได้ ด้านการพัฒนาระบบบริหารให้มีประสิทธิภาพ เป็นธรรม เพื่อนำไปสู่การสร้างมาตรฐานความโปร่งใส และการให้บริการที่เป็นธรรมตรวจสอบได้อย่างแท้จริงต่อไป

เพื่อให้เป็นไปตามพระราชบัญญัติองค์การบริหารส่วนตำบล พ.ศ. 2537 มาตรา 72 และการเปิดเผยข้อมูลข่าวสาร ตามพระราชกฤษฎีกา ว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ. 2556 มาตรา 6 ที่กำหนดให้การบริหารกิจการบ้านเมืองที่ดีนั้น ต้องก่อให้เกิดประโยชน์สุขของประชาชน เกิดผลสัมฤทธิ์ต่อภารกิจของรัฐ มีประสิทธิภาพเกิดความคุ้มค่าในเชิงภารกิจของรัฐ

ดังนั้น เพื่อเป็นการส่งเสริมการพัฒนาคุณภาพการบริหารงานบุคคลให้มีประสิทธิภาพ เป็นไปตามหลักคุณธรรม จริยธรรมในการทำงาน มีความโปร่งใส และตรวจสอบการทำงานได้ จึงได้จัดให้มีมาตรการสร้างความโปร่งใสในการบริหารงานบุคคลขึ้น

**3. วัตถุประสงค์**

3.1 เพื่อกำหนดมาตรการด้านความโปร่งใสในการบริหารบุคคลขององค์การบริหารส่วนตำบล

เมืองเกษตร

3.2 เพื่อให้การปฏิบัติงานบุคลากรมีรูปแบบ ขั้นตอนการปฏิบัติงานที่ถูกต้อง โปร่งใสสามารถตรวจสอบได้

3.3 เพื่อเป็นการป้องกันการทุจริตในการแสวงหาประโยชน์จากการปฏิบัติงานด้านบริหารงานบุคคล

3.4 เพื่อปรับปรุงกลไกการปฏิบัติราชการด้านบริหารงานบุคคลขององค์การบริหารส่วนตำบลให้มีประสิทธิภาพได้คนดี คนเก่งเข้ามาทำงาน

**4. เป้าหมาย/ผลผลิต**

จัดทำมาตรการด้านการบริหารบุคคลขององค์การบริหารส่วนตำบล จำนวน 1 มาตรการ

**5. พื้นที่ดำเนินการ**

องค์การบริหารส่วนตำบลเมืองเกษตร

**6. วิธีดำเนินการ**

6.1 กำหนดหลักเกณฑ์ การบริหารงานบุคคลในเรื่องการบรรจุ แต่งตั้ง โยกย้าย โอนเลื่อนตำแหน่ง/เงินเดือน ตามประกาศคณะกรรมการพนักงานส่วนตำบลจังหวัดนครราชสีมา เรื่อง หลักเกณฑ์และเงื่อนไขเกี่ยวกับการบริหารงานบุคคลขององค์การบริหารส่วนตำบล พ.ศ. 2545

6.2 นำหลักเกณฑ์การบริหารงานบุคคลมากำหนดเป็นมาตรการในการปฏิบัติงานบุคคล

6.3 ประกาศเผยแพร่มาตรการการบริหารงานบุคคล

6.4 ดำเนินการบริหารงานบุคคลตามหลักธรรมาภิบาล

6.5 สรุปผลการดำเนินการบริหารงาน

**7. ระยะเวลาดำเนินการ**

4 ปี (ปีงบประมาณ พ.ศ. 2561– 2564)

**8. งบประมาณดำเนินการ**

ไม่ใช้งบประมาณ

**9. ผู้รับผิดชอบ**

สำนักปลัดองค์การบริหารส่วนตำบล

**10. ตัวชี้วัด/ผลลัพธ์**

**10.1 ผลผลิต**

- มีมาตรการดำเนินงานด้านบริหารงานบุคคลขององค์การบริหารส่วนตำบล จำนวน 1 มาตรการ

- เจ้าหน้าที่งานบริหารงานบุคคลสามารถปฏิบัติงานเป็นไปตามาตรฐานและหลักธรรมาภิบาล

**10.2 ผลลัพธ์**

- ลดข้อร้องเรียนในการดำเนินการด้านบริหารงานบุคคลขององค์การบริหารส่วนตำบล

- บุคลากรขององค์การบริหารส่วนตำบลมีความพึงพอใจต่อระบบและมาตรฐานการบริหารงานบุคคล

- การบริหารงานบุคคลขององค์การบริหารส่วนตำบลมีความโปร่งใส สามารถป้องกันการทุจริตของเจ้าหน้าที่ได้

**2.2.2 สร้างความโปร่งใสในการบริหารการเงิน งบประมาณ การจัดหาพัสดุ การใช้ประโยชน์**

**ในทรัพย์สินของทางราชการ โดยยึดถือและปฏิบัติให้เป็นไปตามกฎหมาย ระเบียบ กฎเกณฑ์ที่เกี่ยวข้องอย่างเคร่งครัด**

**1. ชื่อกิจกรรม**

กิจกรรม “ควบคุมการเบิกจ่ายเงินตามข้อบัญญัติงบประมาณรายจ่ายประจำปี”

**2. หลักการและเหตุผล**

เพื่อให้การบันทึกบัญชี การจัดทำทะเบียนคุมเงินรายจ่ายขององค์กรปกครองส่วนท้องถิ่นเป็นแนวทางเดียวกันและสอดคล้องกับการปฏิบัติงานในระบบบัญชีคอมพิวเตอร์ขององค์กรปกครองส่วนท้องถิ่นจึงมีกิจกรรมควบคุมให้บุคลากรกองคลัง องค์การบริหารส่วนตำบลเมืองเกษตร จัดทำทะเบียนคุมเงินรายจ่ายให้ความรู้ความเข้าใจในการปฏิบัติ ทำให้เกิดความคุ้มค่าและมีประสิทธิภาพลดข้อผิดพลาดในการเบิกจ่ายเงินตามข้อบัญญัติงบประมาณรายจ่ายประจำปี และดำเนินงานตามขั้นตอนของระเบียบประกาศกระทรวงมหาดไทยและหนังสือสั่งการที่เกี่ยวข้อง ซึ่งถือเป็นเรื่องสำคัญที่องค์กรปกครองส่วนท้องถิ่นจะต้องทำตามกฎหมาย ระเบียบ และมีความจำเป็นต่อการบริหารงานขององค์การบริหารส่วนตำบลเมืองเกษตร

**3. วัตถุประสงค์**

3.1 เพื่อให้บุคลากรกองคลัง มีความรู้ความเข้าใจในการปฏิบัติตามระเบียบ ประกาศ และหนังสือที่เกี่ยวข้อง

3.2 เพื่อลดข้อผิดพลาดในการปฏิบัติงาน ที่อาจจะทำให้เกิดความเสียหายแก่ทางราชการ

**4. เป้าหมาย/ผลผลิต**

บุคลากรกองคลัง องค์การบริหารส่วนตำบลเมืองเกษตร

**5. พื้นที่ดำเนินการ**

กองคลัง องค์การบริหารส่วนตำบลเมืองเกษตร

**6. วิธีดำเนินการ**

จัดทำทะเบียนคุมเงินรายจ่ายตามงบประมาณแยกหมวดรายจ่าย แยกแผนงาน แยกประเภทรายจ่ายตามงบประมาณที่ตั้งไว้

**7. ระยะเวลาดำเนินการ**

ประจำปีงบประมาณ พ.ศ. 2561 – 2564

**8. งบประมาณดำเนินการ**

ไม่ใช้งบประมาณ

**9. ผู้รับผิดชอบ**

กองคลัง องค์การบริหารส่วนตำบลเมืองเกษตร

**10. ตัวชี้วัด/ผลลัพธ์**

10.1 บุคลากร กองคลัง มีความรู้ความเข้าใจในการปฏิบัติตามระเบียบ ประกาศและหนังสือสั่งการที่เกี่ยวข้อง

10.2 ลดข้อผิดพลาดในการปฏิบัติงาน ที่อาจจะทำให้เกิดความเสียหายแก่ทางราชการ และเป็นไปในทิศทางเดียวกัน

10.3 เกิดความคุ้มค่าและมีประสิทธิภาพในการบริหารงบงบประมาณ

**2.2.3 สร้างความโปร่งใสในการให้บริการสาธารณะ/บริการประชาชน เพื่อให้เกิดความพึงพอใจแก่ประชาชนโดยทัดเทียมกันและโดยไม่เลือกปฏิบัติ**

**1. ชื่อโครงการ**

โครงการประเมินทัศนคติและความคิดเห็นของประชาชนต่อการดำเนินงานตามภารกิจขององค์กรปกครองส่วนท้องถิ่นสำรวจความพึงพอใจของผู้รับบริการ

**2. หลักการและเหตุผล**

องค์การบริหารส่วนตำบลเมืองเกษตร มีหน้าที่ในการจัดทำบริการสาธารณะให้แก่ประชาชนในท้องถิ่นตามอำนาจหน้าที่ขององค์การบริหารส่วนตำบล ตามพระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น พ.ศ. 2542 และหน้าที่อื่นตามที่กฎหมายกำหนดให้เป็นหน้าที่ขององค์การบริหารส่วนตำบลและในการปฏิบัติหน้าที่นั้นต้องเป็นไปเพื่อประโยชน์สุขของประชาชน โดยคำนึงถึงการมีส่วนร่วมของประชาชนในการจัดทำแผนพัฒนาท้องถิ่น การจัดทำงบประมาณการจัดซื้อจัดจ้าง การตรวจสอบ การประเมินผลการปฏิบัติงาน และการเปิดเผยข้อมูลข่าวสาร ให้เป็นไปตามกฎหมาย ระเบียบ องค์การบริหารส่วนตำบล ในฐานะผู้ให้บริการก็จะไม่ทราบว่าภารกิจที่ให้บริการไปนั้น ประชาชนได้รับประโยชน์ หรือเกิดประโยชน์สูงสุดแก่ประชาชนมากน้อยเพียงใด การให้บริการมีคุณภาพเพียงใด ตอบสนองความต้องการผู้รับบริการหรือไม่ การที่จะทราบถึงความพึงพอใจจากผู้รับบริการ จึงต้องมีโครงการโครงการประเมินทัศนคติและความคิดเห็นของประชาชนต่อการดำเนินงานตามภารกิจขององค์กรปกครองส่วนท้องถิ่นสำรวจความพึงพอใจของผู้รับบริการ

เพื่อให้เป็นไปตามหลักวิธีการบริหารกิจการบ้านเมืองที่ดี คำนึงถึงการมีส่วนร่วมของประชาชน การตรวจสอบและประเมินผลการปฏิบัติราชการ และการเปิดเผยข้อมูลข่าวสาร ตามพระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ. 2546 มาตรา 6 ที่กำหนดให้การบริหารกิจการบ้านเมืองที่ดีนั้น จะต้องก่อให้เกิดประโยชน์สุขของประชาชนเกิดผลสัมฤทธิ์ต่อภารกิจของรัฐมีประสิทธิภาพและเกิดความคุ้มค่าในเชิงภารกิจของรัฐ ประชาชนได้รับการอำนวยความสะดวก และได้รับการตอบสนองความต้องการ องค์การบริหารส่วนตำบลเมืองเกษตร ดำเนินการสำรวจความพึงพอใจจากประชาชน ผู้มาขอรับบริการสาธารณะจากองค์การบริหารส่วนตำบล ของตัวชี้วัดที่ 1 มิติที่ 2 มิติด้านคุณภาพการให้บริการ เพื่อประโยชน์ในท้องถิ่น ลูกจ้างและพนักงานจ้าง อีกทั้งเพื่อเป็นการสร้างความโปร่งใสในการให้บริการสาธารณะประโยชน์ให้ประชาชนเกิดความพึงพอใจ จึงจำเป็นต้องมีโครงการนี้ขึ้นมา

3. วัตถุประสงค์

3.1 เพื่อเป็นการสร้างความโปร่งใสในการให้บริการสาธารณะการให้บริการประชาชนให้เกิดความพึงพอใจ

3.2 เพื่อเป็นการสร้างจิตสำนึกความตระหนักให้แก่บุคลากรผู้ให้บริการ ปฏิบัติหน้าที่ในการให้บริการ โดยยึดประโยชน์สุขของประชาชน

3.3 เพื่อเป็นการปรับปรุงและพัฒนางานด้านบริการให้มีคุณภาพ และประสิทธิภาพ

3.4 เพื่อเป็นการป้องกันปัญหาร้องเรียน การทุจริตประพฤติมิชอบในหน่วยงาน

**4. เป้าหมาย/ผลผลิต**

จัดจ้างสถาบันการศึกษาระดับอุดมศึกษาของรัฐที่มีการสอนในระดับปริญญาตรีขึ้นไปภายในเขตจังหวัดหรือนอกเขตจังหวัด ทำการสำรวจความพึงพอใจของประชาชนในเขตองค์การบริหารส่วนตำบล จำนวน 1 ครั้ง ต่อปี

**5. พื้นที่ดำเนินการ**

พื้นที่ในเขตองค์การบริหารส่วนตำบลเมืองเกษตร

**6. วิธีดำเนินการ**

6.1 ขออนุมัติดำเนินการตามโครงการ และดำเนินการจัดจ้างสถาบันอุดมศึกษาของรัฐในเขตพื้นที่จังหวัดหรือนอกเขตจังหวัดตามระเบียบพัสดุฯ

6.2 ดำเนินการสำรวจความพึงพอใจจากประชาชนในเขตองค์การบริหารส่วนตำบลตามรูปแบบที่กำหนด

6.3 สรุปประมวลผลการสำรวจความพึงพอใจแจ้งให้องค์การบริหารส่วนตำบลทราบ

6.4 ดำเนินการเบิกจ่ายเงินให้แก่สถาบันผู้ทำการประเมิน

6.5 ปิดประกาศผลสำรวจความพึงพอใจให้ประชาชนทราบ

6.6 นำผลการประเมินมาปรับปรุงการทำงานด้านบริการสาธารณะ เพื่อประโยชน์สุขแก่ประชาชน

**7. ระยะเวลาดำเนินการ**

4 ปี (ปีงบประมาณ พ.ศ. 2561 – 2564)

**8. งบประมาณดำเนินการ**

เบิกจ่ายตามงบประมาณรายจ่ายประจำปี แผนงานบริหารงานทั่วไป งานบริหารทั่วไป งบดำเนินการ หมวดค่าใช้สอย ประเภทรายจ่ายเกี่ยวเนื่องกับการปฏิบัติราชการที่ไม่เข้าลักษณะรายจ่ายหมวดอื่นๆ โครงการจ้างสำรวจความพึงพอใจของผู้รับบริการ งบประมาณ 25,000 บาท/ปี

**9. ผู้รับผิดชอบ**

สำนักปลัด อบต.

**10. ตัวชี้วัด/ผลลัพธ์**

10.1 ผลผลิต

ผลการสำรวจความพึงพอใจของประชาชนที่มีต่อการบริหารงานขององค์การบริหารส่วนตำบล จำนวน 1 ฉบับ

10.2 ผลผลิต

- ประชาชนผู้รับบริการมีความพึงพอใจไม่ต่ำกว่าร้อยละ 80

- การให้บริการสาธารณะมีความโปร่งใส และเกิดประโยชน์สูงสุดแก่ประชาชน

**2.3 มาตรการการใช้ดุลยพินิจและใช้อำนาจหน้าที่ให้เป็นไปตามหลักการบริหารกิจการบ้านเมืองที่ดี**

**2.3.1 มีการจัดทำแผนภูมิขั้นตอนและระยะเวลาการดำเนินการเกี่ยวกับการบริการประชาชนรายละเอียดที่เกี่ยวข้องในแต่ละขั้นตอน เปิดเผย ณ ที่ทำการและในระบบเครือข่ายสารสนเทศขององค์กรปกครองส่วนท้องถิ่น**

**1. ชื่อโครงการ** : กิจกรรม การลดขั้นตอนการปฏิบัติงาน

**2. หลักการและเหตุผล**

พระราชกฤษฎีกาว่าด้วยหลักการบริหารจัดการบ้านเมืองที่ดี พ.ศ. 2546 มาตรา 52 กำหนดให้องค์กรปกครองส่วนท้องถิ่น จัดทำหลักเกณฑ์การบริหารกิจการบ้านเมืองทีดี โดยอย่างน้อยต้องมีหลักเกณฑ์เกี่ยวกับการลดขั้นตอนการปฏิบัติงานการอำนวยความสะดวกและตอบสนองความต้องการของประชาชน ตลอดจนจัดให้มีการรับฟังและสำรวจความคิดเห็นของประชาชนผู้รับบริการ เพื่อปรับปรุงการบริหารงานให้สอดคล้องกับความต้องการของประชาชนมากที่สุด ประกอบกับในปีที่ผ่านมาได้มีการประเมินองค์กรปกครองส่วนท้องถิ่นที่มีการบริหารจัดการที่ดี และได้ดำเนินการตามโครงการดังกล่าวอย่างต่อเนื่องทุกปีนั้น

เพื่อให้การประเมินบริหารจัดการบ้านเมืองที่ดีเป็นไปด้วยความเรียบร้อยเกิดประโยชน์สุขต่อประชาชน เกิดผลสัมฤทธิ์ต่อภารกิจขององค์กรมีประสิทธิภาพและความคุ้มค่า สามารถลดขั้นตอนการปฏิบัติงานและตอบสนองความต้องการของประชาชนได้อย่างแท้จริง หรืออย่างน้อยมีผลการประเมินไม่ต่ำกว่าปีที่ผ่านมา องค์การบริหารส่วนตำบลเมืองเกษตร จึงได้จัดทำโครงการปรับปรุงกระบวนการทำงานหรือลดขั้นตอนการทำงานหรือการบริการ เพื่อตอบสนองความต้องการของประชาชนโดยยึดกรอบแนวทางการพัฒนาการบริหารจัดการที่ดีขององค์กรปกครองส่วนท้องถิ่นและอำนาจหน้าที่ขององค์การบริหารส่วนตำบลตามกฎหมายเป็นสำคัญ

**3. วัตถุประสงค์**

3.1 เพื่อลดขั้นตอนในการปฏิบัติงานการบริการประชาชน

3.2 เพื่ออำนวยความสะดวกและตอบสนองความต้องการของประชาชน

3.3 เพื่อรับฟังและสำรวจความคิดเห็นของประชาชนผู้รับบริการ

3.4 เพื่อปรับปรุงและเพิ่มประสิทธิภาพในการให้บริการประชาชน

**4. เป้าหมาย/ผลผลิต**

4.1 เพื่อลดขั้นตอนในการทำงานขององค์การบริหารส่วนตำบลเมืองเกษตรให้สั้นลง

4.2 ประชาชนในพื้นที่ตำบลเมืองเกษตร

4.3 ประชาชนนอกพื้นที่ และประชาชนทั่วไป

4.4 พนักงานและเจ้าหน้าที่ขององค์การบริหารส่วนตำบลเมืองเกษตร

4.5 ผู้บังคับบัญชามอบอำนาจการตัดสินใจเกี่ยวกับการสั่งการ อนุญาต การอนุมัติ และการปฏิบัติราชการใดๆ ไปสู่ผู้ใต้บังคับบัญชาซึ่งมีหน้าที่รับผิดชอบในการดำเนินการเรื่องนั้นโดยตรง

**5. พื้นที่ดำเนินการ**

องค์การบริหารส่วนตำบลเมืองเกษตร อำเภอขามสะแกแสง จังหวัดนครราชสีมา

**6. วิธีดำเนินการ**

6.1 แต่งตั้งคณะกรรมการปรับปรุงขั้นตอนและระยะเวลาการปฏิบัติราชการ

6.2 ประชุมคณะกรรมการเพื่อสำรวจงานบริการที่องค์กรปกครองส่วนท้องถิ่นต้องปฏิบัติ ปรับปรุงขั้นตอนและระยะเวลาในการให้บริการที่สามารถปฏิบัติได้จริงและพิจารณางานในภารกิจว่าเรื่องใดที่ผู้บังคับบัญชาสามารถมอบอำนาจการตัดสินใจเกี่ยวกับการสั่ง การอนุญาต การอนุมัติ หรือการปฏิบัติราชการใดๆ ให้แก่ผู้ใต้บังคับบัญชา

6.3 ประกาศลดขั้นตอนและระยะเวลาการปฏิบัติราชการ และประกาศกระบวนงานบริการประชาชนที่นายกองค์การบริหารส่วนตำบลมอบอำนาจให้รองนายกองค์การบริหารส่วนตำบล หรือปลัดองค์การบริหารส่วนตำบลให้ประชาชนทราบโดยทั่วไปพร้อมทั้งจัดทำแผนภูมิแสดงขั้นตอนและระยะเวลาการปฏิบัติราชการให้ประชาชนทราบ

6.4 มีระบบการรับฟังข้อร้องเรียนหรือมีการสอบถามจากภาคประชาชน และนำผลดังกล่าวมาปรับปรุงการปฏิบัติราชการ

6.5 รายงานผลการปฏิบัติงาน ความคิดเห็นและอุปสรรคต่างๆ ให้นายกองค์การบริหารส่วนตำบลและผู้บริหารทราบ

**7. ระยะเวลาดำเนินการ**

4 ปี (ปีงบประมาณ พ.ศ. 2561 – 2564)

**8. งบประมาณดำเนินการ**

ไม่ใช้งบประมาณ

**9. ผู้รับผิดชอบโครงการ**

ทุกกอง/สำนัก ในองค์การบริหารส่วนตำบลเมืองเกษตร

**10. ตัวชี้วัด/ผลลัพธ์**

10.1 ประชาชนได้รับความสะดวก รวดเร็วในการติดต่อขอรับบริการ และมีความพึงพอใจในการให้บริการของเจ้าหน้าที่

10.2 การปฏิบัติราชการมีความคล่องตัว และบุคลากรมีความกระตือรือร้นในการปฏิบัติงาน

10.3 การปฏิบัติราชการมีความสอดคล้องกับนโยบายปฏิรูประบบราชการ

10.4 ทำให้ภาพลักษณ์ขององค์การบริหารส่วนตำบลเมืองเกษตรเปลี่ยนไปในทิศทางที่ดีขึ้นและทำให้ประชาชนมีความศรัทธาต่อคณะผู้บริหารมากยิ่งขึ้น

**1. ชื่อโครงการ** : โครงการลดขั้นตอนและระยะเวลาการปฏิบัติราชการ.

**2. หลักการและเหตุผล**

ในมาตรา 3/1 แห่งพระราชบัญญัติระเบียบบริหารราชการแผ่นดิน (ฉบับที่ 5) พ.ศ. 2545 ซึ่งเป็นกฎหมายที่เป็นที่มาของการปฏิรูประบบราชการเพื่อวางกรอบแนวทางการบริหารราชการไว้ว่า “การบริหารราชการต้องเป็นไปเพื่อประโยชน์สุขของประชาชน เกิดผลสัมฤทธิ์ต่อภารกิจของรัฐ ความมีประสิทธิภาพ ความคุ้มค่าในเชิงภารกิจแห่งรัฐ การลดขั้นตอนการปฏิบัติงาน การลดภารกิจและยุบเลิกหน่วยงานที่ไม่จำเป็น การกระจายอำนาจตัดสินใจ การอำนวยความสะดวกและตอบสนองความต้องการของประชาชน” และเพื่อให้การดำเนินการดังกล่าวเป็นไปตามกรอบรวมทั้งทิศทางและแนวทางการบริหารราชการดังกล่าว จึงได้มีการประกาศใช้พระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ. 2546 โดยกำหนดให้องค์กรปกครองส่วนท้องถิ่นจัดทำหลักเกณฑ์การบริหารกิจการบ้านเมืองที่ดีตามแนวทางพระราชกฤษฎีกานี้ โดยอย่างน้อยต้องมีหลักเกณฑ์เกี่ยวกับการลดขั้นตอนการปฏิบัติงานและการอำนวยความสะดวกในการตอบสนองต่อความต้องการของประชาชน

องค์การบริหารส่วนตำบลเมืองเกษตร เป็นองค์กรปกครองส่วนท้องถิ่นรูปแบบหนึ่ง ปฏิบัติงานตามอำนาจหน้าที่ขององค์การบริหารส่วนตำบลต้องเป็นไปเพื่อประโยชน์สุขของประชาชน ดังนั้นงานให้บริการจึงเป็นงานบริการแบบหนึ่งของระบบการบริการสาธารณะ ที่ผู้บริหารและพนักงานทุกท่านจะต้องร่วมกันปรับปรุงและแก้ไขกระบวนการทำงานเพื่อสามารถตอบสนองความต้องการของประชาชนได้มากที่สุด เมื่อประชาชนมารับบริการแล้วเกิดความประทับใจและพึงพอใจ รวมถึงการลดขั้นตอนและระยะเวลาการปฏิบัติราชการ ทำให้เกิดความรวดเร็วในการตอบสนองความต้องการของประชาชน อำนวยความสะดวกเพื่องานบริการที่มีคุณภาพ ทั่วถึงและแก้ไขปัญหาต่างๆ ที่เกิดขึ้นในเขตองค์การบริหารส่วนตำบลเมืองเกษตร ให้กับประชาชนได้อย่างมีประสิทธิภาพและประสิทธิผล

**3. วัตถุประสงค์**

3.1 เพื่อให้ประชาชนได้รับการบริการได้อย่างสะดวกรวดเร็วและถูกต้อง

3.2 เพื่อให้สามารถตรวจสอบความต้องการของประชาชน รับรู้สภาพปัญหาและแก้ไขปัญหาที่เกิดขึ้นได้

3.3 เพื่อปรับทัศนคติ วิธีคิด วิธีการทำงานของบุคลากรให้คำนึงถึงผลลัพธ์ในด้านการบริการประชาชนผู้มาติดต่อขอรับบริการ

3.4 เพื่อให้การปฏิบัติราชการมีมาตรฐานการบริการสาธารณะที่ชัดเจน มีความโปร่งใสสามารถวัดผลการดำเนินงานได้

**4. เป้าหมาย/ผลผลิต**

ประชาชนในเขตองค์การบริหารส่วนตำบลเมืองเกษตรและผู้ที่มาติดต่อราชการกับองค์การบริหารส่วนตำบลเมืองเกษตร

**5. พื้นที่ดำเนินการ**

ที่ทำการองค์การบริหารส่วนตำบลเมืองเกษตร

**6. วิธีดำเนินการ**

6.1 จัดทำโครงการเพื่อขออนุมัติ

6.2 จัดให้มีการประชุมคณะทำงานปรับปรุงขั้นตอนและระยะเวลาการปฏิบัติราชการ

6.3 จัดทำประกาศกระบวนงานบริการปรับลดระยะเวลาการปฏิบัติราชการและประกาศให้ประชาชนทราบโดยทั่วกัน

6.4 ดำเนินการจัดทำกิจกรรมอำนวยความสะดวกแก่ประชาชน

6.4.1 ปรับปรุงแผนผังกำหนดผู้รับผิดชอบให้เป็นปัจจุบัน

6.4.2 ปรับปรุงป้ายแสดงขั้นตอนและระยะเวลาการให้บริการแก่ประชาชน

6.4.3 จัดทำเอกสาร/แผ่นพับประชาสัมพันธ์เผยแพร่ข้อมูลข่าวสารต่างๆ

6.4.4 จัดให้มีกล่อง/ตู้รับความคิดเห็นของประชาชน

6.4.5 จัดทำ/เตรียมแบบฟอร์มคำร้องต่างๆ พร้อมตัวอย่างการกรอกแบบฟอร์มทุกงานบริการ

6.4.6 จัดทำคำสั่งการให้บริการประชาชนนอกเวลาราชการ โดยจัดให้มีการให้บริการแก่ประชาชนทั้งเวลาทำการ ช่วงพักกลางวันและในวันหยุดราชการ

6.4.7 การมอบอำนาจการตัดสินใจ การอนุญาต การอนุมัติ การรักษาราชการแทน

6.5 มีการสำรวจความพึงพอใจของประชาชนต่อการให้บริการ

6.6 มีการติดตามประเมินผลโครงการลดขั้นตอนและระยะเวลาการให้บริการ เพื่อนำจุดบกพร่องในการจัดทำโครงการมาปรับปรุงแก้ไขวิธีการ ขั้นตอนหรือระยะเวลาในการให้บริการให้ดียิ่งขึ้นอย่างมีประสิทธิภาพและประสิทธิผลต่อไป

**7. ระยะเวลาดำเนินการ**

4 ปี (ปีงบประมาณ พ.ศ. 2561 – 2564) ปรับปรุงกระบวนงานทุกปี

**8. งบประมาณดำเนินการ**

ไม่ใช้งบประมาณ

**9. ผู้รับผิดชอบโครงการ**

ทุกกอง/สำนัก ในองค์การบริหารส่วนตำบลเมืองเกษตร

**10. ตัวชี้วัด/ผลลัพธ์**

10.1 ประชาชนได้รับการบริการได้อย่างสะดวกรวดเร็วและถูกต้อง

10.2 สามารถตรวจสอบความต้องการของประชาชน รับรู้สภาพปัญหาและแก้ไขปัญหาที่เกิดขึ้นได้

10.3 มีทัศนคติ วิธีคิด วิธีการทำงานของบุคลากรคำนึงถึงผลลัพธ์ ในด้านการบริการประชาชนผู้มาติดต่อขอรับบริการ

10.4 การปฏิบัติราชการมีมาตรฐานการบริการสาธารณะที่ชัดเจน มีความโปร่งใสสามารถวัดผลการดำเนินงานได้

**2.3.2 มีการกระจายอำนาจการตัดสินใจเกี่ยวกับการสั่ง อนุญาต อนุมัติ ปฏิบัติราชการแทนหรือการดำเนินการอื่นใดของผู้มีอำนาจในองค์กรปกครองส่วนท้องถิ่น**

**1. ชื่อโครงการ** : มาตรการ การมอบอำนาจอนุมัติ อนุญาต สั่งการ เพื่อลดขั้นตอนการปฏิบัติราชการ

**2. หลักการและเหตุผล**

การมอบหมายอำนาจหน้าที่ให้กับผู้ใต้บังคับบัญชาในการบริหารงานในด้านต่างๆ ภายในองค์กรนั้น ก็เพื่อเป็นการช่วยเพิ่มประสิทธิภาพของการปฏิบัติงานให้เกิดความคล่องตัว รวดเร็ว ซึ่งการพิจารณาเลือก/มอบหมายภารกิจและขอบข่ายของความรับผิดชอบที่จะมอบหมายให้ผู้ใต้บังคับบัญชา จะพิจารณาถึงความสำคัญ คุณสมบัติ ความรู้ ความสามารถในการที่จะดำเนินการเรื่องนั้นเป็นอย่างดี ด้วยความรอบคอบและเหมาะสม เพื่อให้การบริหารงานก่อให้เกิดประโยชน์สูงสุดแก่ราชการ

ดังนั้น การดำเนินการของหน่วยงานต้องมีการปรับให้เข้ากับสภาพสังคมและทันต่อสถานการณ์ที่การบริหารราชการต้องเป็นไปเพื่อประโยชน์สุขของประชาชน เกิดผลสัมฤทธิ์ต่อภารกิจของรัฐ ความมีประสิทธิภาพ ความคุ้มค่าในเชิงภารกิจแห่งรัฐ การลดขั้นตอนการปฏิบัติงาน การกระจายอำนาจการตัดสินใจ การอำนวยความสะดวก และการตอบสนองความต้องการของประชาชน แต่ทั้งนี้ต้องมีผู้รับผิดชอบต่อผลของงานซึ่งเป็นหลักการบริหารกิจการบ้านเมืองที่ดี

**3. วัตถุประสงค์**

เพื่อให้การบริหารราชการขององค์การบริหารส่วนเมืองเกษตร ภายใต้กรอบอำนาจหน้าที่ตามที่กฎหมายกำหนดให้เป็นไปอย่างมีประสิทธิภาพ รวดเร็วและเกิดประโยชน์สูงสุดแก่ราชการ

**4. เป้าหมาย**

คณะผู้บริหารองค์การบริหารส่วนตำบล ปลัดองค์การบริหารส่วนตำบล หรือหัวหน้าส่วนราชการ

**5. พื้นที่ดำเนินการ**

องค์การบริหารส่วนตำบลเมืองเกษตร

**6. วิธีดำเนินการ**

6.1 จัดทำบันทึกเสนอเพื่อพิจารณาขออนุมัติ อนุญาต สั่งการ แต่งตั้ง มอบหมาย คณะผู้บริหาร ปลัดองค์การบริหารส่วนตำบล หรือหัวหน้าส่วนราชการ เพื่อลดขั้นตอนการปฏิบัติราชการ

6.2 ดำเนินการออกคำสั่งฯ

6.3 สำเนาคำสั่งฯ แจ้งคณะผู้บริหารองค์การบริหารส่วนตำบล ปลัดองค์การบริหารส่วนตำบล หรือหัวหน้าส่วนราชการทุกส่วน ที่ได้รับมอบหมายทราบ

**7. ระยะเวลาดำเนินการ**

4 ปี (ปีงบประมาณ พ.ศ. 2561-2564)

**8. งบประมาณดำเนินการ**

ไม่ใช้งบประมาณ

**9. ผู้รับผิดชอบโครงการ**

ส่วนราชการทุกส่วน

**10. ตัวชี้วัด/ผลลัพธ์**

การบริหารราชการ การดำเนินงาน การปฏิบัติงานเกิดความคล่องตัวและรวดเร็ว ตลอดจนการอำนวยความสะดวกและการให้บริการประชาชน/บริการสาธารณะได้อย่างมีประสิทธิภาพ

**2.4 การเชิดชูเกียรติแก่หน่วยงาน/บุคคลในการดำเนินกิจการ การประพฤติปฏิบัติตนให้เป็นที่ประจักษ์**

**2.4.1 ยกย่องเชิดชูเกียรติที่มีความซื่อสัตย์ สุจริต มีคุณธรรม จริยธรรม**

**1. ชื่อโครงการ** : กิจกรรมมอบเกียรติบัตรแม่ดีเด่น

**2. หลักการและเหตุผล**

เนื่องในวโรกาส 12 สิงหาคมของทุกปี เป็นวันเฉลิมพระชนมพรรษาสมเด็จพระนางเจ้าฯ พระบรมราชินีนาถ เป็นวันแม่แห่งชาติ ซึ่งองค์การบริหารส่วนตำบลได้กำหนดเป็นนโยบายในการจัดงานวันแม่แห่งชาติเป็นประจำทุกปีติดต่อกันมาเพื่อเทิดทูนพระมหากรุณาธิคุณของสมเด็จพระนางเจ้าพระบรมราชินีนาถ ที่ทรงมีต่อพสกนิกรชาวไทยอย่างนานัปการ พระองค์ทรงเป็นแม่ของปวงชนชาวไทยที่เปี่ยมล้นด้วยพระเมตตา ทรงห่วงใยอย่างหาที่เปรียบมิได้ และเป็นการเผยแพร่พระคุณของแม่ที่มีต่อครอบครัว สังคมและประเทศชาติ

องค์การบริหารส่วนตำบลมีแนวทางในการปฏิบัติงานให้สอดคล้องกับสำนักงานคณะกรรมการป้องกันและปราบปรามการทุจริตแห่งชาติ การบริหารราชการเพื่อป้องกันการทุจริต ในการเชิดชูเกียรติแก่หน่วยงาน/บุคคลในการดำเนินกิจการ การประพฤติตนให้เป็นที่ประจักษ์ โดยการยกย่องเชิดชูเกียรติผู้ที่มีความซื่อสัตย์ สุจริต มีคุณธรรม จริยธรรม ยกย่องเชิดชูเกียรติผู้ที่ให้ความช่วยเหลือกิจการสาธารณะของท้องถิ่น

ดังนั้น องค์การบริหารส่วนตำบลจึงได้จัดกิจกรรมวันแม่แห่งชาติ คือการคัดเลือกแม่ดีเด่นในพื้นที่องค์การบริหารส่วนตำบล เพื่อมอบเกียรติบัตร เป็นการสร้างแบบฉบับที่ดีให้ปรากฏแก่สาธารณชน และให้สังคมได้ตระหนักถึงหน้าที่อันสำคัญยิ่งของแม่ ที่สำคัญเพื่อเป็นแบบอย่างที่ดีของคนในชุมชนต่อไป

**3. วัตถุประสงค์**

3.1 เพื่อยกย่องเชิดชูเกียรติแก่แม่ ผู้มีความซื่อสัตย์ สุจริต ตั้งมั่นอยู่ในหลักคุณธรรม จริยธรรม

3.2 เพื่อให้แม่ ที่ได้รับการคัดเลือกได้เป็นแบบอย่างที่ดีแก่บุตร ธิดา และสังคมสืบไป

**4. เป้าหมาย**

จัดพิธีมอบโล่เกียรติบัตรแม่ดีเด่น จำนวน 1 ครั้ง/ปี ครั้งละ 7 คน

**5. พื้นที่ดำเนินการ**

องค์การบริหารส่วนตำบลเมืองเกษตร

**6. วิธีดำเนินการ**

6.1 จัดทำประกาศกำหนดหลักเกณฑ์และวิธีการคัดเลือกดีเด่น ที่มีคุณสมบัติที่จะได้รับการคัดเลือกให้เป็นแม่ ดีเด่น ประจำปี เพื่อประกาศให้ประชาชนทราบ

6.2 แจ้งประกาศหลักเกณฑ์ในการคัดเลือกให้ทุกหมู่บ้านในเขตองค์การบริหารส่วนตำบล จำนวน 7 หมู่บ้าน เพื่อให้แต่ละหมู่บ้านดำเนินการคัดเลือก กลั่นกรองบุคคลที่สมควรเสนอชื่อเข้ารับการคัดเลือกในชั้นต้นมายังองค์การบริหารส่วนตำบล เพื่อให้คณะกรรมการพิจารณากลั่นกรองได้พิจารณาอีกครั้งหนึ่ง

6.3 แต่งตั้งคณะกรรมการพิจารณากลั่นกรองเพื่อทำหน้าที่กลั่นกรองคุณสมบัติผู้ที่ถูกเสนอชื่อจากหมู่บ้านต่างๆ ภายในเขตองค์การบริหารส่วนตำบล

6.4 คณะกรรมการฯ เสนอชื่อแม่ ดีเด่นที่ผ่านการกลั่นกรองด้านคุณสมบัติ โดยเสนอรายชื่อให้ผู้บริหารทราบและเห็นชอบ

6.5 ดำเนินการจัดพิธีการมอบเกียรติบัตร ตามระเบียบฯ ในวันสำคัญที่ตรงกับวันเฉลิมพระชนมพรรษาของสมเด็จพระนางเจ้าสิริกิตติ์พระบรมราชินีนาถ จำนวน 1 ครั้ง/ปี

**7. ระยะเวลาดำเนินการ**

4 ปี (ปีงบประมาณ พ.ศ. 2561 – 2564)

**8. งบประมาณดำเนินการ**

ไม่ใช้งบประมาณ

**9. ผู้รับผิดชอบโครงการ**

กองการศึกษา ศาสนาและวัฒนธรรม

**10. ตัวชี้วัด/ผลสัมฤทธิ์**

10.1 ผลผลิต

- มีแม่ดีเด่น ที่ได้รับเชิดชูเกียรติไม่น้อยกว่าร้อยละ 80 ของจำนวนกลุ่มเป้าหมาย

10.2 ผลลัพธ์

- มีแม่ดีเด่น ที่เป็นบุคคลต้นแบบแก่บุตร ธิดา และสังคมสืบไป

**2.4.2 ยกย่องเชิดชูเกียรติที่ให้ความช่วยเหลือกิจการสาธารณะของท้องถิ่น**

-

**2.4.3 ยกย่องเชิดชูเกียรติที่ดำรงตนตามหลักเศรษฐกิจพอเพียง**

-

**2.5 มาตรการจัดการในกรณีได้ทราบ หรือรับแจ้งหรือตรวจสอบพบการทุจริต**

**2.5.1 ดำเนินการให้มีข้อตกลงระหว่างบุคลากรในองค์กรได้ปฏิบัติหน้าที่ราชการด้วยความซื่อสัตย์ สุจริต มีคุณธรรม จริยธรรม และการบริหารราชการกิจการบ้านเมืองที่ดี**

**1. ชื่อโครงการ** : กิจกรรม “การจัดทำข้อตกลงการปฏิบัติราชการขององค์การบริหารส่วนตำบลเมืองเกษตร”

**2. หลักการและเหตุผล**

จากการประเมินคุณธรรมและความโปร่งใสในการดำเนินงานของหน่วยงานภาครัฐได้กำหนดดัชนีในการประเมินที่คำนึงถึงหลักธรรมาภิบาล จรรยาบรรณสากล และวัฒนธรรมของประเทศไทยเป็นหลักรวมถึงข้อเท็จจริงของการทุจริตที่เกิดขึ้นภายในหน่วยงานของภาครัฐ สาเหตุส่วนมากเกิดจากการดำเนินงานของระดับบุคคล หรือเกิดจากปัจจัยทางวัฒนธรรมขององค์กร หรือเกิดจากลักษณะงานและการรับสิ่งของต่างๆ ที่เอื้อให้เกิดการทุจริต ดังนั้น วิธีการบริหารจัดการภายในองค์กรที่นำไปสู่การปรับเปลี่ยนพฤติกรรม ค่านิยมและวัฒนธรรมขององค์กรให้กลายเป็นสิ่งที่ยอมรับได้ของผู้บริหารและเจ้าหน้าที่ภายในองค์กร โดยการสร้างความตระหนักถึงความรับผิดชอบและการมีส่วนร่วมในการต่อต้านการทุจริตภายในองค์กร ของผู้บริหารและเจ้าหน้าที่ถึงแม้จะเป็นสิ่งที่ยากต่อการดำเนินงานก็ตาม แต่เป็นสิ่งสำคัญที่หน่วยงานต้องสร้างให้เกิดการเปลี่ยนแปลงเพื่อนำไปสู่องค์กรที่มีคุณธรรมและความโปร่งใสในการดำเนินงาน ตลอดจนเป็นการสร้างแนวร่วมในการต่อต้านการทุจริตอันจะส่งผลต่อสังคม ชุมชน และประเทศเกิดความตระหนักถึงภัยจากากรทุจริตและปฏิเสธการทุจริตในทุกรูปแบบ

ดังนั้น องค์การบริหารส่วนตำบลเมืองเกษตร จึงได้จัดทำมาตรการ “จัดทำข้อตกลงการปฏิบัติราชการ” ที่กำหนดดัชนีในการประเมินการปฏิบัติราชการด้วยความซื่อสัตย์ สุจริต ตามแนวทางการบริหารกิจการบ้านเมืองที่ดี ขึ้น เพื่อเป็นการพัฒนาวิธีการดำเนินงานภายในองค์กรที่จะนำไปสู่การยกระดับคุณธรรมและความโปร่งใสในการดำเนินงานให้สูงขึ้น

**3. วัตถุประสงค์**

3.1 เพื่อให้บุคลากรปฏิบัติราชการด้วยความซื่อสัตย์ สุจริต มีคุณธรรม ตามแนวทางการบริหารกิจการบ้านเมืองที่ดี

3.2 เพื่อให้ทุกส่วนราชการ (สำนัก/กอง) นำไปยึดถือและปฏิบัติ

3.3 เพื่อเสริมสร้างวัฒนธรรมองค์กรที่มีความโปร่งใส มีคุณธรรม

**4. เป้าหมาย/ผลผลิต**

บุคลากรในองค์การบริหารส่วนตำบลเมืองเกษตรปฏิบัติตามเกณฑ์ตัวชี้วัดข้อตกลงการปฏิบัติราชการ

**5. พื้นที่ดำเนินการ**

องค์การบริหารส่วนตำบลเมืองเกษตร

**6. วิธีดำเนินการ**

6.1 จัดทำข้อตกลงในการปฏิบัติราชการของทุกส่วนราชการระหว่างส่วนราชการกับผู้บริหารท้องถิ่นที่มีดัชนีในการประเมินการปฏิบัติราชการด้วยความซื่อสัตย์ สุจริต ตามแนวทางการบริหารกิจการบ้านเมืองที่ดี

6.2 รวบรวมรายงานข้อตกลงการปฏิบัติราชการของทุกส่วนราชการเสนอผู้บริหารทราบ

6.3 ประชาสัมพันธ์พร้อมแจ้งให้ทุกส่วนราชการถือปฏิบัติ

**7. ระยะเวลาดำเนินการ**

4 ปี (ปีงบประมาณ พ.ศ. 2561 – 2564) (จัดทำข้อตกลงทุกปี)

**8. งบประมาณดำเนินการ**

ไม่ใช้งบประมาณ

**9. ผู้รับผิดชอบโครงการ**

ทุกสำนัก/กอง องค์การบริหารส่วนตำบล

**10. ตัวชี้วัด/ผลลัพธ์**

มีการจัดทำข้อตกลงการปฏิบัติราชการ

**2.5.2 มีการให้ความร่วมมือกับหน่วยงานราชการ จังหวัด อำเภอ ที่ได้ดำเนินการตามอำนาจหน้าที่เพื่อการตรวจสอบ ควบคุม ดูแลการปฏิบัติราชการขององค์กรปกครองส่วนท้องถิ่น**

**1. ชื่อโครงการ : มาตรการ “ให้ความร่วมมือกับหน่วยงานตรวจสอบทั้งภาครัฐและองค์กรอิสระ”**

**2. หลักการและเหตุผล**

**กลไกการกำกับดูแลองค์กรปกครองส่วนท้องถิ่นตามกฎหมาย** องค์กรปกครองส่วนท้องถิ่นแต่ละประเภทได้ให้อำนาจข้าราชการในหน่วยงานกระทรวงมหาดไทย ทั้งผู้ว่าราชการจังหวัดและนายอำเภอกำกับดูแลให้องค์กรปกครองส่วนท้องถิ่นดำเนินกิจการเป็นไปตามกฎหมายอย่างเคร่งครัดและมีประสิทธิภาพตามอำนาจหน้าที่ที่กำหนดไว้ในกฎหมาย

**กลไกองค์กรอิสระเพื่อตรวจสอบการใช้อำนาจขององค์กรปกครองส่วนท้องถิ่น** ซึ่งในแง่ของการทุจริตจะเกี่ยวข้องกับการใช้จ่ายเงินไปโดยชอบด้วยกฎหมายระเบียบข้อบังคับหรือไม่ หรือตรวจสอบเพื่อให้นักการเมืองท้องถิ่นและองค์กรปกครองส่วนท้องถิ่นดำเนินกิจการต่างๆ อย่างโปร่งใสและสุจริต ซึ่งหน่วยงานทั้งสำนักงานคณะกรรมการตรวจเงินแผ่นดิน (สตง.) และคณะกรรมการป้องกันและปราบปรามการทุจริตแห่งชาติ (ป.ป.ช.) เป็นองค์กรที่มีหน้าที่สำคัญ

ดังนั้น องค์การบริหารส่วนตำบลเมืองเกษตร จึงได้มีมาตรการ “ให้ความร่วมมือกับหน่วยงานตรวจสอบ” ขึ้น เพื่อส่งเสริมสนับสนุนกลไกการตรวจสอบจากหน่วยงานภาครัฐและองค์กรอิสระที่มีหน้าที่ตรวจสอบองค์กรปกครองส่วนท้องถิ่นให้มีประสิทธิภาพ

**3. วัตถุประสงค์**

เพื่อส่งเสริมสนับสนุนกลไกการตรวจสอบจากหน่วยงานภาครัฐและองค์กรอิสระที่มีหน้าที่ตรวจสอบองค์กรปกครองส่วนท้องถิ่นให้มีประสิทธิภาพ

**4. เป้าหมาย/ผลผลิต**

การตรวจสอบ ควบคุม ดูแลการปฏิบัติราชการขององค์การบริหารส่วนตำบลจากหน่วยงานภาครัฐและองค์กรอิสระเป็นอย่างมีประสิทธิภาพ

**5. พื้นที่ดำเนินการ**

องค์การบริหารส่วนตำบลเมืองเกษตร

**6. วิธีดำเนินการ**

ให้ความร่วมมือกับหน่วยงานตรวจสอบทั้งจากผู้กำกับดูแลและองค์กรอิสระ อาทิ

- การรับการตรวจจากสำนักงานตรวจเงินแผ่นดิน

- การรับการตรวจจากคณะทำงานตรวจประเมินมาตรฐานการปฏิบัติราชการประจำปี หรือคณะทำงาน LPA จังหวัด

- การรับการตรวจจากสำนักงาน ป.ป.ท. ตามโครงการ ITA

**7. ระยะเวลาดำเนินการ**

4 ปี (ปีงบประมาณ พ.ศ. 2561-2564)

**8. งบประมาณดำเนินการ**

ไม่ใช้งบประมาณ

**9. ผู้รับผิดชอบโครงการ**

ทุกสำนัก/กอง องค์การบริหารส่วนตำบล

**10. ตัวชี้วัด/ผลลัพธ์**

องค์การบริหารส่วนตำบลเมืองเกษตรให้ความร่วมมือในการตรวจสอบ ควบคุม ดูแลการปฏิบัติราชการขององค์การบริหารส่วนตำบลเมืองเกษตร จากหน่วยงานภาครัฐ และองค์กรอิสระ

**2.5.3 ดำเนินการให้มีเจ้าหน้าที่ที่รับผิดชอบดำเนินการให้เป็นไปตามกฎหมาย กรณีมีเรื่องร้องเรียนกล่าวหาบุคลากรในองค์กรปกครองส่วนท้องถิ่นที่ปฏิบัติราชการตามอำนาจหน้าที่โดยมิชอบ**

**1. ชื่อโครงการ** : มาตรการ “แต่งตั้งผู้รับผิดชอบเกี่ยวกับเรื่องร้องเรียน”

**2. หลักการและเหตุผล**

ด้วยองค์การบริหารส่วนตำบลเมืองเกษตร มีนโยบายใช้หลักธรรมาภิบาลส่งเสริมให้ภาคประชาชนเข้ามามีส่วนร่วมโดยเปิดโอกาสให้ประชาชนสามารถเสนอเรื่องร้องเรียน แจ้งเบาะแส เสนอข้อคิดเห็น ซึ่งสามารถยื่นคำร้องเรียนผ่านช่องทางต่างๆ ได้แก่ ระบบอินเตอร์เน็ต ทางโทรศัพท์ หรือแจ้งเบาะแสด้วยตนเอง

ฉะนั้น เพื่อให้การดำเนินการรับเรื่องร้องเรียนเป็นไปด้วยความเรียบร้อย สามารถแก้ไขความเดือดร้อนของประชาชนได้อย่างมีประสิทธิภาพ จึงได้แต่งตั้งคณะทำงานรับผิดชอบการรับเรื่องร้องเรียนประจำองค์การบริหารส่วนตำบลเมืองเกษตร รวมถึงจัดทำคู่มือดำเนินการเรื่องร้องเรียนขององค์การบริหารส่วนตำบลเมืองเกษตร ขึ้น เพื่อดำเนินการมาตรการจัดการในกรณีได้รับทราบหรือรับแจ้งเรื่องร้องเรียนต่างๆ เจ้าหน้าที่รับผิดชอบได้ถือปฏิบัติให้เป็นแนวทางเดียวกัน

**3. วัตถุประสงค์**

3.1 เพื่อจัดให้มีเจ้าหน้าที่ผู้รับผิดชอบดำเนินการรับแจ้งเรื่องร้องเรียนต่างๆ

3.2 เพื่อจัดให้มีมาตรการจัดการในกรณีได้รับทราบหรือรับแจ้งหรือตรวจสอบพบการทุจริตเป็นไปตามขั้นตอนการปฏิบัติงานที่สอดคล้องกับกฎหมาย ระเบียบและหลักเกณฑ์เกี่ยวข้องอย่างถูกต้อง

**4. เป้าหมาย/ผลผลิต**

มีการมอบหมายแต่งตั้งเจ้าหน้าที่รับผิดชอบดำเนินการเกี่ยวกับเรื่องร้องเรียน

**5. พื้นที่ดำเนินการ**

องค์การบริหารส่วนตำบลเมืองเกษตร

**6. วิธีดำเนินการ**

6.1 กำหนดผู้รับผิดชอบเรื่องร้องเรียน

6.2 จัดทำคู่มือดำเนินการเรื่องร้องเรียนขององค์การบริหารส่วนตำบลเมืองเกษตร

6.3 จัดประชุมให้ความรู้เจ้าหน้าที่ผู้รับผิดชอบเรื่องร้องเรียนเพื่อใช้เป็นมาตรฐานในการปฏิบัติงานและดำเนินการแก้ไขปัญหาเรื่องร้องเรียนที่ได้รับจากช่องทางการร้องเรียนต่างๆ ให้เป็นไปในทิศทางเดียวกัน โดยโปร่งใสและเป็นธรรม

6.4 เผยแพร่กระบวนการและขั้นตอนในการดำเนินงานเกี่ยวกับเรื่องร้องเรียนขององค์การบริหารส่วนตำบลเมืองเกษตร ให้ผู้รับบริการ ผู้มีส่วนได้เสีย คู่สัญญา ประชาชนทั่วไป หน่วยงานภายนอกตลอดจนบุคลากรภายในหน่วยงาน สามารถเข้าใจและใช้ประโยชน์จากกระบวนการและขั้นตอนดังกล่าวได้ตรงกับความต้องการ

**7. ระยะเวลาดำเนินการ**

4 ปี (ปีงบประมาณ พ.ศ. 2561 – 2564) (จัดทำคำสั่งทุกปี)

**8. งบประมาณดำเนินการ**

ไม่ใช้งบประมาณ

**9. ผู้รับผิดชอบโครงการ**

สำนักปลัด องค์การบริหารส่วนตำบลเมืองเกษตร

**10. ตัวชี้วัด/ผลลัพธ์**

เจ้าหน้าที่รับผิดชอบดำเนินการเกี่ยวกับเรื่องร้องเรียนดำเนินการจัดการเรื่องร้องเรียนขององค์การบริหารส่วนตำบลเมืองเกษตร ตามคู่มือดำเนินการเรื่องร้องเรียนขององค์การบริหารส่วนตำบลเมืองเกษตร

โดยปฏิบัติตามขั้นตอนการปฏิบัติงานที่สอดคล้องกับกฎหมาย ระเบียบและหลักเกณฑ์ที่เกี่ยวข้องอย่างถูกต้อง

**มิติที่ 3 การส่งเสริมบทบาทและการมีส่วนร่วมของภาคประชาชน**

**3.1 จัดให้มีและเผยแพร่ข้อมูลข่าวสารในช่องทางที่เป็นการอำนวยความสะดวกแก่ประชาชน**

**ได้มีส่วนร่วมตรวจสอบการปฏิบัติราชการตามอำนาจหน้าที่ขององค์กรปกครองส่วนท้องถิ่นได้ทุกขั้นตอน**

**3.1.1 จัดให้มีศูนย์ข้อมูลข่าวสารตามกฎหมายว่าด้วยข้อมูลข่าวสารของทางราชการ**

**1. ชื่อโครงการ** : มาตรการ “ปรับปรุงศูนย์ข้อมูลข่าวสารของ อบต.เมืองเกษตร ให้มีประสิทธิภาพมากยิ่งขึ้น”

**2. หลักการและเหตุผล**

ตามมาตรา 9 แห่งพระราชบัญญัติข้อมูลข่าวสารของราชการ พ.ศ. 2540 บัญญัติให้หน่วยงานของรัฐต้องจัดให้มีข้อมูลข่าวสารของราชการอย่างน้อยตามที่กฎหมายกำหนดไว้ให้ประชาชนเข้าตรวจดูได้ ณ ที่ทำการของหน่วยงานของรัฐ โดยเรียกสถานที่ที่จัดเก็บรวบรวมข้อมูลข่าวสารและให้บริการว่า “ศูนย์ข้อมูลข่าวสาร” โดยมีเจตนารมณ์ให้ประชาชนมีโอกาสอย่างกว้างขวางในการได้รับข่าวสารเกี่ยวกับการดำเนินการต่างๆ ของรัฐ

ดังนั้น เพื่อให้การดำเนินการดังกล่าวเป็นไปตามที่กฎหมายกำหนด องค์การบริหารส่วนตำบลเมืองเกษตร จึงได้ให้มีสถานที่สำหรับประชาชนเข้าตรวจดูข้อมูลข่าวสารซึ่งได้รวบรวมไว้ โดยจัดเป็นศูนย์ข้อมูลข่าวสารองค์การบริหารส่วนตำบลเมืองเกษตร ให้บริการ ณ ศูนย์บริการร่วมองค์การบริหารส่วนตำบลเมืองเกษตร โดยมีสำนักปลัด เป็นผู้รับผิดชอบข้อมูลข่าวสารต่างๆ ที่ประชาชนสามารถเข้าตรวจดูได้ เพื่อประชาชนจะได้สามารถรับรู้สิทธิและหน้าที่ของตนอย่างเต็มที่ในการแสดงความคิดเห็นและใช้สิทธิทางการเมืองได้โดยถูกต้องตรงกับความเป็นจริง ในการรักษาประโยชน์ของตนต่อไป

**3. วัตถุประสงค์**

3.1 เพื่อเผยแพร่ข้อมูลข่าวสารอันเป็นประโยชน์แก่ประชาชนอย่างครบถ้วน ถูกต้องและไม่บิดเบือนข้อเท็จจริง

3.2 เพื่อเพิ่มช่องทางให้ประชาชนได้มีส่วนร่วมในการตรวจสอบการปฏิบัติงานขององค์การบริหารส่วนตำบลเมืองเกษตร

**4. เป้าหมาย/ผลผลิต**

ศูนย์ข้อมูลข่าวสารองค์การบริหารส่วนตำบลเมืองเกษตร จำนวน 1 แห่ง

**5. พื้นที่ดำเนินการ**

ณ ศูนย์ข้อมูลข่าวสารขององค์การบริหารส่วนตำบลเมืองเกษตร (ภายในศูนย์บริการร่วมองค์การบริหารส่วนตำบลเมืองเกษตร)

**6. วิธีดำเนินการ**

6.1 มีการจัดตั้งศูนย์ข้อมูลข่าวสารและจัดสถานที่ให้ประชาชนเข้าตรวจดูข้อมูล

6.2 มีการแต่งตั้งเจ้าหน้าที่ผู้รับผิดชอบเป็นปัจจุบัน

6.3 มีการจัดวางเอกสารข้อมูลข่าวสารเกี่ยวกับการบริหารงานบุคคล การบริหารงบประมาณ การเงิน การจัดหาพัสดุ การคำนวณราคากลาง รายงานผลการปฏิบัติงานเป็นไปตามหลักเกณฑ์ วิธีการที่กฎหมาย ระเบียบ กฎข้อบังคับที่กำหนดให้องค์กรปกครองส่วนท้องถิ่นต้องเผยแพร่ให้ประชาชนทราบและตรวจสอบได้ ข้อมูลครบตามรายการที่กำหนด

6.4 มีการจัดประชุมให้ความรู้แก่บุคลากรขององค์กรปกครองส่วนท้องถิ่น เกี่ยวกับการปฏิบัติตาม พ.ร.บ. ข้อมูลข่าวสารของราชการ พ.ศ. 2540

6.5 มีการให้ความรู้แก่ประชาชนเกี่ยวกับ พ.ร.บ. ข้อมูลข่าวสารของราชการ พ.ศ. 2540

6.6 มีบริการอินเตอร์เน็ตสำหรับให้บริการประชาชนทั่วไป

6.7 มีการจัดเก็บสถิติผู้มารับบริการและสรุปผลเสนอผู้บริหาร

**7. ระยะเวลาดำเนินการ**

4 ปี (ปีงบประมาณ พ.ศ. 2561-2564)

**8. งบประมาณดำเนินการ**

ไม่ใช้งบประมาณ

**9. ผู้รับผิดชอบโครงการ**

สำนักปลัด . องค์การบริหารส่วนตำบลเมืองเกษตร

**10. ตัวชี้วัด/ผลลัพธ์**

จำนวนศูนย์ข้อมูลข่าวสารขององค์การบริหารส่วนตำบลเมืองเกษตร

**3.1.2 มีการเผยแพร่ข้อมูลข่าวสารเกี่ยวกับการบริหารงานบุคคล การบริหารงบประมาณ**

**การเงิน การจัดหาพัสดุ การคำนวณราคากลาง รายงานผลการปฏิบัติงาน เป็นไปตามหลักเกณฑ์ วิธีการที่กฎหมาย ระเบียบ กฎข้อบังคับ ที่กำหนดให้องค์กรปกครองส่วนท้องถิ่นต้องเผยแพร่ให้ประชาชนทราบและตรวจสอบได้**

**1. ชื่อโครงการ** : มาตรการ “เผยแพร่ข้อมูลข่าวสารที่สำคัญและหลากหลาย”

**2. หลักการและเหตุผล**

ด้วยพระราชบัญญัติข้อมูลข่าวสารของราชการ พ.ศ. 2540 มาตรา 7 และมาตรา 9 กำหนดให้หน่วยงานของรัฐจะต้องจัดให้มีการเผยแพร่ข้อมูลที่สำคัญๆ ของหน่วยงาน เช่น โครงสร้างและการจัดองค์กร อำนาจหน้าที่ แผนงาน โครงการและอื่นๆ

ดังนั้น องค์การบริหารส่วนตำบลเมืองเกษตร จึงได้จัดทำมาตรการ “เผยแพร่ข้อมูลข่าวสารที่สำคัญและหลากหลาย” ขึ้น เพื่อให้ประชาชนสามารถตรวจสอบการปฏิบัติราชการตามอำนาจหน้าที่และเข้าถึงข้อมูลตามภารกิจหลักขององค์การบริหารส่วนตำบลเมืองเกษตร ได้ง่ายและสะดวกมากขึ้น

**3. วัตถุประสงค์**

3.1 เพื่อให้มีการเผยแพร่ข้อมูลข่าวสารที่สำคัญและเข้าถึงง่าย

3.2 เพื่อให้มีการเผยแพร่ข้อมูลข่าวสารที่หลากหลาย

3.3 เพื่อให้ประชาชนหรือผู้รับบริการสามารถเข้าถึงข้อมูลข่าวสารได้สะดวกมากยิ่งขึ้น

**4. เป้าหมาย/ผลผลิต**

มีข้อมูลประเภทต่างๆ เผยแพร่ต่อประชาชนในพื้นที่ และเข้าถึงได้โดยสะดวกมากกว่า 10 ประเภทขึ้นไป

**5. พื้นที่ดำเนินการ**

พื้นที่องค์การบริหารส่วนตำบลเมืองเกษตร

**6. วิธีดำเนินการ**

จัดให้มีข้อมูลข่าวสารประเภทต่างๆ เผยแพร่ให้ประชาชนทั้งในและนอกพื้นที่ ได้แก่

* แผนพัฒนาท้องถิ่น
* งบประมาณรายจ่ายประจำปี
* แผนการดำเนินงาน
* แผนอัตรากำลัง
* แผนการจัดหาพัสดุ
* ประกาศสอบราคา/ประกวดราคา
* สรุปผลการจัดซื้อจัดจ้าง
* ข้อมูลรายรับและรายจ่าย
* งบแสดงฐานะทางการเงิน
* รายงานการประชุมคณะผู้บริหารท้องถิ่น
* รายงานผลการปฏิบัติงานประจำปี
* รายงานผลคะแนนการประเมินมาตรฐานการปฏิบัติราชการ

- ผลสำรวจความพึงพอใจของประชาชน

**7. ระยะเวลาดำเนินการ**

4 ปี (ปีงบประมาณ พ.ศ. 2561 – 2564) (ประชาสัมพันธ์ทุกปี)

**8. งบประมาณดำเนินการ**

ไม่ใช้งบประมาณ

**9. ผู้รับผิดชอบโครงการ**

องค์การบริหารส่วนตำบลเมืองเกษตร

**10.ตัวชี้วัด/ผลลัพธ์**

จำนวนข้อมูลข่าวสารที่ได้รับการเผยแพร่

**1. ชื่อโครงการ** : กิจกรรม “การเผยแพร่ข้อมูลข่าวสารด้านการเงิน การคลัง พัสดุ และทรัพย์สินขององค์การบริหารส่วนตำบล และการรับเรื่องร้องเรียนเกี่ยวกับการเงินการคลัง”

**2. หลักการและเหตุผล**

การบริหารงานราชการในปัจจุบัน ภาคประชาชนได้เข้ามามีส่วนร่วมและมีบทบาทอย่างมากในการบริหารงานของราชการส่วนท้องถิ่นในด้านต่างๆ การบริหารงานราชการส่วนท้องถิ่นต้องสามารถตรวจสอบได้ ต้องมีความโปร่งใส ต้องให้ประชาชนได้รับทราบข้อมูล ข่าวสาร ในการดำเนินกิจกรรมต่างๆ เพื่อเป็นการป้องกันมิให้เกิดการทุจริตและประพฤติมิชอบ เพื่อให้เกิดประโยชน์สูงสุดแก่ภาครัฐและภาคประชาชน

**3. วัตถุประสงค์**

เพื่อเผยแพร่ข้อมูลข่าวสารในการปฏิบัติงานให้ประชาชนได้รับรู้ เพื่อประชาสัมพันธ์การปฏิบัติงานของภาครัฐเพื่อส่งเสริมบทบาทการมีส่วนร่วมของภาคประชาชนในการติดตามตรวจสอบการทุจริตประพฤติมิชอบในภาครัฐเสริมสร้างและพัฒนาเครือข่ายในการติดตามและตรวจสอบการทุจริตและประพฤติมิชอบในภาครัฐให้มีความเข้มแข็งเพื่อให้มีระบบ และกลไกในการป้องกันและตรวจสอบมิให้เกิดการทุจริต หรือการปฏิบัติหน้าที่โดยมิชอบในภาครัฐ

**4. เป้าหมาย/ผลผลิต**

ประชาชนภายในเขตองค์การบริหารส่วนตำบลเมืองเกษตร

**5. พื้นที่ดำเนินการ**

องค์การบริหารส่วนตำบลเมืองเกษตร

**6. วิธีดำเนินการ**

เผยแพร่ข้อมูลข่าวสารเกี่ยวกับงบประมาณ รายการบัญชีรับจ่ายเงินประจำปี และการจัดซื้อจัดจ้าง จัดหาพัสดุต่างๆ รวมถึงการประชาสัมพันธ์เกี่ยวกับการชำระภาษีท้องถิ่น และการรับเรื่องร้องเรียนทางด้านการเงินการคลัง ผ่านทางเว็บไซต์ขององค์การบริหารส่วนตำบลเมืองเกษตรและปิดประกาศข้อมูลดังกล่าวที่บอร์ดประชาสัมพันธ์ขององค์การบริหารส่วนตำบลเมืองเกษตร

**7. ระยะเวลาดำเนินการ**

4 ปี (ปีงบประมาณ พ.ศ. 2561 – 2564)

**8. งบประมาณดำเนินการ**

ไม่ใช้งบประมาณ

**9. ผู้รับผิดชอบโครงการ**

กองคลัง องค์การบริหารส่วนตำบลเมืองเกษตร

**10. ตัวชี้วัด/ผลลัพธ์**

ประชาชนได้รับรู้ข้อมูลข่าวสารที่สำคัญของทางราชการ ประชาชนมีโอกาสได้ตรวจสอบการบริหารงานขององค์การบริหารส่วนตำบล ทำให้ลดการทุจริตและประพฤติมิชอบ มีความโปร่งใสในการปฏิบัติงาน

**3.1.3 มีการปิดประกาศ เผยแพร่ข้อมูลข่าวสารเกี่ยวกับการปฏิบัติราชการที่เป็นประโยชน์กับการมีส่วนร่วมตรวจสอบของประชาชน**

**1. ชื่อโครงการ** : มาตรการ “จัดให้มีช่องทางที่ประชาชนเข้าถึงข้อมูลข่าวสารขององค์การบริหารส่วนตำบล

เมืองเกษตร”

**2. หลักการและเหตุผล/ที่มาของมาตรการ**

ด้วยพระราชบัญญัติข้อมูลข่าวสารของราชการ พ.ศ. 2540 มาตรา 7 และมาตรา 9 กำหนดให้หน่วยงานของรัฐจะต้องจัดให้มีการเผยแพร่ข้อมูลที่สำคัญๆ ของหน่วยงาน เช่น โครงสร้างและการจัดองค์กร อำนาจหน้าที่ แผนงาน โครงการและอื่นๆ

ดังนั้น องค์การบริหารส่วนตำบลเมืองเกษตร จึงได้ตระหนักและเห็นความสำคัญของการเผยแพร่ข้อมูลที่สำคัญๆ ของหน่วยงานผ่านทางช่องทางที่หลากหลาย เพื่อให้การเผยแพร่ข้อมูลข่าวสารครอบคลุมทุกกลุ่มเป้าหมาย ได้แก่ หน่วยประชาสัมพันธ์ ณ ที่ทำการของหน่วยงาน เว็บไซต์ของหน่วยงานหรือสื่อสังคม (Social Media) หมายเลขโทรศัพท์เฉพาะ การเผยแพร่ข้อมูลทางสื่อสิ่งพิมพ์ต่างๆ โทรทัศน์ วิทยุ สื่ออิเล็กทรอนิกส์อื่นๆ ทั้งนี้ เพื่อให้ประชาชนสามารถตรวจสอบการปฏิบัติราชการตามอำนาจหน้าที่และเข้าถึงข้อมูลตามภารกิจหลักของได้ง่ายและสะดวกมากขึ้น

**3. วัตถุประสงค์**

3.1 เพื่อให้มีช่องทางการเผยแพร่ข้อมูลข่าวสารของหน่วยงานที่หลากหลาย

3.2 เพื่อให้ประชาชนหรือผู้รับบริการสามารถเข้าถึงข้อมูลข่าวสารได้สะดวกมากยิ่งขึ้น

3.3 เพื่อให้มีช่องทางในการรับเรื่องร้องเรียนที่เข้าถึงประชาชนได้ง่าย

**4. เป้าหมาย/ผลผลิต**

ช่องทางในการเผยแพร่ข้อมูลข่าวสารของหน่วยงาน จำนวนไม่น้อยกว่า 5 ช่องทาง

**5. พื้นที่ดำเนินการ**

พื้นที่องค์การบริหารส่วนตำบลเมืองเกษตร

**6. วิธีดำเนินการ**

จัดให้มีและเผยแพร่ข้อมูลข่าวสารในช่องทางที่เป็นการอำนวยความสะดวกแก่ประชาชน ได้แก่

* บอร์ดหน้าที่ทำการองค์การบริหารส่วนตำบลเมืองเกษตร
* บอร์ดประชาสัมพันธ์ขององค์การบริหารส่วนตำบลตามชุมชน/หมู่บ้าน
* ประกาศเสียงตามสาย/หอกระจายข่าว/รถกระจายเสียง/หน่วยประชาสัมพันธ์เคลื่อนที่
* ศูนย์ข้อมูลข่าวสารขององค์การบริหารส่วนตำบล มีเจ้าหน้าที่ให้บริการประจำและให้ประชาชนสืบค้นได้เอง
* จัดส่งเอกสารเผยแพร่รายงานประจำปี
* ประกาศผ่านเว็บไซต์/เว็บบอร์ด/เฟสบุ๊ค ที่มีข้อมูลผลการดำเนินงานขององค์กรปกครองส่วนท้องถิ่น

**7. ระยะเวลาดำเนินการ**

4 ปี (ปีงบประมาณ พ.ศ. 2561 – 2564) (ประชาสัมพันธ์ทุกปี)

**8. งบประมาณดำเนินการ**

ไม่ใช้งบประมาณ

**9. ผู้รับผิดชอบโครงการ**

ทุกสำนัก/กอง องค์การบริหารส่วนตำบลเมืองเกษตร

**10.ตัวชี้วัด/ผลลัพธ์**

จำนวนช่องทางในการเผยแพร่ข้อมูลข่าวสารของหน่วยงาน

**3.2 การรับฟังความคิดเห็น การรับและตอบสนองเรื่องร้องเรียน/ร้องทุกข์ของประชาชน**

**3.2.1 มีกระบวนการรับฟังความคิดเห็นของประชาชน ในการดำเนินกิจการตามอำนาจหน้าที่ขององค์กรปกครองส่วนท้องถิ่น โดยเฉพาะการดำเนินกิจการที่จะมีผลกระทบต่อความเป็นอยู่ และสุขอนามัยของประชาชนในท้องถิ่น**

**1. ชื่อโครงการ** “โครงการประชาคมและประชุมเชิงปฏิบัติการเพื่อส่งเสริมการจัดทำแผนชุมชน

และแผนพัฒนาท้องถิ่น”

**2. หลักการและเหตุผล**

แผนชุมชน เป็นแนวทางในการพัฒนาของชุมชนที่เกิดจากคนในชุมชนร่วมกันจัดทำขึ้นมาซึ่งเป็นแผนที่มุ่งเน้นส่งเสริมประชาชนให้เกิดกระบวนการเรียนรู้ร่วมกัน รับรู้และตระหนักถึงสภาพปัญหาความต้องการของตนเอง ร่วมกันคิดหาทางแก้ไขปัญหาด้วยกัน บนพื้นฐานการพึ่งพาตนเองลดการพึ่งพาภายนอกโดยใช้ทรัพยากรหรือศักยภาพทางภูมปัญญา วิถีชีวิต วัฒนธรรม สิ่งแวดล้อมของชุมชนที่มีอยู่

แผนพัฒนา 4 ปี เป็นแผนพัฒนาขององค์กรปกครองส่วนท้องถิ่น ที่กำหนดเศรษฐกิจและสังคมขององค์กรปกครองส่วนท้องถิ่น ซึ่งมีความสำคัญใช้เป็นเครื่องมือในการบริหารงานขององค์กรปกครองส่วนท้องถิ่น โดยได้กำหนดวิสัยทัศน์ ยุทธศาสตร์และแนวทางในการพัฒนาท้องถิ่นด้านต่าง ๆ ออกมาในรูปแบบของโครงการ/กิจกรรมที่จะดำเนินการสำหรับปีงบประมาณในแต่ละปี ซึ่งมีความต่อเนื่องครอบคลุมระยะเวลาสี่ปี โดยมีเป้าหมายและตัวชี้วัดความสำเร็จที่ชัดเจนการจัดทำแผนพัฒนาขององค์กรปกครองส่วนท้องถิ่น (แผนพัฒนาสี่ปี) ตามระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น (ฉบับที่ 2) พ.ศ. 2559 กำหนดให้องค์การบริหารส่วนตำบลนำปัญหา ความต้องการจากแผนชุมชนที่เกินศักยภาพของชุมชนที่จะดำเนินการเองได้มาพิจารณาบรรจุในแผนพัฒนาสี่ปี ประกอบกับข้อ 17 (1) แห่งระเบียบเดียวกันกำหนดให้คณะกรรมการพัฒนาท้องถิ่นจัดประชุมประชาคมท้องถิ่น ส่วนราชการและรัฐวิสาหกิจที่เกี่ยวข้อง เพื่อแจ้งแนวทางพัฒนาท้องถิ่น รับทราบปัญหา ความต้องการ ประเด็น การพัฒนาและประเด็นที่เกี่ยวข้องตลอดจนความช่วยเหลือทางวิชาการ และแนวทางปฏิบัติที่เหมาะสมกับสภาพพื้นที่เพื่อนำมากำหนดแนวทางการจัดทำแผนพัฒนาท้องถิ่นสี่ปี โดยให้นำข้อมูลพื้นฐานในการพัฒนา จากหน่วยงานต่างๆ และข้อมูลในแผนพัฒนาหมู่บ้านหรือแผนชุมชนมาพิจารณาประกอบการจัดทำแผนพัฒนาท้องถิ่นสี่ปี จึงจำเป็นจะต้องสร้างกระบวนการเรียนรู้และกำหนดกรอบการจัดทำให้เป็นไปในทิศทางเดียวกันและต่อเนื่องกัน เพื่อให้เกิดการพัฒนาที่สัมฤทธิ์ผล ลดการซ้ำซ้อนของโครงการ เกิดบูรณาการความคิด การปฏิบัติงานร่วมกันระหว่างองค์การปกครองส่วนท้องถิ่นกับชุมชนในพื้นที่

ดังนั้น องค์การบริหารส่วนตำบลเมืองเกษตร ได้เห็นความสำคัญในการมีส่วนร่วมของประชาชนในพื้นที่ตำบลเมืองเกษตร เพื่อรับฟังปัญหาและความต้องการของหมู่บ้านในเขตองค์การบริหารส่วนตำบลเมืองเกษตร เพื่อแจ้งแนวทางการพัฒนาท้องถิ่นและเปิดโอกาสให้ประชาชนในแต่ละหมู่บ้าน จำนวน 7 หมู่บ้าน ได้เข้ามีส่วนร่วม ร่วมคิด ร่วมทำ ร่วมเสนอปัญหา ความต้องการของประชาชนและเพื่อเป็นแนวทางในการจัดทำงบประมาณรายจ่ายประจำปี จึงจัดทำโครงการดังกล่าวขึ้น

**3. วัตถุประสงค์**

1. เพื่อส่งเสริม สนับสนุนให้หมู่บ้าน/ชุมชนเกิดกระบวนการเรียนรู้ร่วมกันคิดที่จะพัฒนาและแก้ไขปัญหา ความต้องการของตนเองและสามารถร่วมกันจัดทำแผนชุมชนของตนเองได้อย่างถูกต้อง มีคุณภาพ

2. เพื่อให้องค์การบริหารส่วนตำบลเมืองเกษตร มีแผนพัฒนาท้องถิ่นสี่ปีไว้เป็นเครื่องมือในการบริหารงานได้อย่างมีประสิทธิภาพ ประสิทธิผล มีทิศทาง เป้าหมายพัฒนาที่ชัดเจน และถูกต้องเป็นไปตามระเบียบฯ

3. เพื่อให้กระบวนการจัดทำแผนชุมชนและแผนพัฒนาท้องถิ่นสี่ปีมีความต่อเนื่องกัน และเชื่อมโยงสอดคล้องการพัฒนาในทิศทางเดียวกัน ลดการซ้ำซ้อนของโครงการ มีการบูรณาการประสานความคิด การปฏิบัติบนพื้นฐานข้อมูลร่วมกัน

**4. สถานที่ดำเนินการ**

จำนวน 7 หมู่บ้าน ในตำบลเมืองเกษตร

**5. ระยะเวลาดำเนินการ**

4 ปี (ปีงบประมาณ พ.ศ. 2561 – 2564)

**6. กิจกรรม/ขั้นตอนการดำเนินงาน**

**6.1 จัดทำแผนชุมชน**

**วิธีการขั้นตอนการดำเนินงาน**

1. สำรวจ รวบรวม ปรับปรุงข้อมูลพื้นฐานทั่วไป สภาพสังคม เศรษฐกิจ (ของทั้ง 7 หมู่บ้าน)

2. แต่งตั้งคณะทำงานขับเคลื่อนแผนชุมชน ทั้ง 7 หมู่บ้าน

3. จัดประชุมฝึกอบรมคณะทำงานขับเคลื่อนแผนชุมชนทั้ง 7 หมู่บ้าน เพื่อให้ความรู้ความเข้าใจวิธีการจัดทำแผนชุมชน และวิเคราะห์ ทบทวนแผนชุมชนปีปัจจุบัน และจัดทำร่างแผนชุมชนต่อไป

4. คณะทำงานขับเคลื่อนแผนชุมชนยกร่างแผนชุมชนเพื่อเตรียมเสนอในเวทีประชุมประชาคม

5. จัดเวทีประชุมประชาคมหมู่บ้านเพื่อเปิดโอกาสให้ประชาชนแสดงความคิดเห็น เสนอแนะปัญหา ความต้องการ และพิจารณากลั่นกรองสำดับความสำคัญ ลงประชามติเห็นชอบร่างแผนชุมชน

6. จัดทำแผนชุมชนเป็นรูปเล่ม ติดต่อประสานงานกับองค์การบริหารส่วนตำบล หน่วยงานภาครัฐหรือเอกชนในด้านงบประมาณและการปฏิบัติงาน

**6.3 จัดทำแผนพัฒนาท้องถิ่นสี่ปี**

**วิธีการขั้นตอนการดำเนินงาน**

1. จัดทำประกาศ กำหนดการประชุมประชาคมท้องถิ่น เพื่อจัดทำและแผนพัฒนาท้องถิ่น

สี่ปี และประชาสัมพันธ์ให้ประชาชนทั่วไปรับทราบ

2. แจ้งประสานขอความร่วมมือจากกำนัน/ผู้ใหญ่บ้านในพื้นที่ เพื่อขออนุญาตจัดการประชุมประชาคมฯ ตามวัน เวลา และสถานที่ที่ได้แจ้งให้ทราบหรือที่นัดหมาย

3. จัดประชุมประชาคมท้องถิ่นระดับตำบล ตามกำหนดการ โดยแจ้งในที่ประชุมประชาคมได้รับทราบถึงวิสัยทัศน์ กรอบยุทธศาสตร์และแนวทางการพัฒนาในด้านต่าง ๆ ขององค์การบริหารส่วนตำบล และเปิดโอกาสให้ประชาชนได้แสดงความคิดเห็น เสนอแนะสภาพปัญหา ความต้องการ ตลอดจนโครงการพัฒนาในแผนชุมชนที่เกินศักยภาพ และลงมติเห็นชอบเพื่อพิจารณาบรรจุลงในแผนพัฒนาท้องถิ่นสี่ปี

4. คณะกรรมการสนับสนุนการจัดทำแผนพัฒนาท้องถิ่น นำข้อมูลที่ได้จากการประชุมประชาคม และจากแผนชุมชนรวบรวมจัดทำร่างแผนพัฒนาท้องถิ่นสี่ปี แล้วนำเสนอคณะกรรมการพัฒนาท้องถิ่นพิจารณา

5. จัดประชุมคณะกรรมการพัฒนาท้องถิ่นเพื่อพิจารณาร่างแผนพัฒนาท้องถิ่นสี่ปีและเสนอนายกองค์การบริหารส่วนตำบลเมืองเกษตร

6. นายกองค์การบริหารส่วนตำบลเมืองเกษตรเสนอความเห็นชอบต่อสภาองค์การบริหารส่วนตำบลเมืองเกษตร พิจารณาอนุมัติร่างแผนพัฒนาท้องถิ่นสี่ และนายกองค์การบริหารส่วนตำบลเมืองเกษตรประกาศให้ใช้แผนพัฒนาท้องถิ่นสี่ปีต่อไป

7. องค์การบริหารส่วนตำบลเสนอโครงการที่เกินศักยภาพจะดำเนินการเองได้ต่อคณะกรรมการประสานแผนพัฒนาท้องถิ่นระดับอำเภอเพื่อจะได้ประสานและบูรณาการโครงการในระดับอำเภอและจังหวัด

**7. งบประมาณดำเนินการ**

10,000 บาท

**8. ผู้รับผิดชอบโครงการ**

สำนักปลัด องค์การบริหารส่วนตำบลเมืองเกษตร

**9. การติดตามและประเมินผล**

**แผนชุมชน**

ติดตามและประเมินผลจากการจัดทำแผนชุมชนที่แล้วเสร็จและนำมาส่งมอบแก่องค์การบริหารส่วนตำบล

**แผนพัฒนาท้องถิ่นสี่ปี**

คณะกรรมการติดตามและประเมินผลแผนพัฒนาตำบลเมืองเกษตร จะรายงานและเสนอความเห็นซึ่งได้จากการติดตามและประเมินผลแผนพัฒนาต่อผู้บริหารท้องถิ่น เพื่อให้ผู้บริหารท้องถิ่นเสนอต่อสภาท้องถิ่น และคณะกรรมการพัฒนาท้องถิ่น พร้อมทั้งประกาศผลการติดตามและประเมินผลแผนพัฒนาให้ประชาชนในท้องถิ่นทราบในที่เปิดเผยภายในสิบห้าวันนับแต่วันรายงานผลและเสนอความเห็นดังกล่าวและต้องปิดประกาศไว้เป็นระยะเวลาไม่น้อยกว่าสามสิบวันโดยอย่างน้อยปีละสองครั้งภายในเดือนเมษายนและภายในเดือนตุลาคมของทุกปี

ระยะเวลาในการติดตามประเมินผล

1. ระหว่างเดือนตุลาคม – เดือนธันวาคม
2. ระหว่างเดือนมกราคม – เดือนมีนาคม
3. ระหว่างเดือนเมษายน – เดือนมิถุนายน
4. ระหว่างเดือนกรกฎาคม – เดือนกันยายน

ระยะเวลาในการประเมินผล

ภายในเดือนเมษายน และภายในเดือนตุลาคม

**10. ตัวชี้วัด/ผลลัพธ์**

๑. ทุกหมู่บ้าน/ชุมชน สามารถจัดทำแผนชุมชนของตนได้อย่างถูกต้อง มีคุณภาพ

สามารถนำไปใช้เป็นเครื่องมือ แนวทางการพัฒนาชุมชนอย่างมีทิศทาง เป้าหมาย สอดคล้องกับความต้องการและช่วยแก้ไขปัญหาความเดือดร้อนของชุมชนได้อย่างมีประสิทธิภาพและประสิทธิผล

๒. หมู่บ้าน/ชุมชน มีแผนชุมชนที่ใช้เป็นเครื่องมือบริหารจัดการภายใน และประสานงาน

ด้านงบประมาณกับองค์กรปกครองส่วนท้องถิ่น หน่วยงานเอกชน ตลอดจนหน่วยงานราชการต่าง ๆ

๓. องค์การบริหารส่วนตำบลเมืองเกษตรมีแผนพัฒนาท้องถิ่นสี่ปี ใช้เป็นแนวทางการ

บริหารงานอย่างมีประสิทธิภาพ ประสิทธิผล มีทิศทางเป้าหมายที่ชัดเจน

1. กรอบแนวทางพัฒนาระหว่างชุมชนและองค์การบริหารส่วนตำบลมีความสอดคล้อง

ประสานเป็นไปในทิศทางเดียวกัน ลดความซ้ำซ้อนของโครงการพัฒนา

**1. ชื่อโครงการ** : การดำเนินงานศูนย์รับเรื่องราวร้องทุกข์องค์การบริหารส่วนตำบลเมืองเกษตร

**2. หลักการและเหตุผล/ที่มาของโครงการ**

องค์การบริหารส่วนตำบลเมืองเกษตร เป็นหน่วยงานภาครัฐที่เน้นการให้บริการประชาชน และมีเป้าหมายให้มีการบริการประชาชนในด้านต่างๆ ที่อยู่ในอำนาจหน้าที่ด้วยความรวดเร็ว มีประสิทธิภาพ และเกิดประโยชน์ต่อประชาชนผู้รับบริการโดยตรง โดยถือว่าประชาชนเป็นศูนย์กลางที่จะได้รับการบริการอย่างสะดวกรวดเร็ว และลดภาระของประชาชนเป็นสำคัญ

ดังนั้น เพื่อให้การดำเนินงานด้านบริการเป็นไปอย่างต่อเนื่องและเป็นการอำนวยความสะดวกและตอบสนองความต้องการของประชาชน องค์การบริหารส่วนตำบลเมืองเกษตร จึงมีการจัดตั้งศูนย์รับเรื่องราวร้องทุกข์เพื่อไว้สำหรับรับเรื่องร้องเรียน/ร้องทุกข์ จากประชาชนที่ได้รับความเดือดร้อนต่างๆ

**3. วัตถุประสงค์**

3.1 เพื่อรับทราบปัญหาความเดือดร้อนของประชาชนในพื้นที่ และจะได้แก้ไขปัญหาได้อย่างถูกต้องหรือนำมาเป็นข้อมูลในการทำแผนงานโครงการแก้ไขปัญหาต่อไป

3.2 เพื่ออำนวยความสะดวกแก่ประชาชนที่มาติดต่อราชการ ณ ที่ทำการองค์การบริหารส่วนตำบลเมืองเกษตร

3.3 เพื่อเสริมสร้างความสัมพันธ์อันดีระหว่างบุลากรขององค์การบริหารส่วนตำบลกับประชาชนในพื้นที่

**4. เป้าหมาย**

ให้บริการรับเรื่องร้องเรียน/ร้องทุกข์ จากประชาชนในพื้นที่ที่ได้รับความเดือดร้อนรำคาญหรือผู้มีส่วนได้เสียที่เกี่ยวข้อง โดยการปฏิบัติราชการต้องสามารถให้บริการได้อย่างมีคุณภาพ สามารถดำเนินการแล้วเสร็จภายในระยะเวลาที่กำหนด สร้างความเชื่อมั่นไว้วางใจ รวมถึงตอบสนองตามความคาดหวัง/ความต้องการของประชาชนผู้รับบริการ และผู้มีส่วนได้ส่วนเสียที่มีความหลากหลายและมีความแตกต่างกันได้อย่างเหมาะสมและมีการจัดเตรียมระบบการแก้ไขหรือบรรเทาปัญหาและผลกระทบใดๆ ที่อาจจะเกิดขึ้นตามมาได้

**5. วิธีดำเนินการ**

5.1 จัดทำคำสั่งแต่งตั้งเจ้าหน้าที่ผู้รับผิดชอบรับเรื่องร้องเรียน/ร้องทุกข์

5.2 เผยแพร่ประชาสัมพันธ์ให้ประชาชนทราบช่องทางในการร้องทุกข์/ร้องเรียน

5.3 นำเรื่องเสนอคณะผู้บริหารพิจารณาสั่งการเจ้าหน้าที่ผู้เกี่ยวข้อง เพื่อแก้ไขปัญหาตามความจำเป็นและเร่งด่วน

5.4 แจ้งผลการปฏิบัติงานให้ผู้ร้องทราบ

**6. ระยะเวลาดำเนินการ**

ให้บริการในวัน เวลาราชการวันจันทร์ – วันศุกร์ ตั้งแต่เวลา 08.30 น. – 16.30 น. โดยช่องทางร้องทุกข์/ร้องเรียน ดังนี้

6.1 ที่ทำการองค์การบริหารส่วนตำบลเมืองเกษตร

6.2 ทางโทรศัพท์หมายเลข 0-4475-6344 ทางโทรสารหมายเลข 0-4475-6344

6.3 ทางเว็บไซต์

6.4 ทางไปรษณีย์

**7. งบประมาณดำเนินการ**

ไม่ใช้งบประมาณ

**8. ผู้รับผิดชอบโครงการ**

สำนักปลัด องค์การบริหารส่วนตำบลเมืองเกษตร

**9. ตัวชี้วัด/ผลลัพธ์**

9.1 มีสถิติจำนวนเรื่องร้องทุกข์/ร้องเรียน ประจำสัปดาห์/ประจำเดือน ทำให้เห็นว่าประชาชนได้มีส่วนร่วมในการสอดส่องดูแลสังคมและการอยู่ร่วมกัน แสดงให้เห็นถึงการเปิดโอกาสให้ประชาชนมีส่วนร่วมในการดำเนินงานขององค์การบริหารส่วนตำบล

9.2 สามารถดำเนินการแก้ไขปรับปรุงตามเรื่องที่ประชาชนร้องเรียน/ร้องทุกข์

9.3 แจ้งผลการดำเนินการให้ผู้ร้องเรียนทราบภายใน 15 วัน

**3.2.2 มีช่องทางให้ประชาชนในท้องถิ่นสามารถร้องเรียน/ร้องทุกข์ได้โดยสะดวก**

**1. ชื่อโครงการ** : มาตรการกำหนดขั้นตอน/กระบวนการเรื่องร้องเรียน

**2. หลักการและเหตุผล**

กองการสาธารณสุข เป็นหน่วยบริการด้านสาธารณสุข ในการให้บริการแก่ประชาชนแบบองค์รวมผสมผสานและต่อเนื่อง สามารถตอบสนองความต้องการของประชาชนทั้งในด้านการส่งเสริมสุขภาพและการป้องกันโรค เพื่อมุ่งเน้นให้ประชาชนได้รับบริการที่มีมาตรฐานอย่างเท่าเทียมกัน ทั่วถึงเสมอภาคตามรัฐธรรมนูญของประเทศไทย

การแสดงความคิดเห็นของประชาชน เป็นกลไกหนึ่งในการนำมาพัฒนาปรับปรุงบริการให้ดียิ่งขึ้น รวมทั้งเป็นช่องทางที่เปิดให้ประชาชนได้มีส่วนร่วม และได้รับบริการที่มีความเท่าเทียมและโปร่งใส

**3. วัตถุประสงค์**

3.1 เพื่อเป็นช่องทางในการรับเรื่องร้องเรียน หรือรับความคิดเห็น ข้อเสนอแนะจากประชาชน

3.2 เพื่อให้ประชาชนได้ทราบขั้นตอน และกระบวนการในการร้องเรียน

**4. เป้าหมาย/ผลผลิต**

มีช่องทางและกำหนดขั้นตอนกระบวนการในการร้องเรียน

**5. พื้นที่ดำเนินการ**

กองสาธารณสุขและสิ่งแวดล้อม องค์การบริหารส่วนตำบลเมืองเกษตร

**6. วิธีดำเนินการ**

จัดทำขั้นตอนกระบวนการ และช่องทางในการรับเรื่องร้องเรียนจากประชาชน ได้แก่ กล่องรับความคิดเห็นติดตั้งไว้ ณ บริเวณที่ทำการองค์การบริหารส่วนตำบลเมืองเกษตร ผ่านเว็บไซต์องค์การบริหารส่วนตำบลเมืองเกษตร

**7. ระยะเวลาดำเนินการ**

4 ปี (ปีงบประมาณ พ.ศ.2561-2564)

**8. งบประมาณดำเนินการ**

ไม่ใช้งบประมาณ

**9. ผู้รับผิดชอบ**

กองสาธารณสุขและสิ่งแวดล้อม องค์การบริหารส่วนตำบลเมืองเกษตร

**10. ตัวชี้วัด/ผลลัพธ์**

ประชาชนได้รับทราบขั้นตอน กระบวนการ และแสดงความคิดเห็นผ่านช่องทางในการรับเรื่องร้องเรียน

**3.2.3 มีรายงานหรือแจ้งเป็นลายลักษณ์อักษรให้ประชาชนผู้ร้องเรียน/ร้องทุกข์ ได้ทราบถึง**

**การได้รับเรื่อง ระยะเวลา และผลการดำเนินการเกี่ยวกับเรื่องร้องเรียน/ร้องทุกข์**

**1. ชื่อโครงการ** : กิจกรรม รายงานผลการตรวจสอบข้อเท็จจริงให้ผู้ร้องเรียน/ร้องทุกข์รับทราบ

**2. หลักการและเหตุผล**

การแต่งตั้งเจ้าหน้าที่ในการรับเรื่องร้องเรียน ร้องทุกข์ เป็นสิ่งสำคัญเพราะการปฏิบัติหน้าที่ราชการทุกครั้งจะต้องมีการตรวจสอบ กลั่นกรองการใช้อำนาจ โดยการเปิดโอกาสให้ทุกภาคส่วนได้รับทราบข้อเท็จจริง ข้อกฎหมายที่ถูกต้อง และต้องเป็นธรรมกับทุกฝ่าย เมื่อดำเนินการตามขั้นตอนเรื่องการร้องเรียนร้องทุกข์เสร็จแล้วให้แจ้งผู้ร้องรับทราบโดยเร็วไม่เกิน 15 วัน

**3. วัตถุประสงค์**

3.1 เพื่อปฏิบัติตามระเบียบ กฎหมายที่เกี่ยวข้องอย่างเคร่งครัดลดปัญหาทุจริต

3.2 เพื่อให้เกิดการปฏิบัติหน้าที่ราชการอย่างถูกต้องโดยการนำข้อเสนอแนะจากหน่วยตรวจสอบมาปฏิบัติ

3.3 เพื่อให้ผู้ร้องได้รับทราบขั้นตอนของการดำเนินการเรื่องร้องเรียนร้องทุกข์และส่งเสริมภาคประชาชนร่วมตรวจสอบการดำเนินงานของทางราชการ

**4. เป้าหมายการดำเนินการ**

ผู้ร้องเรียนร้องทุกข์ทุกราย

**5. พื้นที่ดำเนินการ**

องค์การบริหารส่วนตำบลเมืองเกษตร

**6. วิธีการดำเนินการ**

ตรวจสอบข้อเท็จจริงแล้วเสร็จแจ้งผู้ร้องโดยเร็วไม่เกิน 15 วันทำการ

**7. ระยะเวลาดำเนินการ**

ปีงบประมาณ 2561 – 2564

**8. ผู้รับผิดชอบโครงการ**

สำนักปลัดองค์การบริหารส่วนตำบลเมืองเกษตร

**9. งบประมาณดำเนินการ**

ไม่ใช้งบประมาณ

**10.ตัวชี้วัด/ผลลัพธ์**

10.1 การปฏิบัติหน้าที่ราชการถูกต้องตามระเบียบ กฎหมาย เป็นธรรมกับทุกฝ่าย

10.2 ใช้เป็นแนวทางปฏิบัติงานด้านการร้องเรียนร้องทุกข์

**3.3 การส่งเสริมให้ประชาชนมีส่วนร่วมบริหารกิจการขององค์กรปกครองส่วนท้องถิ่น**

**3.3.1 ดำเนินการให้ประชาชนมีส่วนร่วมในการจัดทำแผนพัฒนา การจัดทำงบประมาณ**

**1. ชื่อโครงการ** : มาตรการแต่งตั้งคณะกรรมการสนับสนุนการจัดทำแผนพัฒนาองค์การบริหารส่วนตำบล

**2. หลักการและเหตุผล/ที่มาของโครงการ**

ตามระเบียบกระทรวงมหาดไทย ว่าด้วยการจัดทำแผนพัฒนาองค์กรปกครองส่วนท้องถิ่น พ.ศ. 2548 หมวด 1 องค์กรจัดทำแผนพัฒนา ข้อ 7 (2) และข้อ 9 กำหนดให้มีองค์กรและโครงสร้างขององค์กรจัดทำแผนพัฒนาขององค์กรปกครองส่วนท้องถิ่นในรูปของคณะกรรมการ

ดังนั้น เพื่อให้องค์การบริหารส่วนตำบลเมืองเกษตร ในฐานะองค์กรปกครองส่วนท้องถิ่นรูปแบบองค์การบริหารส่วนตำบล มีองค์กรในการจัดทำแผนพัฒนาตามระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. 2548 องค์การบริหารส่วนตำบลเมืองเกษตร จึงแต่งตั้งคณะกรรมการสนับสนุนการจัดทำแผนพัฒนาองค์การบริหารส่วนตำบลเมืองเกษตร ขึ้น

**3. วัตถุประสงค์**

เพื่อส่งเสริมให้บุคลากรขององค์การบริหารส่วนตำบลและตัวแทนประชาชนจากทุกภาคส่วนได้มีส่วนร่วมและแสดงความคิดเห็นในการจัดทำร่างแผนพัฒนาสี่ปีองค์การบริหารส่วนตำบลเมืองเกษตรให้สอดคล้องกับประเด็นหลักการพัฒนาที่ประชาคมองค์การบริหารส่วนตำบล และคณะกรรมการพัฒนาองค์การบริหารส่วนตำบลเมืองเกษตร กำหนดด้วยความถูกต้อง โปร่งใส และสุจริต

**4. เป้าหมาย/ผลผลิต**

คณะกรรมการสนับสนุนการจัดทำแผนพัฒนาองค์การบริหารส่วนตำบลเมืองเกษตร จำนวน 10 คน

**5. พื้นที่ดำเนินการ**

องค์การบริหารส่วนตำบลเมืองเกษตร

**6. วิธีดำเนินการ**

6.1 จัดประชุมประชาคม เพื่อคัดเลือกผู้แทนประชาคมองค์การบริหารส่วนตำบล

**7. ระยะเวลาดำเนินการ**

คณะกรรมการสนับสนุนการจัดทำแผนพัฒนาองค์การบริหารส่วนตำบล บางตำแหน่งในปัจจุบันจะครบวาระการดำรงตำแหน่ง 2 ปี ตามที่ระเบียบฯ กำหนด องค์การบริหารส่วนตำบลจึงต้องดำเนินการคัดเลือกบุคคลในตำแหน่งดังกล่าวมาดำรงตำแหน่งคณะกรรมการสนับสนุนการจัดทำแผนพัฒนาองค์การบริหารส่วนตำบลแทนกรรมการฯ ที่ครบวาระการดำรงตำแหน่ง เพื่อให้เป็นไปตามระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. 2558 หมวด 1 องค์กรจัดทำแผนพัฒนา ข้อ 7(2) และข้อ 9 ที่กำหนด

**8. งบประมาณดำเนินการ**

ไม่ใช้งบประมาณ

**9. ผู้รับผิดชอบโครงการ**

งานวิเคราะห์นโยบายและแผน สำนักปลัด องค์การบริหารส่วนตำบลเมืองเกษตร

**10. ตัวชี้วัด/ผลลัพธ์**

องค์การบริหารส่วนตำบลเมืองเกษตร มีคณะกรรมการสนับสนุนการจัดทำแผนพัฒนาองค์การบริหารส่วนตำบลเมืองเกษตร เพื่อเป็นองค์กรในการยกร่างหรือจัดทำร่างแผนพัฒนาสี่ปีองค์การบริหารส่วนตำบลเมืองเกษตรเพื่อใช้เป็นแผนพัฒนาในการพัฒนาองค์การบริหารส่วนตำบลเมืองเกษตรความต้องการของประชาคมและชุมชนในเขตองค์การบริหารส่วนตำบลเมืองเกษตรด้วยความถูกต้อง โปร่งใส สุจริต และให้ความสำคัญในการต่อต้านการทุจริต

**1. ชื่อโครงการ** : ประชุมประชาคมหมู่บ้านและประชาคมตำบล ประจำปี

**2. หลักการและเหตุผล/ที่มาของโครงการ**

กฎหมายที่เกี่ยวข้องกับการกระจายอำนาจและองค์กรปกครองส่วนท้องถิ่น เป็นกฎหมายที่ค่อนข้างใหม่และมีจำนวนหลายฉบับด้วยกัน ทำให้ประชาชนยังไม่อาจได้รับทราบถึงความสำคัญของการกระจายอำนาจและการมีส่วนร่วมของประชาชนต่อการกระจายอำนาจ องค์การบริหารส่วนตำบลเมืองเกษตร จึงได้จัดทำโครงการประชุมประชาคมหมู่บ้านและประชาคมตำบลประจำปี ขึ้น เพื่อให้ประชาชนมีความรู้ความเข้าใจและตระหนักถึงความสำคัญของการกระจายอำนาจการมีส่วนร่วมของประชาชนต่อการพัฒนาท้องถิ่นตนเอง

**3. วัตถุประสงค์**

เพื่อให้การบริหารจัดการเป็นไปตามหลักการมีส่วนร่วมของประชาชน โปร่งใส และตรวจสอบได้เพื่อเผยแพร่ความรู้ให้กับประชาชนถึงการมีส่วนร่วมในการบริหารงานขององค์กรปกครองส่วนท้องถิ่น เพื่อรับฟังความคิดเห็น ข้อเสนอแนะในการพัฒนาท้องถิ่น และรายงานการดำเนินงานประจำปีงบประมาณ อีกทางหนึ่งด้วย

**4. เป้าหมาย**

ผู้นำองค์กรประชาชน เช่น กำนัน ผู้ใหญ่บ้าน ผู้ช่วยผู้ใหญ่บ้าน สารวัตรกำนัน ผู้นำชุมชนแพทย์ประจำตำบล อาสาสมัครสาธารณสุข สมาชิกสภาองค์การบริหารส่วนตำบล กลุ่มอาชีพต่างๆ ตลอดจนประชาชนทั่วไป จำนวนไม่น้อยกว่า 100 คน

**5. วิธีดำเนินการ**

5.1 ติดต่อ ประสานงานกับเจ้าของสถานที่

5.2 แต่งตั้งคณะทำงาน

5.3 วางแผนกำหนด วัน เวลา สถานที่ การฝึกอบรม พร้อมกำหนดตารางการฝึกอบรม

5.4 เสนอโครงการเพื่อขออนุมัติงบประมาณจากองค์การบริหารส่วนตำบลเมืองเกษตร

5.5 ดำเนินโครงการตามวัน เวลา ที่กำหนด

**6. ระยะเวลาการดำเนินการ**

4 ปี (ปีงบประมาณ 2561 – 2564)

**7. งบประมาณ**

10,000 บาท

**8. ผู้รับผิดชอบโครงการ**

สำนักปลัด องค์การบริหารส่วนตำบลเมืองเกษตร

**9. ตัวชี้วัด/ผลลัพธ์**

ผู้เข้าร่วมประชุมประชาคมสามารถเข้าใจการบริหารงานแบบการมีส่วนร่วม ตระหนักถึงความสำคัญของการกระจายอำนาจและเป็นการสร้างทัศนคติที่ดีระหว่างประชาชนและหน่วยการบริหารราชการส่วนท้องถิ่น

**3.3.2 ดำเนินการให้ประชาชนมีส่วนร่วมในการจัดหาพัสดุ**

**1. ชื่อโครงการ** : มาตรการแต่งตั้งตัวแทนประชาคมเข้าร่วมเป็นคณะกรรมการตรวจรับงานจ้าง

**2. หลักการและเหตุผล**

ตามที่องค์การบริหารส่วนตำบลเมืองเกษตร ได้ดำเนินการตามข้อบัญญัติงบประมาณรายจ่ายประจำปีในด้านการจัดซื้อจัดจ้างขององค์กรปกครองส่วนท้องถิ่นในรอบปีงบประมาณ และส่งเสริมให้ภาคประชาชน (ประชาคม) ให้มีส่วนร่วมอย่างแข็งขันกับมาตรการการป้องกันการทุจริตในองค์การบริหารส่วนตำบลเมืองเกษตร

**3. วัตถุประสงค์**

เพื่อเป็นกลไกภาคประชาชน (โดยวิธีผ่านการประชาคม) ในการมีส่วนร่วมกับองค์การบริหารส่วนตำบลเมืองเกษตร อย่างแข็งขันสำหรับการทำงานขององค์การบริหารส่วนตำบลเมืองเกษตร ได้มีกฎหมาย ระเบียบ ข้อบังคับ กำหนดให้ภาคประชาชนและส่งเสริมกลไกภาคประชาชน (โดยวิธีผ่านการประชาคม) ให้มีส่วนร่วมอย่างแข็งขัน กับมาตรการการป้องกันการทุจริตในองค์การบริหารส่วนตำบลนั่นคือได้ทำหน้าที่อย่างถูกต้อง

**4. เป้าหมาย**

ตัวแทนประชาคมหมู่บ้านทั้ง 7 หมู่บ้าน

**5. วิธีการดำเนินการ**

5.1 ส่งเสริมกลไกภาคประชาชน (โดยผ่านการประชาคม) ให้มีส่วนร่วมกับองค์การบริหารส่วนตำบลเมืองเกษตร อย่างแข็งขันสำหรับการทำงานขององค์การบริหารส่วนตำบลเมืองเกษตรได้มีกฎหมายระเบียบ ข้อบังคับ กำหนดให้ภาคประชาสังคม (ตัวแทนประชาคม) ต้องไปมีส่วนเกี่ยวข้องกับองค์การบริหารส่วนตำบลเมืองเกษตรในหลายๆ ส่วน เช่น ให้ตัวแทนประชาคมมีส่วนร่วมเป็นกรรมการตามระเบียบฯ ว่าด้วยการพัสดุ เช่น เป็นกรรมการเปิดซองสอบราคาเป็นกรรมการพิจารณาผลการประกวดราคาเป็นคณะกรรมการตรวจรับพัสดุเป็นกรรมการตรวจการจ้าง ฯลฯ

5.2 มีการฝึกอบรมตัวแทนประชาคมให้มีความรู้ความเข้าใจเรื่องระเบียบฯว่าด้วยการพัสดุ เพื่อเรียนรู้ทำความเข้าใจระเบียบต่างๆ จะได้ปฏิบัติได้อย่างถูกต้อง

**6. ระยะเวลาการดำเนินการ**

ดำเนินการทุกปีงบประมาณ

**7. งบประมาณดำเนินการ**

ไม่ใช้งบประมาณ

**8. ผู้รับผิดชอบโครงการ**

สำนักปลัดและส่วนการคลัง องค์การบริหารส่วนตำบลเมืองเกษตร

**9. ตัวชี้วัด/ผลลัพธ์**

9.1 ภาคประชาชนมีส่วนร่วมในการดำเนินงานและตรวจสอบการดำเนินงานขององค์การบริหารส่วนตำบลเมืองเกษตร

9.2 ภาคประชาชนทราบและตระหนักถึงสิทธิ หน้าที่และบทบาทในการมีส่วนร่วมและตรวจสอบการดำเนินงานของหน่วยงานท้องถิ่นของตนเอง

**3.3.3 ดำเนินการให้ประชาชนมีส่วนร่วมตรวจสอบ และการประเมินผลการปฏิบัติงาน**

**1. ชื่อโครงการ** : กิจกรรมการประเมินผลการปฏิบัติราชการขององค์การบริหารส่วนตำบลเมืองเกษตร

**2. หลักการและเหตุผล**

ด้วยกรมส่งเสริมการปกครองท้องถิ่นกำหนดให้องค์การบริหารส่วนตำบลในฐานะองค์กรปกครองส่วนท้องถิ่นต้องดำเนินการประเมินผลการปฏิบัติราชการ ซึ่งเป็นกระบวนการวัดผลการบริหารและปฏิบัติราชการขององค์การบริหารส่วนตำบลว่าสัมฤทธิ์ผลตามเป้าหมายหรือไม่ ตลอดจนเป็นการตรวจสอบการปฏิบัติราชการขององค์การบริหารส่วนตำบล เพื่อนำผลที่ได้จากการประเมินมาใช้ในการปรับปรุง แก้ไข ส่งเสริม พัฒนา ขยายหรือยุติการดำเนินภารกิจต่างๆ ขององค์การบริหารส่วนตำบลต่อไป

ดังนั้น อาศัยอำนาจตามความในมาตรา 9(3) และมาตรา 45 แห่งพระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ. 2546 เพื่อให้การประเมินผลการปฏิบัติราชการขององค์การบริหารส่วนตำบลเมืองเกษตร มีการขับเคลื่อนอย่างเป็นรูปธรรม ซึ่งจะส่งเสริมให้องค์การบริหารส่วนตำบลมีมาตรฐานในการปฏิบัติราชการ ลดขั้นตอนการปฏิบัติงาน และการอำนวยความสะดวกและการตอบสนองความต้องการของประชาชน เพื่อประโยชน์สุขของประชาชนโดยใช้วิธีการบริหารกิจการบ้านเมืองที่ดี และให้คำนึงถึงการมีส่วนร่วมของประชาชนในการตรวจสอบการประเมินผลการปฏิบัติงาน และการเปิดเผยข้อมูลข่าวสาร โดยให้เป็นไปตามหลักเกณฑ์และวิธีการที่กฎหมายกำหนด

**3. วัตถุประสงค์**

3.1 เพื่อติดตามประเมินผลการปฏิบัติราชการได้อย่างถูกต้องตามมาตรฐานการปฏิบัติราชการ

3.2 เพื่อให้เกิดกระบวนการมีส่วนร่วมของภาคประชาชนในการตรวจสอบการปฏิบัติราชการขององค์การบริหารส่วนตำบลเมืองเกษตร และเป็นการเฝ้าระวังการทุจริตในการบริหารจัดการตามภารกิจขององค์การบริหารส่วนตำบลเมืองเกษตร

3.3 เพื่อดำเนินงานให้เป็นไปตามนโยบายของผู้บริหารท้องถิ่นองค์การบริหารส่วนตำบลเมืองเกษตร

**4. เป้าหมาย/ผลผลิต**

คณะทำงานและเจ้าหน้าที่ผู้รับผิดชอบการประเมินผลการปฏิบัติราชการขององค์การบริหารส่วนตำบลเมืองเกษตร

**5. พื้นที่ดำเนินการ**

องค์การบริหารส่วนตำบลเมืองเกษตร

6. วิธีดำเนินการ

6.1 ประสานกับส่วนราชการและหน่วยงานที่เกี่ยวข้องเพื่อรวบรวมข้อมูล

6.2 จัดทำโครงการและขออนุมัติโครงการ

6.3 จัดทำประกาศประชาสัมพันธ์การดำเนินโครงการ

6.4 จัดทำคำสั่งแต่งตั้งคณะกรรมการ/คณะทำงานและเจ้าหน้าที่ผู้รับผิดชอบการประเมินผลการปฏิบัติราชการขององค์การบริหารส่วนตำบลเมืองเกษตร จำนวน 7 คน ประกอบด้วย

(1) ผู้แทนชุมชนองค์กรภาคประชาชน ภาคเอกชน 2 คน

(2) ผู้แทนสมาชิกสภาองค์การบริหารส่วนตำบล 2 คน

(3) ผู้ทรงคุณวุฒิ 2 คน

(4) ปลัด (อบจ./องค์การบริหารส่วนตำบล/อบต.) เป็นกรรมการและเลขานุการ

(5) หัวหน้าสำนักปลัด เป็นผู้ช่วยเลขานุการ

(6) หัวหน้าฝ่ายบริหารทั่วไป เป็นผู้ช่วยเลขานุการ

ให้คณะกรรมการฯ ดำเนินการดังนี้

1) ประเมินผลการปฏิบัติราชการขององค์การบริหารส่วนตำบลเมืองเกษตรตามหลักเกณฑ์และวิธีการบริหารกิจการบ้านเมืองที่ดี

2) ประเมินผลการปฏิบัติราชการขององค์การบริหารส่วนตำบลเมืองเกษตร ปีละ 2 ครั้งเป็นอย่างน้อยแล้วเสนอผลการประเมินให้องค์การบริหารส่วนตำบลเมืองเกษตรทราบ เพื่อนำผลที่ได้จากการประเมินมาใช้ในการปรับปรุงแก้ไข ส่งเสริม พัฒนา ขยายหรือยุติการดำเนินภารกิจต่างๆ ขององค์การบริหารส่วนตำบลเมืองเกษตร

3) จัดทำแบบประเมินผลและแบบรายงานผลการประเมินการปฏิบัติราชการขององค์การบริหารส่วนตำบลเมืองเกษตร สำหรับผลการปฏิบัติราชการประจำปี

4) ดำเนินการเรื่องอื่นๆ ตามที่องค์การบริหารส่วนตำบลเมืองเกษตรมอบหมาย

6.5 ประชุมคณะกรรมการ/คณะทำงานและเจ้าหน้าที่ผู้รับผิดชอบการประเมินผลการปฏิบัติราชการ

6.6 การจัดทำแผนการดำเนินงาน

6.7 การดำเนินโครงการให้เป็นไปตามแผนการดำเนินงาน

6.8 จัดทำแบบสอบถามวัดความพึงพอใจในการปฏิบัติราชการของหน่วยงานต่างๆขององค์การบริหารส่วนตำบลเมืองเกษตรพร้อมตัวชี้วัด

6.9 การติดตามและประเมินผล

6.10 การจัดทำสรุปรายงานผลการดำเนินโครงการฯ แล้วรายงานให้ผู้บริหารพิจารณาทราบปรับปรุงดำเนินการแก้ไขต่อไป

**7. ระยะเวลาดำเนินการ**

4 ปี (ปีงบประมาณ พ.ศ. 2561 – 2564)

**8. งบประมาณดำเนินการ**

ไม่ใช้งบประมาณ

**9. ผู้รับผิดชอบโครงการ**

สำนักปลัดองค์การบริหารส่วนตำบลเมืองเกษตร

**10. ตัวชี้วัด/ผลลัพธ์**

ผลการปฏิบัติราชการขององค์การบริหารส่วนตำบลดีขึ้นเมื่อเปรียบเทียบกับปีที่ผ่านมา

**1. ชื่อโครงการ** : มาตรการตรวจสอบโดยคณะกรรมการประเมินผลการปฏิบัติตามหลักเกณฑ์และวิธีการบริหารกิจการบ้านเมืองที่ดีขององค์การบริหารส่วนตำบลเมืองเกษตร

**2. หลักการและเหตุผล**

ตามแนวทางและวิธีการบริหารกิจการบ้านเมืองที่ดีขององค์กรปกครองส่วนท้องถิ่น ซึ่งสอดคล้องกับหมวด 5 และหมวด 7 แห่งพระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ. 2546

1. การบริหารราชการเพื่อให้เกิดผลสัมฤทธิ์ต่อภารกิจของรัฐ

2. การบริหารราชการอย่างมีประสิทธิภาพและเกิดความคุ้มค่าในเชิงภารกิจของรัฐ

3. การปรับปรุงภารกิจขององค์กรปกครองส่วนท้องถิ่น

4. การประเมินผลการปฏิบัติราชการ

ดังนั้น เพื่อเพิ่มประสิทธิภาพในการบริหารงานขององค์การบริหารส่วนตำบลเมืองเกษตรให้เกิดความโปร่งใส ตรวจสอบได้ เสริมสร้างบทบาทของประชาชน เข้ามามีส่วนร่วมกับประชาชน/ตำบล/ชุมชน/หมู่บ้าน และเพื่อให้สอดคล้องกับแนวทางและวิธีการบริหารกิจการบ้านเมืองที่ดีขององค์กรปกครองส่วนท้องถิ่น ซึ่งสอดคล้องกับหมวด 5 และหมวด 7 แห่งพระราชกฤษฎีกา ว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ. 2546

**3. วัตถุประสงค์**

1. เพื่อเพิ่มประสิทธิภาพในการบริหารงานองค์การบริหารส่วนตำบล ให้เกิดความโปร่งใส ตรวจสอบได้ เสริมสร้างบทบาทของประชาชน

2. เพื่อเปิดโอกาสให้ประชาชนเข้ามามีส่วนร่วมและแสดงความคิดเห็นในการบริหารงานขององค์การบริหารส่วนตำบลเมืองเกษตร

**4. เป้าหมาย**

ผู้แทนชุมชน ผู้แทนสภาท้องถิ่น ผู้ทรงคุณวุฒิ ผู้แทนพนักงานส่วนตำบล

**5. พื้นที่ดำเนินการ**

องค์การบริหารส่วนตำบลเมืองเกษตร

**6. วิธีดำเนินการโครงการ**

6.1 จัดทำคำสั่งแต่งตั้งคณะกรรมการ

6.2 ประเมินผลการปฏิบัติราชการ ในองค์การบริหารส่วนตำบลเมืองเกษตรตามหลักเกณฑ์และวิธีการบริหารกิจการบ้านเมืองที่ดี

6.3 รายงานผลการพิจารณาให้ผู้บริหารทราบ ตามหลักเกณฑ์ฯ กำหนด

**7. ระยะเวลาดำเนินการ**

4 ปี (ปีงบประมาณ 2561 – 2564)

**8. งบประมาณดำเนินการ**

ไม่ใช้งบประมาณ

**9. ผู้รับผิดชอบโครงการ**

สำนักปลัด องค์การบริหารส่วนตำบลเมืองเกษตร

**10. ตัวชี้วัด/ผลลัพธ์**

เป็นการเปิดโอกาสให้ประชาชนได้เข้ามาร่วมในการตัดสินใจในการบริหารงานขององค์การบริหารส่วนตำบลเมืองเกษตร หรือโครงการที่มีผลกระทบต่อความเป็นอยู่ของประชาชนทำให้องค์การบริหารส่วนตำบลเมืองเกษตรมีความโปร่งใส ตรวจสอบได้

**มิติที่ 4 การเสริมสร้างและปรับปรุงกลไกในการตรวจสอบการปฏิบัติราชการของ**

**องค์กรปกครองส่วนท้องถิ่น**

**4.1 มีการจัดวางระบบและรายงานการควบคุมภายใน ตามที่คณะกรรมการตรวจเงินแผ่นดินกำหนด**

**4.1.1 มีการจัดทำและรายงานการจัดทำระบบควบคุมภายในให้ผู้กำกับดูแล**

**1. ชื่อโครงการ : โครงการจัดทำรายงานการควบคุมภายใน**

**2. หลักการและเหตุผล/ที่มาของโครงการ**

ตามระเบียบคณะกรรมการตรวจเงินแผ่นดิน ว่าด้วยการกำหนดมาตรฐานการควบคุมภายใน พ.ศ. 2544 กำหนดให้หน่วยรับตรวจติดตามประเมินผลการควบคุมภายในที่ได้กำหนดไว้ รายงานต่อผู้กำกับดูแลและคณะกรรมการตรวจเงินแผ่นดิน อย่างน้อยปีละหนึ่งครั้ง ภายในเก้าสิบวันนับจากวันสิ้นปีงบประมาณ

ดังนั้น เพื่อให้การปฏิบัติถูกต้องและเป็นไปตามที่ระเบียบฯ กำหนด องค์การบริหารส่วนตำบลเมืองเกษตร จึงได้มีการจัดทำและรายงานการควบคุมภายในตามที่คณะกรรมการตรวจเงินแผ่นดินกำหนด เป็นประจำทุกปี

**3. วัตถุประสงค์**

1. เพื่อติดตามและประเมินผลการควบคุมภายใน ระดับองค์กรขององค์การบริหารส่วนตำบล

เมืองเกษตร

2. เพื่อสรุปรายงานผลการประเมินผลการควบคุมภายในให้นายกองค์การบริหารส่วนตำบล

เมืองเกษตรทราบตามแบบที่ระเบียบฯ กำหนด

3. เพื่อรายงานการติดตามและประเมินผลการควบคุมภายในต่อผู้กำกับดูแลและคณะกรรมการตรวจเงินแผ่นดิน ตามกำหนด

**4. เป้าหมาย/ผลผลิต**

ส่วนราชการทุกหน่วยงานขององค์การบริหารส่วนตำบลเมืองเกษตร

**5. พื้นที่ดำเนินการ**

ส่วนราชการทุกหน่วยงานขององค์การบริหารส่วนตำบลเมืองเกษตร

**6. วิธีดำเนินการ**

1. แต่งตั้งคณะกรรมการติดตามและประเมินผลการควบคุมภายใน ระดับองค์กร

2. แต่งตั้งคณะกรรมการติดตามและประเมินผลการควบคุมภายใน ระดับหน่วยงานย่อย

3. ผู้บริหารมีหนังสือแจ้งให้ทุกส่วนราชการติดตามและประเมินผลการควบคุมภายใน

4. คณะกรรมการติดตามและประเมินผลการควบคุมภายใน ระดับหน่วยงานย่อย ดำเนินการประเมินองค์ประกอบ ตามแบบ ปย.1 และประเมินผลการปรับปรุงการควบคุมภายในตามแบบ ปย.2

5. คณะกรรมการติดตามและประเมินผลการควบคุมภายในระดับองค์กร ดำเนินการรวบรวม เพื่อจัดทำรายงานการควบคุมภายใน ตามระเบียบฯ ข้อ 6 ระดับองค์กร และนำเสนอผู้บริหาร พร้อมจัดส่งรายงานให้ผู้กำกับดูแลและคณะกรรมการตรวจเงินแผ่นดิน

**7. ระยะเวลาการดำเนินการ**

4 ปี (ปีงบประมาณ 2561 – 2564) (ดำเนินการทุกปี)

**8. งบประมาณดำเนินการ**

ไม่ใช้งบประมาณดำเนินการ

**9. ผู้รับผิดชอบโครงการ**

ทุกส่วน/กอง องค์การบริหารส่วนตำบลเมืองเกษตร

**10. ตัวชี้วัด/ผลลัพธ์**

1. บุคลากรมีความรู้ความเข้าใจในการปฏิบัติงานเพื่อให้เกิดประสิทธิภาพสูงสุด

2. ลดโอกาสความผิดพลาด ป้องกันและลดความเสี่ยงต่อการปฏิบัติงาน

3. เกิดประโยชน์สูงสุดต่อองค์กรและประชาชนโดยรวม

**4.1.2 มีการติดตามประเมินระบบควบคุมภายใน โดยดำเนินการให้มีการจัดทำแผนการปรับปรุงหรือบริหารความเสี่ยง และรายงานผลการติดตามการปฏิบัติตามแผนการปรับปรุงควบคุมภายในให้ผู้กำกับดูแล**

**1. ชื่อโครงการ** : กิจกรรมติดตามประเมินผลการควบคุมภายใน

**2. หลักการและเหตุผล**

ระบบการควบคุมภายในเป็นกลไกที่สำคัญและเป็นเครื่องมือในการบริหารงานในหน่วยงานไม่ว่าจะเป็นในภาครัฐ หรือเอกชนทั้งขนาดเล็กและขนาดใหญ่ ระบบการควบคุมภายในจะช่วยควบคุมหรือลดความเสี่ยงของหน่วยงานให้อยู่ในระดับที่ยอมรับได้ซึ่งจะทำให้ปฏิบัติงานและการจัดการของหน่วยงานบรรลุตามวัตถุประสงค์ ในอดีตที่ผ่านมาการบริหารงานของหน่วยงานภาครัฐ ได้มีการควบคุมภายในตามที่กระทรวงการคลังประกาศให้ใช้เป็นเรื่องๆ ไป ซึ่งอาจอยู่ในรูปของกฎหมาย ระเบียบ ระบบบัญชี หนังสือสั่งการ และหนังสือตอบข้อหารือต่างๆ โดยส่วนใหญ่ จะเน้นไปที่การควบคุมด้านการเงินและบัญชีและการปฏิบัติให้ถูกต้องตามระเบียบหรือกฎเกณฑ์ที่ทางราชการกำหนดไว้ ซึ่งไม่ครอบคลุมถึงการจัดการด้านอื่นๆ นอกเหนือจากด้านการเงินและบัญชีในหน่วยงาน จึงไม่สามารถสะท้อนภาพถึงผลการดำเนินงานในภาพรวมของหน่วยงานได้ ระบบการควบคุมภายในที่ดี ควรเป็นระบบการควบคุมที่ครอบคลุมงานทุกด้านและสามารถสะท้อนภาพให้เห็นเป็นองค์รวมของหน่วยงานนั้นๆ ว่ามีการดำเนินงานที่มีประสิทธิภาพและประสิทธิผลหรือไม่เพียงใด การที่ระบบการควบคุมภายในของรัฐยังไม่ครอบคลุมทุกระบบงาน อาจเป็นช่องทางรั่วไหลทำให้เกิดความเสียหายในหน่วยงานและการดำเนินงานไม่สัมฤทธิ์ผล ทั้งนี้ สาเหตุส่วนหนึ่งอาจเกิดจากการกำหนดหน้าที่และมอบหมายงานในหน่วยงานไม่เหมาะสม การมอบหมายการปฏิบัติงานทั้งกระบวนการให้บุคคลใดบุคคลหนึ่งเพียงคนเดียว การควบคุมสอบทานและการตรวจสอบยังไม่มีประสิทธิภาพเพียงพอตลอดจนขาดการประเมินและการบริหารความเสี่ยงการควบคุมภายในของหน่วยงานที่กำหนดขึ้น และพัฒนาให้ระบบการควบคุมภายในดังกล่าวทันสมัยอยู่เสมอ

องค์การบริหารส่วนตำบลเมืองเกษตร พิจารณาแล้วเห็นว่าเพื่อให้องค์กรมีแนวทางในการกำหนดระบบการควบคุมภายใน ให้เป็นไปอย่างมีประสิทธิภาพและเหมาะสมกับการปฏิบัติงานในหน่วยงานจึงได้กำหนดกิจกรรมการติดตามประเมินผลการควบคุมภายในขององค์การบริหารส่วนตำบลเมืองเกษตรขึ้น

**3. วัตถุประสงค์**

3.1 เพื่อให้การปฏิบัติงานเป็นไปอย่างมีประสิทธิภาพและประสิทธิผล ทำให้การใช้ทรัพยากรเป็นไปอย่างประหยัดและคุ้มค่า โดยลดขั้นตอนการปฏิบัติงานที่ซ้ำซ้อนหรือไม่จำเป็น ลดความเสี่ยงหรือผลเสียหายด้านการเงินหรือด้านอื่นๆ ที่อาจมีขึ้น

3.2 เพื่อให้มีข้อมูลและรายงานทางการเงินที่ถูกต้องครบถ้วนและเชื่อถือได้ สร้างความมั่นใจแก่ผู้บริหารในการตัดสินใจเกี่ยวกับการบริหารและการปฏิบัติงาน และบุคคลภายนอกที่เกี่ยวข้อง

3.3 เพื่อให้บุคลากรมีการปฏิบัติตามนโยบาย กฎหมาย เงื่อนไขสัญญา ข้อตกลง ระเบียบข้อบังคับต่างๆ ของหน่วยงานอย่างถูกต้องและครบถ้วน

**4. เป้าหมาย**

เพื่อให้การควบคุมภายในขององค์การบริหารส่วนตำบลเมืองเกษตรเป็นไปอย่างมีประสิทธิภาพและเหมาะสมกับการปฏิบัติงานในหน่วยงาน อีกทั้งยังเป็นการควบคุมหรือลดความเสี่ยงของหน่วยงานให้อยู่ในระดับที่ยอมรับได้ ซึ่งจะทำให้การปฏิบัติงานและการจัดงานของหน่วยงานบรรลุตามวัตถุประสงค์

**5. วิธีดำเนินการ**

5.1 แต่งตั้งคณะทำงานติดตามประเมินผลการควบคุมภายในตามระเบียบคณะกรรมการตรวจเงินแผ่นดินว่าด้วยการกำหนดมาตรฐานการควบคุมภายใน พ.ศ. 2544 ข้อ 6

5.2 ประชุมคณะทำงานเพื่อปรับปรุงพัฒนาระบบการควบคุมภายในอย่างต่อเนื่องเพื่อให้การปฏิบัติตามภารกิจและตามนโยบายของรัฐบาล กระทรวงมหาดไทย และตามแผนพัฒนาองค์การบริหารส่วนตำบลเมืองเกษตรเป็นไปอย่างมีประสิทธิภาพและประสิทธิผล

5.3 การรวบรวมผลการติดตามและประเมินผลการควบคุมภายในให้คณะทำงานฯ เพื่อสรุปข้อมูล

5.4 รายงานผลการปฏิบัติงาน ความคิดเห็นและอุปสรรคต่างๆ ให้นายกองค์การบริหารส่วนตำบลและผู้บริหารทราบ

**6. สถานที่/ระยะเวลาดำเนินการ**

องค์การบริหารส่วนตำบลเมืองเกษตร/ 4 ปี (ปีงบประมาณ พ.ศ. 2561 – 2564)

**7. หน่วยงานรับผิดชอบ**

ทุกกอง/สำนัก ขององค์การบริหารส่วนตำบลเมืองเกษตร

**8. งบประมาณดำเนินการ**

ไม่ใช้งบประมาณ

**9. ประโยชน์ที่คาดว่าจะได้รับ**

1. การดำเนินงานของหน่วยงานบรรลุวัตถุประสงค์ที่วางไว้อย่างมีประสิทธิภาพ

2. การใช้ทรัพยากรเป็นไปอย่างมีประสิทธิภาพ ประหยัด และคุ้มค่า

3. มีข้อมูลและรายงานทางการเงินที่ถูกต้อง ครบถ้วนและเชื่อถือได้ สามารถนำไปใช้ในการตัดสินใจ

4. การปฏิบัติในหน่วยงานเป็นไปอย่างมีระบบและอยู่ในกรอบของกฎหมายระเบียบ ข้อบังคับที่วางไว้

5. เป็นเครื่องมือช่วยผู้บริหารในการกำกับดูแลการปฏิบัติงานดีอย่างดียิ่ง

**10. ตัวชี้วัด/ผลลัพธ์**

10.1 มีรายงานการประเมินผลการควบคุมภายใน ตามมาตรฐาน ข้อ 6 ที่เสร็จตามกำหนดเวลา

10.2 กิจกรรมการควบคุมภายใน ร้อยละ 80 ได้ดำเนินการแก้ไข

10.3 ร้อยละของหน่วยงานรายงานการประเมินผลการควบคุมภายในครบทุกงาน

10.4 มีการจัดการความรู้ที่เกี่ยวข้องกับการควบคุมภายใน

10.5 ระดับความพึงพอใจของผู้ที่เกี่ยวข้องในการจัดทำรายงานการประเมินผลการควบคุมภายใน

(ร้อยละ 80 ในระดับมาก)

**4.2 การสนับสนุนให้ภาคประชาชนมีส่วนร่วมตรวจสอบการปฏิบัติ หรือการบริหารราชการตามช่องทางที่สามารถดำเนินการได้**

**4.2.1 ส่งเสริมให้ประชาชนมีส่วนร่วมตรวจสอบ กำกับ ดูแลการบริหารงานบุคคล เกี่ยวกับการบรรจุ แต่งตั้ง โอน ย้ายข้าราชการ พนักงาน ลูกจ้าง**

**1. ชื่อโครงการ** : มาตรการส่งเสริมให้ประชาชนมีส่วนร่วม ตรวจสอบ กำกับ ดูแลการบริหารงานบุคคลเกี่ยวกับการบรรจุแต่งตั้ง การโอน ย้าย

**2. หลักการและเหตุผล**

การบริหารงานบุคคลเป็นกระบวนการเกี่ยวกับบุคคลถือว่าเป็นสิ่งสำคัญหรือเป็นหัวใจขององค์กรจึงมักจะกำหนดหน้าที่ของงานเป็นเรื่องๆ การวางนโยบาย การวางแผน การวางระเบียบและข้อบังคับที่ปฏิบัติงานในองค์กรหรือหน่วยงาน เพื่อให้มีประสิทธิภาพและเพื่อให้การปฏิบัติงานบรรลุตามวัตถุประสงค์

องค์การบริหารส่วนตำบลเมืองเกษตรจึงได้กำหนดมาตรการส่งเสริมให้ประชาชนมีส่วนร่วม ตรวจสอบ กำกับ ดูแลการบริหารงานบุคคล โดยพิจารณาจากประเด็นการบริหารงานบุคคลโดยยึดมั่นในหลักคุณธรรมในเรื่องการบรรจุ แต่งตั้ง การโอน ย้าย การเลื่อนระดับ และการเลื่อนขั้นเงินเดือน โดยถือปฏิบัติตามกฎหมาย ระเบียบ หนังสือสั่งการโดยเคร่งครัด เพื่อให้การบริหารงานบุคคลขององค์การบริหารส่วนตำบลเมืองเกษตรเป็นไปอย่างโปร่งใส และสามารถตรวจสอบได้

**3. วัตถุประสงค์**

3.1 เพื่อให้ประชาชนมีส่วนร่วม การตรวจสอบ กำกับ ดูแลการบริหารงานบุคคลให้เป็นไปด้วยความโปร่งใสและเป็นธรรม

3.2 เพื่อให้เป็นแนวทางในการตรวจสอบ กำกับ ดูแลการบริหารงานบุคคลเกี่ยวกับการบรรจุแต่งตั้งการโอน ย้าย

**4. เป้าหมาย/ผลผลิต**

พนักงานส่วนตำบล พนักงานครูส่วนตำบล พนักงานจ้าง ที่มีการดำเนินการด้านการบริหารงานบุคคล

**5. พื้นที่ดำเนินการ**

องค์การบริหารส่วนตำบลเมืองเกษตร

**6. วิธีการดำเนินการ**

ตรวจสอบ กำกับ ดูแลการบริหารงานบุคคลเกี่ยวกับการบรรจุแต่งตั้ง การโอน ย้าย

- แต่งตั้งกรรมการจากภาคประชาชนให้มีส่วนร่วม ตรวจสอบ กำกับ ดูแลบริหารงานบุคคลในการบรรจุแต่งตั้งองค์การบริหารส่วนตำบลเมืองเกษตรได้ดำเนินการตามกฎหมาย ระเบียบ ข้อบังคับที่เกี่ยวข้องอย่างเคร่งครัด

- การสรรหาการบรรจุแต่งตั้งได้มีการประชาสัมพันธ์ไปยังหน่วยงานอื่น และ ก.อบต.จังหวัดอื่น รวมถึงประชาสัมพันธ์ให้ประชาชนภายในตำบลทราบโดยการประกาศเสียงตามสายภายในหมู่บ้าน

- มีการประชาสัมพันธ์ลงในเว็บไซต์ขององค์การบริหารส่วนตำบลเมืองเกษตร

- มีการติดประกาศประชาสัมพันธ์ที่บอร์ดประชาสัมพันธ์ขององค์การบริหารส่วนตำบลเมืองเกษตร

- ในการบรรจุแต่งตั้งได้มีการแต่งตั้งคณะกรรมการจากหน่วยงานอื่นเป็นกรรมการ รวมถึงมีการแต่งตั้งประชาชนเพื่อตรวจสอบขั้นตอนการดำเนินการในการบรรจุแต่งตั้ง

- การบรรจุแต่งตั้งจะต้องได้รับการตรวจสอบคุณสมบัติและความเห็นชอบจากคณะกรรมการพนักงานส่วนตำบล (ก.อบต.จังหวัด) ก่อน

- ในการออกคำสั่งการบรรจุแต่งตั้งองค์การบริหารส่วนตำบลเมืองเกษตรจะออกคำสั่งแต่งตั้งได้ต้องไม่ก่อนวันที่องค์การบริหารส่วนตำบลเมืองเกษตรรับมติ คณะกรรมการพนักงานส่วนตำบล (ก.อบต.จังหวัด)

**การเลื่อนระดับ/เลื่อนตำแหน่ง**

- แต่งตั้งกรรมการจากภาคประชาชนให้มีส่วนร่วม ตรวจสอบ กำกับ ดูแลการบริหารงานบุคคลในการเลื่อนระดับ/การเลื่อนตำแหน่ง องค์การบริหารส่วนตำบลเมืองเกษตรได้ดำเนินการตามกฎหมาย ระเบียบ หนังสือสั่งการข้อบังคับที่เกี่ยวข้อง อย่างเคร่งครัด

- มีการแจ้งผู้ที่มีคุณสมบัติทราบโดยการบันทึกข้อความแจ้งผู้มีคุณสมบัติที่จะเลื่อนระดับ/เลื่อนตำแหน่ง

- มีการประชาสัมพันธ์ไปยังหน่วยงานอื่น และ ก.อบต.จังหวัดอื่น รวมถึงประชาสัมพันธ์ให้ประชาชนภายในตำบลทราบโดยการประกาศเสียงตามสายภายในหมู่บ้าน และมีการประชาสัมพันธ์ลงในเว็บไซต์ขององค์การบริหารส่วนตำบลเมืองเกษตร

- มีขั้นตอนการตรวจสอบคุณสมบัติผู้ขอรับการประเมินเพื่อเลื่อนระดับ/เลื่อนตำแหน่ง

- มีการแต่งตั้งคณะกรรมการจากหน่วยงานอื่นเข้าร่วมเป็นกรรมการประเมินผลงานการเลื่อนระดับ/การเลื่อนตำแหน่งเพื่อความโปร่งใส

- มีการออกคำสั่งแต่งตั้งคณะกรรมการในการดำเนินการอย่างชัดเจน

- ผู้ขอรับการประเมินสามารถซักถามข้อสงสัยหรือโต้แย้งผลการประเมิน หรือตรวจสอบการดำเนินการที่ตนเองเห็นว่าไม่เป็นธรรมได้

- การเลื่อนระดับ/การเลื่อนตำแหน่ง จะต้องได้รับการตรวจสอบคุณสมบัติและความเห็นชอบจากคณะกรรมการพนักงานส่วนตำบล (ก.อบต.จังหวัด) ก่อน

- ในการออกคำสั่งการเลื่อนระดับ/การเลื่อนตำแหน่ง องค์การบริหารส่วนตำบลเมืองเกษตรจะออกคำสั่งแต่งตั้งได้ต้องไม่ก่อนวันที่องค์การบริหารส่วนตำบลเมืองเกษตรรับมติคณะคณะกรรมการพนักงานส่วนตำบลจังหวัด (ก.อบต.จังหวัด)

**การเลื่อนขั้นเงินเดือน**

- แต่งตั้งกรรมการจากภาคประชาชนให้มีส่วนร่วม ตรวจสอบ กำกับ ดูแลบริหารงานบุคคล ในการที่องค์การบริหารส่วนตำบลเมืองเกษตรได้ดำเนินการเลื่อนขั้นเงินเดือนตามกฎหมาย ระเบียบ หนังสือสั่งการ ข้อบังคับที่เกี่ยวข้อง อย่างเคร่งครัด

- มีการจัดทำประกาศหลักเกณฑ์หรือแนวทางนากรปฏิบัติงาน และประกาศเผยแพร่หลักเกณฑ์ให้บุคลากรทราบ

- มีการแต่งตั้งคณะกรรมการกลั่นกรองการประเมินผลการปฏิบัติงานและคณะกรรมการพิจารณาการเลื่อนขั้นเงินเดือน เพื่อพิจารณาการเลื่อนขั้นเงินเดือนให้เป็นไปอย่างยุติธรรม

- มีการประชุมคณะกรรมการกลั่นกรองการประเมินผลการปฏิบัติงาน และคณะกรรมการพิจารณาการเลื่อนขั้นเงินเดือน มีการนำข้อมูลมาใช้ประกอบการตัดสินใจ เพื่อประกอบการพิจารณาความดีความชอบ เช่น ข้อมูลประสิทธิภาพและประสิทธิผลของการปฏิบัติงาน ความสามารถและความอุตสาหะ การรักษาวินัย การปฏิบัติตนเหมาะสม และข้อมูลการลา เป็นต้น

- มีการแจ้งผลการประเมินให้พนักงานทราบ พร้อมเปิดโอกาสให้ซักถาม ตอบข้อสงสัย และโต้แย้งผลการประเมินที่ไม่เป็นธรรม

- นายกองค์การบริหารส่วนตำบลเมืองเกษตรออกคำสั่งการเลื่อนขั้นเงินเดือนตามมติคณะกรรมการพิจารณาการเลื่อนขั้นเงินเดือน และมีการติดประกาศผลการเลื่อนขั้นเงินเดือนให้พนักงานทราบโดยทั่วกัน

**7. ระยะเวลาการดำเนินการ**

4ปี (ปีงบประมาณ พ.ศ. 2561 – พ.ศ. 2564)

**8. งบประมาณดำเนินการ**

ไม่ใช้งบประมาณ

**9. ผู้รับผิดชอบโครงการ**

งานบริหารงานบุคคล สำนักปลัดองค์การบริหารส่วนตำบลเมืองเกษตร

**10. ตัวชี้วัด/ผลลัพธ์**

ตัวชี้วัด

กำหนดเป็นระดับขั้นของความสำเร็จ แบ่งเกณฑ์การให้คะแนนเป็น 5 ระดับ โดยพิจารณาจากความก้าวหน้าของขั้นตอนการดำเนินงานตามเป้าหมายของแต่ละระดับ

ผลลัพธ์

ประชาชนมีส่วนร่วมในการตรวจสอบ กำกับ ดูแลการบริหารงานบุคคลเกี่ยวกับการบรรจุ การโอน ย้าย ขององค์การบริหารส่วนตำบลเมืองเกษตร และมีแนวทางในการปฏิบัติงานอย่างชัดเจน พร้อมทั้งเปิดเผยและสามารถอธิบายผลที่เกิดขึ้นดังกล่าวได้

**4.2.2 ส่งเสริมให้ประชาชนมีส่วนร่วมตรวจสอบ กำกับ ดูแลการบริหารงบประมาณ การรับ-จ่ายเงิน การหาประโยชน์จากทรัพย์สินของทางราชการ**

**1. ชื่อโครงการ** : กิจกรรมการรายงานผลการใช้จ่ายเงินให้ประชาชนได้รับทราบ

**2. หลักการและเหตุผล/ที่มาของโครงการ**

การปฏิบัติงานด้านการคลังเป็นการทำงานที่ต้องอาศัยระเบียบกฎหมาย หนังสือสั่งการ ตลอดจนมติคณะรัฐมนตรี วิธีการทำงานต้องอยู่ในกรอบ และต้องมีระบบการบริการที่รวดเร็ว ถูกต้อง ประชาชนหรือผู้รับบริการเกิดความพึงพอใจสร้างความสะดวกให้แก่ประชาชนมากที่สุดถูกต้องทั้งระเบียบกฎหมาย ข้อเท็จจริง ไม่มีข้อผิดพลาดบริการด้วยความเสมอภาคกัน ไม่เลือกปฏิบัติเสริมสร้างความโปร่งใสในการปฏิบัติงาน การบริหารการเงินการคลังเกิดความโปร่งใสไม่เกิดการทุจริตคอร์รัปชันมีการทำงานมีกระบวนการที่โปร่งใส สามารถตรวจสอบได้ รายงานการเงินจากหน่วยงานภายในและภายนอกไม่พบข้อบกพร่อง มีกระบวนการทางการคลังที่เปิดเผยข้อมูลอื่นต่อประชาชน

**3. วัตถุประสงค์**

3.1 เพื่อให้เกิดความโปร่งใสสามารถตรวจสอบได้

3.2 การใช้งบประมาณอย่างคุ้มค่าและเปิดโอกาสให้ประชาชนสามารถซักถามและตรวจสอบได้

3.3 ปฏิบัติงานถูกต้องตามระเบียบที่เกี่ยวข้อง

3.4 ในการบริหารจัดการต้องทำอย่างเปิดเผยสามารถตรวจสอบได้ จึงต้องมีการปรับปรุงแก้ไขการทำงานขององค์กรให้มีความโปร่งใส สามารถเปิดเผยข้อมูลข่าวสาร เปิดโอกาสให้ประชาชนสามารถตรวจสอบความถูกต้องได้

**4. เป้าหมาย/ผลผลิต**

ประชาชนในเขตองค์การบริหารส่วนตำบลเมืองเกษตร

**5. พื้นที่ดำเนินการ**

องค์การบริหารส่วนตำบลเมืองเกษตร อำเภอขามสะแกแสง จังหวัดนครราชสีมา

**6. วิธีดำเนินการ**

จัดทำงบแสดงฐานะการเงินและงบอื่นๆ ตามระเบียบกระทรวงมหาดไทยว่าด้วยการรับเงิน การเบิกจ่ายเงิน การฝากเงิน การเก็บรักษาเงินและการตรวจเงินขององค์กรปกครองส่วนท้องถิ่น พ.ศ. 2547 และที่แก้ไขเพิ่มเติม โดยเปิดเผยเพื่อให้ประชาชนทราบ ณ ที่ทำการองค์การบริหารส่วนตำบลเมืองเกษตร ภายในเก้าสิบวันนับแต่วันสิ้นปี และจัดทำรายงานแสดงผลการดำเนินงานตามที่กรมส่งเสริมการปกครองท้องถิ่นกำหนด เพื่อนำเสนอผู้บริหารท้องถิ่น และประกาศสำเนารายงานดังกล่าวโดยเปิดเผยเพื่อให้ประชาชนทราบทุกสามเดือน

**7. ระยะเวลาดำเนินการ**

4 ปี (ปีงบประมาณ 2561 – 2564) (ดำเนินการทุกปี)

**8. งบประมาณดำเนินการ**

ไม่ใช้งบประมาณ

**9. ผู้รับผิดชอบโครงการ**

กองคลัง องค์การบริหารส่วนตำบลเมืองเกษตร

**10.ตัวชี้วัด/ผลลัพธ์**

10.1 มีการพัฒนาการบริหารด้านการเงินการคลังและงบประมาณอย่างมีประสิทธิภาพ

10.2 มีการเบิกจ่ายถูกต้อง รวดเร็ว เกิดความประหยัด

10.3 มีการเสริมสร้างการมีส่วนร่วมของประชาชนในพื้นที่หรือผู้รับบริการ

**4.2.3 ส่งเสริมให้ประชาชนมีส่วนร่วมตรวจสอบ กำกับ ดูแลการจัดหาพัสดุ**

**1. ชื่อโครงการ** : กิจกรรมการจัดหาคณะกรรมการจัดซื้อจัดจ้างจากตัวแทนชุมชน

**2. หลักการและเหตุผล**

องค์การบริหารส่วนตำบลเมืองเกษตรเห็นถึงประโยชน์จากแนวคิดการบริหารราชการแบบมีส่วนร่วมตามเจตนารมณ์ของรัฐธรรมนูญ พระราชบัญญัติระเบียบบริหารราชการแผ่นดิน (ฉบับที่ 5) พ.ศ. 2545 พระราชกฤษฎีกาว่าด้วยหลักเกณฑ์การบริหารกิจการบ้านเมืองที่ดี พ.ศ. 2546 และแผนยุทธศาสตร์การพัฒนาระบบราชการไทย (พ.ศ. 2556 – 2561) องค์การบริหารส่วนตำบลเมืองเกษตรจึงได้ดำเนินการส่งเสริมการมีส่วนร่วมของประชาชน โดยการกำหนดให้มีการจัดหาคณะกรรมการจัดซื้อจัดจ้างจากตัวแทนชุมชน เพื่อให้ประชาชนเข้ามามีส่วนร่วมโดยผ่านช่องทางหรือกลไกในการร่วมเป็นคณะกรรมการในการตรวจสอบการจัดซื้อจัดจ้างขององค์การบริหารส่วนตำบลทุกขั้นตอน ซึ่งหมายความรวมถึงประชาชนสามารถมีโอกาสในการได้รับข้อมูลข่าวสารและแสดงความคิดเห็น ได้เรียนรู้การบริหารราชการแบบมีส่วนร่วมหรือการบริหารราชการในระบบเปิดจากการปฏิบัติจริง ส่วนองค์การบริหารส่วนตำบลสามารถพัฒนาระดับการเปิดโอกาสให้ประชาชนเข้ามามีส่วนร่วมกับภาครัฐมากขึ้น เพื่อกระตุ้นการปรับเปลี่ยนสู่การบริหารราชการที่เปิดเผย โปร่งใส เน้นการมีส่วนร่วมของประชาชน และพัฒนาระบบราชการเพื่อตอบสนองความต้องการและเพื่อประโยชน์ของประชาชนเป็นสำคัญ

**3. วัตถุประสงค์**

3.1 เพื่อสนับสนุนให้ตัวแทนภาคประชาชนมีส่วนร่วมในการตรวจสอบการจัดซื้อจัดจ้าง ขององค์การบริหารส่วนตำบลเมืองเกษตร

3.2 เพื่อป้องกันการทุจริตในด้านที่เกี่ยวข้องกับงบประมาณขององค์การบริหารส่วนตำบลเมืองเกษตรให้เกิดการพัฒนาได้อย่างคุ้มค่า

**4. เป้าหมาย**

ตัวแทนชุมชนในพื้นที่องค์การบริหารส่วนตำบลเมืองเกษตร

**5. พื้นที่ดำเนินการ**

องค์การบริหารส่วนตำบลเมืองเกษตร

**6. วิธีดำเนินการ**

6.1 คัดเลือกตัวแทนชุมชนจากการประชุมประชาคม เพื่อเลือกตัวแทนชุมชนเข้าร่วมเป็นคณะกรรมการจัดซื้อจัดจ้าง ได้แก่ กรรมการตรวจการจ้าง

6.2 จัดทำคำสั่งแต่งตั้งคณะกรรมการจัดซื้อจัดจ้าง ซึ่งตามระเบียบกระทรวงมหาดไทยว่าด้วยการพัสดุขององค์กรปกครองส่วนท้องถิ่น พ.ศ. 2535 แก้ไขเพิ่มเติม พ.ศ. 2553 มิได้กำหนดให้มีการแต่งตั้งให้มีผู้แทนชุมชนเข้าร่วมเป็นกรรมการ แต่องค์การบริหารส่วนตำบลเมืองเกษตรให้ความสำคัญในการมีตัวแทนชุมชนเข้าร่วมตรวจสอบเพื่อให้การดำเนินงานเป็นไปอย่างซื่อตรง โปร่งใส โดยตัวแทนชุมชนไม่ต้องร่วมรับผิดหากเกิดความเสียหาย

6.3 จัดประชุมให้ความรู้ความเข้าใจแก่คณะกรรมการ เมื่อมีการจัดซื้อจัดจ้างทุกครั้ง เพื่อให้เจ้าหน้าที่และตัวแทนชุมชนมีความเข้าใจในบทบาทหน้าที่ และทราบกระบวนการจัดซื้อจัดจ้างและตรวจการจ้างอย่างละเอียดและถูกต้อง

**7. ระยะเวลาดำเนินการ**

4 ปี (ปีงบประมาณ พ.ศ. 2561 – 2564)

**8. งบประมาณดำเนินการ**

ไม่ใช้งบประมาณ

**9. ผู้รับผิดชอบโครงการ**

งานพัสดุ กองคลัง องค์การบริหารส่วนตำบลเมืองเกษตร

**10. ผลลัพธ์**

การจัดซื้อจัดจ้างขององค์การบริหารส่วนตำบลเมืองเกษตร มีความโปร่งใส โดยมีตัวแทนประชาชนร่วมตรวจสอบและไม่เกิดปัญหาการทุจริตคอร์รัปชัน

**4.3 การส่งเสริมบทบาทการตรวจสอบของสภาท้องถิ่น**

**4.3.1 ส่งเสริมและพัฒนาศักยภาพสมาชิกสภาท้องถิ่นให้มีความรู้ ความเข้าใจในการปฏิบัติ**

**หน้าที่ให้เป็นไปตามกฎหมาย ระเบียบที่เกี่ยวข้องได้กำหนดไว้**

**1. ชื่อโครงการ** : กิจกรรมการส่งเสริมและพัฒนาศักยภาพสมาชิกสภาท้องถิ่น

**2. หลักการและเหตุผล/ที่มาของโครงการ**

องค์กรปกครองส่วนท้องถิ่นมีบทบาทความสำคัญยิ่งต่อการพัฒนาทางการเมือง เศรษฐกิจ และสังคม ด้วยเหตุผลดังกล่าวการพัฒนาศักยภาพทักษะและความรู้ของสมาชิกสภาท้องถิ่นให้มีความพร้อมที่จะรับภารกิจและการจัดบริการให้แก่ชุมชนจึงเป็นเรื่องที่สำคัญอย่างยิ่ง ประกอบกับการให้การศึกษาอบรมเป็นสิ่งสำคัญประการหนึ่งที่องค์การบริหารส่วนตำบลเมืองเกษตร ได้ดำเนินการเพื่อให้สมาชิกสภาท้องถิ่นมีความรู้และทักษะด้านการปกครองส่วนท้องถิ่น มีความรู้ความเข้าใจในการปฏิบัติหน้าที่ รวมถึงมีความรู้ความเข้าใจเกี่ยวกับระเบียบข้อกฎหมายต่างๆ ที่เกี่ยวข้องกับท้องถิ่นด้วย เพื่อพัฒนาตนเองและสามารถนำความรู้ไปใช้ให้เป็นประโยชน์ต่อการปฏิบัติหน้าที่ได้อย่างมีประสิทธิภาพและมีประสิทธิผล

ดังนั้น องค์การบริหารส่วนตำบลเมืองเกษตร จึงได้มีการจัดส่งสมาชิกสภาท้องถิ่นให้เข้ารับการฝึกอบรมและศึกษาดูงานอยู่เสมอ เพื่อเป็นการเพิ่มประสิทธิภาพในการปฏิบัติงานและสามารถนำมาพัฒนาองค์กร พัฒนาท้องถิ่น ให้ท้องถิ่นมีความเจริญก้าวหน้า

**3. วัตถุประสงค์**

3.1 เพื่อสร้างการเรียนรู้และประสบการณ์การทำงานให้กับสมาชิกสภาท้องถิ่นให้มีความเข้าใจในการทำงานตามบทบาทและอำนาจหน้าที่

3.2 เพื่อให้สมาชิกสภาท้องถิ่นได้มีความรู้ความเข้าใจในการปฏิบัติงานที่ถูกต้อง เป็นไปตามระเบียบ กฎหมาย

3.3 เพื่อส่งเสริมให้สมาชิกสภาท้องถิ่นได้เพิ่มศักยภาพในการพัฒนาท้องถิ่นได้อย่างถูกต้อง

**4. เป้าหมาย/ผลผลิต**

สมาชิกสภาองค์การบริหารส่วนตำบลเมืองเกษตร จำนวน 14 คน

**5. พื้นที่ดำเนินการ**

ทั้งในองค์การบริหารส่วนตำบลเมืองเกษตร และหน่วยงานที่จัดฝึกอบรม

**6. วิธีการดำเนินการ**

6.1 ฝ่ายบริหารงานบุคคลตรวจสอบหลักสูตรการฝึกอบรมทั้งภายในองค์การบริหารส่วนตำบลและหน่วยงานภายนอก เพื่อเป็นข้อมูลในการจัดส่งสมาชิกสภาท้องถิ่นเข้ารับการอบรมหรือร่วมประชุมสัมมนาแล้วแต่กรณี

6.2 เมื่อพิจารณาความเหมาะสมของหลักสูตรเรียบร้อยแล้ว ดำเนินการเสนอผู้บังคับบัญชาเพื่อส่งสมาชิกสภาท้องถิ่นเข้ารับการฝึกอบรม หรือเข้าร่วมประชุม หรือดำเนินการจัดฝึกอบรมเองโดยสำนัก/กองงานที่รับผิดชอบ

6.3 แจ้งให้สมาชิกสภาท้องถิ่นผู้ผ่านการฝึกอบรมจัดทำรายงานสรุปผลการฝึกอบรมเสนอประธานสภา โดยผ่านนายกองค์การบริหารส่วนตำบลเมืองเกษตร

6.4 ฝ่ายบริหารงานบุคคลดำเนินการประเมินผลการฝึกอบรมของสมาชิกสภาท้องถิ่น และรายงานเสนอนายกองค์การบริหารส่วนตำบลเมืองเกษตรทราบ

**7. ระยะเวลาดำเนินการ**

4 ปี (ปีงบประมาณ พ.ศ. 2561 – 2564)

**8. งบประมาณดำเนินการ**

50,000 .- บาท

**9. ผู้รับผิดชอบโครงการ**

สำนักปลัด องค์การบริหารส่วนตำบลเมืองเกษตร

**10. ผลลัพธ์**

10.1 สมาชิกสภาท้องถิ่นมีความรู้ความเข้าใจในการทำงานตามบทบาทและอำนาจหน้าที่

10.2 สมาชิกสภาท้องถิ่นได้รับการเรียนรู้และประสบการณ์การทำงานใหม่ๆ

10.3 การปฏิบัติงานของสมาชิกสภาท้องถิ่นเป็นไปอย่างถูกต้องตามระเบียบกฎหมาย

**11. ตัวชี้วัด**

จำนวนสมาชิกสภาท้องถิ่นขององค์การบริหารส่วนตำบลเมืองเกษตร จำนวน 14 ราย ได้รับการฝึกอบรมและศึกษาดูงาน

**4.3.2 ส่งเสริมสมาชิกสภาท้องถิ่นให้มีบทบาทในการตรวจสอบการปฏิบัติงานของฝ่ายบริหารตามกระบวนการ และวิธีการที่กฎหมาย ระเบียบที่เกี่ยวข้องได้กำหนดไว้ โดยไม่ฝักใฝ่ฝ่ายใด**

**1. ชื่อโครงการ** : กิจกรรมส่งเสริมสมาชิกสภาท้องถิ่นให้มีบทบาทในการตรวจสอบการปฏิบัติงานของ

ฝ่ายบริหาร

**2. หลักการและเหตุผล**

การส่งเสริมสมาชิกสภาท้องถิ่นให้มีบทบาทในการตรวจสอบการปฏิบัติงานของฝ่ายบริหาร เป็นกลไกสำคัญที่ใช้สำหรับติดตาม ตรวจสอบ ประเมินผลการปฏิบัติงานของฝ่ายบริหาร ซึ่งอำนาจในการบริหารปัจจุบันองค์กรปกครองส่วนท้องถิ่นมีอิสระเต็มที่ในการดำเนินงาน มีงบประมาณเป็นของตนเอง แต่ถึงแม้จะเป็นอิสระ ส่วนกลางก็จะคอยควบคุมดูแลการดำเนินงานต่างๆ ขององค์กรปกครองส่วนท้องถิ่นให้เป็นไปโดยความเรียบร้อยและถูกต้อง เพื่อกำหนดแนวทางการพัฒนาร่วมกัน นอกจากจะทำให้องค์การบริหารส่วนตำบลมีบรรยากาศการทำงานแบบมีส่วนร่วมและมีประสิทธิภาพ ยังสร้างความน่าเชื่อถือให้กับองค์กร สามารถนำไปสู่ความโปร่งใสในองค์การบริหารส่วนตำบลและลดการทุจริต

องค์การบริหารส่วนตำบลเมืองเกษตรจึงได้ดำเนินกิจกรรมส่งเสริมสมาชิกสภาท้องถิ่นให้มีบทบาทในการตรวจสอบการปฏิบัติงานของฝ่ายบริหารขึ้น เพื่อกำหนดบทบาทของสมาชิกสภาท้องถิ่นในการเป็นหน่วยตรวจสอบ โดยให้สมาชิกสภาร่วมเป็นคณะกรรมการในการดำเนินงานขององค์การบริหารส่วนตำบลเพื่อให้การปฏิบัติงานโปร่งใสและสามารถตรวจสอบได้ อีกทั้งยังเป็นการช่วยลดปัญหาการทุจริตได้

**3. วัตถุประสงค์**

3.1 เพื่อเป็นกลไกสำหรับตรวจสอบ ติดตาม และประเมินผลการปฏิบัติงานของฝ่ายบริหาร

3.2 เพื่อให้เกิดความโปร่งใสและลดการทุจริต สามารถตรวจสอบได้

3.3 สมาชิกสภาท้องถิ่นเข้าใจบทบาท หน้าที่ของตนเองมากขึ้น

**4. เป้าหมาย**

สมาชิกสภาองค์การบริหารส่วนตำบลเมืองเกษตร จำนวน 14 คน

**5. พื้นที่ดำเนินการ**

องค์การบริหารส่วนตำบลเมืองเกษตร

**6. วิธีการดำเนินงาน**

6.1 จัดทำคู่มือระเบียบกฎหมายที่เกี่ยวข้องเพื่อให้สมาชิกสภาท้องถิ่นใช้สำหรับการประชุม

6.2 แต่งตั้งสมาชิกสภาท้องถิ่นเป็นคณะกรรมการตรวจสอบการดำเนินการต่างๆ เช่น การจัดซื้อจัดจ้างโครงการต่างๆ การแปรญัตติร่างข้อบัญญัติประจำปี การตรวจรายงานการประชุม การติดตามและประเมินผลแผนพัฒนา ฯลฯ

6.3 สมาชิกสภาท้องถิ่นตั้งกระทู้ถามการบริหารงานในการประชุมสภาองค์การบริหารส่วนตำบล

**7. ระยะเวลาดำเนินงาน**

4 ปี (ปีงบประมาณ พ.ศ. 2561 – 2564)

**8. งบประมาณดำเนินการ**

ไม่ใช้งบประมาณ

**9. ผู้รับผิดชอบโครงการ**

งานกิจการสภา สำนักปลัด องค์การบริหารส่วนตำบลเมืองเกษตร

**10. ผลลัพธ์**

10.1 สมาชิกสภาท้องถิ่นเข้าใจบทบาทหน้าที่ และร่วมตรวจสอบการปฏิบัติงานของฝ่ายบริหาร

10.2 การปฏิบัติงานต่างๆ มีความโปร่งใส ตรวจสอบได้

**4.4 เสริมพลังการมีส่วนร่วมของชุมชน (Community) และบูรณาการทุกภาคส่วนเพื่อต่อต้านการทุจริต**

**4.4.1 ส่งเสริมให้มีการดำเนินการเฝ้าระวังการทุจริต**

**1. ชื่อโครงการ** : มาตรการเฝ้าระวังการคอร์รัปชันโดยภาคประชาชน

**2. หลักการและเหตุผล**

คอร์รัปชัน หมายถึง การใช้ตำแหน่งหน้าที่สาธารณะเพื่อแสวงหาผลประโยชน์ส่วนตัวหรือ

ผลประโยชน์ของพวกพ้อง โดยมิชอบด้วยกฎหมายและศีลธรรม เจ้าหน้าที่ของรัฐมีหน้าที่รักษาผลประโยชน์ของส่วนรวม หากใช้ตำแหน่งหน้าที่ที่ได้รับมอบหมายกระทำการเพื่อผลประโยชน์ส่วนตัวหรือพวกพ้อง ก็ถือว่ามีการกระทำคอร์รัปชันการป้องกันและปราบปรามการทุจริตและประพฤติมิชอบในวงราชการ

พระราชกฤษฎีกาว่าด้วยหลักเกณฑ์ และวิธีการบริหารกิจการบ้านเมืองที่ดี พ.ศ. 2546 และสอดคล้องกับเกณฑ์คุณภาพการบริหารจัดการภาครัฐ (PMQA) มุ่งเน้นการพัฒนาคุณภาพและธรรมาภิบาลของหน่วยงานภาครัฐ ทั้งนี้ เพื่อให้การบริหารราชการเป็นไปอย่างมีประสิทธิภาพและมีธรรมาภิบาลอันจะทำให้ประชาชนเกิดความมั่นใจศรัทธา และไว้วางใจในการบริหารราชการแผ่นดินของรัฐบาล

**3. วัตถุประสงค์**

สนับสนุนให้ภาคประชาชนร่วมกันเฝ้าระวังการคอร์รัปชันขององค์กรปกครองส่วนท้องถิ่น

**4. เป้าหมาย/ผลผลิต**

คณะกรรมการหมู่บ้านหรือตัวแทนประชาชนในหมู่บ้านองค์การบริหารส่วนตำบลเมืองเกษตร

**5. พื้นที่ดำเนินการ**

องค์การบริหารส่วนตำบลเมืองเกษตร

**6. วิธีดำเนินการ**

6.1 เชิญคณะกรรมการหมู่บ้าน หรือตัวแทนหมู่บ้านเพื่อสร้างความรู้ความเข้าใจเรื่องการคอร์รัปชัน

6.2 เชิญคณะกรรมการหมู่บ้าน หรือตัวแทนหมู่บ้านเป็นคณะกรรมการเฝ้าระวังการคอร์รัปชันขององค์กรปกครองส่วนท้องถิ่น

**7. ระยะเวลาดำเนินการ**

4 ปี (ปีงบประมาณ พ.ศ. 2561 - 2564)

**8. งบประมาณดำเนินการ**

ไม่ใช้งบประมาณ

**9. ผู้รับผิดชอบโครงการ**

สำนักปลัด องค์การบริหารส่วนตำบลเมืองเกษตร

**10. ตัวชี้วัด/ผลลัพธ์**

10.1 คณะกรรมการหมู่บ้านมีความรู้ ความเข้าใจเรื่องการคอร์รัปชันและสามารถตรวจสอบการ

คอร์รัปชันได้

10.2 มีการมอบหมายให้คณะกรรมการหมู่บ้าน หรือตัวแทนหมู่บ้านเป็นหน่วยเฝ้าระวังการ

คอร์รัปชันในระดับตำบล

**4.4.2 บูรณาการทุกภาคส่วนเพื่อต่อต้านการทุจริต**

**1. ชื่อโครงการ** : กิจกรรมการติดป้ายประชาสัมพันธ์กรณีพบเห็นการทุจริต

**2. หลักการและเหตุผล/ที่มาของโครงการ**

ปัญหาการทุจริตที่เกิดขึ้นในหน่วยงานภาครัฐได้ส่งผลเสียหายกับประเทศชาติอย่างมาก จำเป็นที่ทุกภาคส่วนในสังคมจะต้องตระหนักและร่วมกันแก้ไขจัดการปัญหา โดยการเข้าไปมีส่วนร่วมเป็นเครือข่ายในการขับเคลื่อนต่างๆ ให้เกิดการเฝ้าระวัง ป้องปรามการทุจริต ในรูปแบบการกระตุ้นให้ทุกภาคส่วนในจังหวัดได้ตระหนักถึงปัญหาการทุจริตคอร์รัปชันและมีส่วนร่วมในการป้องกันและปราบปรามการทุจริต

**3. วัตถุประสงค์**

3.1 เพื่อให้ประชาชนมีส่วนร่วมในการป้องกันการทุจริต

3.2 เพื่อแสดงเจตนารมณ์ในการแก้ไขปัญหาการทุจริต

**4. เป้าหมาย/ผลผลิต**

ประชาชนในตำบลเมืองเกษตร

**5. พื้นที่ดำเนินการ**

ตำบลเมืองเกษตร

**6. วิธีดำเนินการ**

6.1 ขออนุมัติจัดทำป้ายประชาสัมพันธ์

6.2 ปิดประกาศประชาสัมพันธ์

6.3 จัดเจ้าหน้าที่รับผิดชอบรับแจ้งเหตุทางโทรศัพท์

6.4 บันทึกเรื่องร้องเรียน ร้องทุกข์

6.5 เสนอผู้บริหารพิจารณาสั่งการ

6.6 ดำเนินการปรับปรุงแก้ไขเรื่องที่ได้รับการร้องเรียน

**7. ระยะเวลาดำเนินการ**

4 ปี (ปีงบประมาณ พ.ศ. 2561 – 2564)

**8. งบประมาณดำเนินการ**

10,000 บาท

**9. ผู้รับผิดชอบโครงการ**

สำนักปลัด องค์การบริหารส่วนตำบลเมืองเกษตร

**10. ตัวชี้วัด/ผลลัพธ์**

10.1 จำนวนเรื่องร้องเรียนเกี่ยวกับการทุจริต

10.2 นำเรื่องที่ได้รับการร้องเรียนไปดำเนินการปรับปรุงแก้ไข

**ภาคผนวก**